               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.9.2015
            COM(2015) 466 final
            2015/0223(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας της Λιβερίας, και του πρωτοκόλλου εφαρμογής της

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

                  Βάσει των σχετικών διαπραγματευτικών οδηγιών
                     1
                  , η Επιτροπή διεξήγαγε διαπραγματεύσεις με την κυβέρνηση της Λιβερίας με σκοπό τη σύναψη νέας συμφωνίας σύμπραξης στον τομέα της βιώσιμης αλιείας και πρωτοκόλλου εφαρμογής της μεταξύ της Ευρωπαϊκής Ένωσης και της Δημοκρατίας της Λιβερίας. Μετά το πέρας των διαπραγματεύσεων, στις 5 Ιουνίου 2015 μονογραφήθηκε νέα συμφωνία και το πρωτόκολλό της. Αμφότερα καλύπτουν διάστημα πέντε ετών από την ημερομηνία της προσωρινής εφαρμογής τους, ήτοι από την ημερομηνία της υπογραφής τους, όπως ορίζεται στο άρθρο 15 της συμφωνίας και στο άρθρο 12 του πρωτοκόλλου.

                  Η νέα συμφωνία θα παρέχει το πλαίσιο, στο οποίο θα λαμβάνονται υπόψη οι προτεραιότητες της μεταρρυθμισμένης Κοινής Αλιευτικής Πολιτικής και η εξωτερική της διάσταση με στόχο την καθιέρωση στρατηγικής σύμπραξης σε θέματα αλιείας μεταξύ της Ευρωπαϊκής Ένωσης και της Δημοκρατίας της Λιβερίας.

                  Κύριος στόχος του νέου πρωτοκόλλου είναι η παροχή αλιευτικών δυνατοτήτων στα σκάφη της Ένωσης στην αλιευτική ζώνη της Λιβερίας, βάσει των βέλτιστων διαθέσιμων επιστημονικών γνωμοδοτήσεων, και με τήρηση των συστάσεων της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) εντός των ορίων του διαθέσιμου πλεονάσματος. Η θέση της Επιτροπής βασίστηκε, μεταξύ άλλων, στα αποτελέσματα προορατικής αξιολόγησης σχετικά με το ενδεχόμενο σύναψης νέας συμφωνίας και πρωτοκόλλου, η οποία διενεργήθηκε από εξωτερικούς εμπειρογνώμονες. Στόχος είναι επίσης η ενίσχυση της συνεργασίας μεταξύ της Ευρωπαϊκής Ένωσης και της Δημοκρατίας της Λιβερίας για την ανάπτυξη βιώσιμης αλιευτικής πολιτικής και για την υπεύθυνη εκμετάλλευση των αλιευτικών πόρων στην αλιευτική ζώνη της Λιβερίας, προς το συμφέρον αμφοτέρων των μερών.

                  Το πρωτόκολλο προβλέπει αλιευτικές δυνατότητες στις ακόλουθες κατηγορίες:

                  –
                        28 θυνναλιευτικά γρι-γρι·

                  –
                        6 παραγαδιάρικα επιφανείας.

                  Η Επιτροπή προτείνει συνεπώς στο Συμβούλιο να εγκρίνει την υπογραφή και την προσωρινή εφαρμογή της νέας συμφωνίας και του πρωτοκόλλου εφαρμογής της.

               2.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΕΠΙΠΤΩΣΕΩΝ

                  Διεξήχθησαν διαβουλεύσεις με τα ενδιαφερόμενα μέρη κατά τη διάρκεια της εκ των προτέρων αξιολόγησης σχετικά με το ενδεχόμενο συμφωνίας σύμπραξης στον τομέα της βιώσιμης αλιείας και πρωτοκόλλου, μεταξύ της Ευρωπαϊκής Ένωσης και της Δημοκρατίας της Λιβερίας. Διεξήχθησαν επίσης διαβουλεύσεις με τους εμπειρογνώμονες των κρατών μελών και του κλάδου στο πλαίσιο συνεδριάσεων τεχνικής φύσεως. Επιπροσθέτως, στο πλαίσιο συνεδρίασης τεχνικής φύσεως διεξήχθησαν διαβουλεύσεις με τις λιβεριανές αρχές αλιείας και τα ενδιαφερόμενα μέρη. Οι εν λόγω διαβουλεύσεις κατέληξαν στο συμπέρασμα ότι θα ήταν προς όφελος τόσο της ΕΕ όσο και της Δημοκρατίας της Λιβερίας η σύναψη νέας συμφωνίας σύμπραξης στον τομέα της βιώσιμης αλιείας και πρωτοκόλλου.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

                  Η εν λόγω διαδικασία διεξάγεται παράλληλα με τις διαδικασίες που αφορούν την απόφαση του Συμβουλίου για τη σύναψη, με τη συγκατάθεση του Ευρωπαϊκού Κοινοβουλίου, της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας και του πρωτοκόλλου εφαρμογής της, καθώς και τον κανονισμό του Συμβουλίου για την κατανομή των αλιευτικών δυνατοτήτων στα κράτη μέλη της ΕΕ.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Η ετήσια χρηματοδοτική συνεισφορά ανέρχεται σε 715 000 ευρώ για το πρώτο έτος, σε 650 000 ευρώ για το δεύτερο, το τρίτο και το τέταρτο έτος, και σε 585 000 ευρώ για το πέμπτο έτος, με βάση:

                  α) βάρος αναφοράς 6 500 τόνους, για το οποίο ορίστηκε ποσό σχετικά με την πρόσβαση 357 500 ευρώ για το πρώτο έτος, 325 000 ευρώ για το δεύτερο, το τρίτο και το τέταρτο έτος, και 292 500 ευρώ για το πέμπτο έτος· και

                  β) στήριξη για την ανάπτυξη της τομεακής αλιευτικής πολιτικής της Δημοκρατίας της Λιβερίας, ύψους 357 500 ευρώ για το πρώτο έτος, 325 000 ευρώ για το δεύτερο, το τρίτο και το τέταρτο έτος, και 292 500 ευρώ για το πέμπτο έτος. Η εν λόγω στήριξη ανταποκρίνεται στους στόχους της εθνικής πολιτικής στον τομέα της αλιείας και ιδίως στις ανάγκες της Δημοκρατίας της Λιβερίας όσον αφορά την επιστημονική έρευνα, την παραδοσιακή αλιεία, καθώς και την παρακολούθηση, τον έλεγχο και την επιτήρηση της αλιείας και την καταπολέμηση της παράνομης αλιείας.

               2015/0223 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας της Λιβερίας, και του πρωτοκόλλου εφαρμογής της

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 2 σε συνδυασμό με το άρθρο 218 παράγραφος 5,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Η Ευρωπαϊκή Ένωση και η Δημοκρατία της Λιβερίας διαπραγματεύτηκαν συμφωνία σύμπραξης στον τομέα της βιώσιμης αλιείας (εφεξής «η συμφωνία»), καθώς και το πρωτόκολλο εφαρμογής της, δυνάμει των οποίων παραχωρούνται στα σκάφη της Ένωσης αλιευτικές δυνατότητες στα ύδατα στα οποία η Δημοκρατία της Λιβερίας ασκεί κυριαρχία ή δικαιοδοσία σε θέματα αλιείας.

               (2)Η συμφωνία και το πρωτόκολλο εφαρμογής της μονογραφήθηκαν μετά το πέρας των διαπραγματεύσεων στις 5 Ιουνίου 2015.

               (3)Το άρθρο 15 της συμφωνίας και το άρθρο 12 του πρωτοκόλλου εφαρμογής της, αντιστοίχως, προβλέπουν την προσωρινή εφαρμογή από την ημερομηνία υπογραφής τους.

               (4)Συνεπώς, είναι σκόπιμο να υπογραφεί η συμφωνία και το πρωτόκολλο εφαρμογής της, με την επιφύλαξη της σύναψής τους.

               (5)Για να διασφαλιστεί η ταχεία έναρξη των αλιευτικών δραστηριοτήτων των σκαφών της Ένωσης, η συμφωνία και το πρωτόκολλο εφαρμογής της πρέπει να εφαρμόζονται προσωρινά, εν αναμονή της ολοκλήρωσης των διαδικασιών που είναι αναγκαίες για την έναρξη ισχύος τους,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Επιτρέπεται η υπογραφή, εξ ονόματος της Ένωσης, της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας, και του πρωτοκόλλου εφαρμογής της, με την επιφύλαξη της σύναψής τους.

               Τα κείμενα της συμφωνίας και του πρωτοκόλλου επισυνάπτονται στην παρούσα απόφαση ως παραρτήματα I και II.

               Άρθρο 2

               Η Γενική Γραμματεία του Συμβουλίου καταρτίζει την πράξη εξουσιοδότησης του προσώπου ή των προσώπων που ορίζει ο διαπραγματευτής της συμφωνίας και του πρωτοκόλλου για την υπογραφή της συμφωνίας και του πρωτοκόλλου εφαρμογής της, με την επιφύλαξη της σύναψής τους.

               Άρθρο 3

               Η συμφωνία εφαρμόζεται προσωρινά σύμφωνα με το άρθρο 15 αυτής, από την ημερομηνία υπογραφής της, εν αναμονή της ολοκλήρωσης των διαδικασιών που είναι απαραίτητες για την έναρξη ισχύος της.

               Άρθρο 4

               Το πρωτόκολλο εφαρμογής εφαρμόζεται προσωρινά σύμφωνα με το άρθρο 12 αυτού, από την ημερομηνία υπογραφής του, εν αναμονή της ολοκλήρωσης των διαδικασιών που είναι απαραίτητες για την έναρξη ισχύος του.

               Άρθρο 5

               Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

               Βρυξέλλες,

                     Για το Συμβούλιο

                     Ο Πρόεδρος

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               1.1.Τίτλος της πρότασης/πρωτοβουλίας

               1.2.Σχετικός(-οί) τομέας(-είς) πολιτικής στη δομή ΔΒΔ/ΠΒΔ

               1.3.Χαρακτήρας της πρότασης/πρωτοβουλίας

               1.4.Στόχος(-οι)

               1.5.Αιτιολόγηση της πρότασης/πρωτοβουλίας

               1.6.Διάρκεια και δημοσιονομικές επιπτώσεις

               1.7.Προβλεπόμενος(-οι) τρόπος(-οι) διαχείρισης

               2.MEΤΡΑ ΔΙΑΧΕΙΡΙΣΗΣ

               2.1.Διατάξεις παρακολούθησης και υποβολής εκθέσεων

               2.2.Σύστημα διαχείρισης και ελέγχου

               2.3.Μέτρα για την πρόληψη περιπτώσεων απάτης και παρατυπιών

               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               3.1.Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται

               3.2.Εκτιμώμενες επιπτώσεις στις δαπάνες

               3.2.1.Συνοπτική παρουσίαση των εκτιμώμενων επιπτώσεων στις δαπάνες

               3.2.2.Εκτιμώμενες επιπτώσεις στις επιχειρησιακές πιστώσεις

               3.2.3.Εκτιμώμενες επιπτώσεις στις πιστώσεις διοικητικού χαρακτήρα

               3.2.4.Συμβατότητα με το ισχύον πολυετές δημοσιονομικό πλαίσιο

               3.2.5.Συμμετοχή τρίτων στη χρηματοδότηση

               3.3.Εκτιμώμενες επιπτώσεις στα έσοδα

               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

               1.ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               1.1.Τίτλος της πρότασης/πρωτοβουλίας

                  Πρόταση απόφασης του Συμβουλίου σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας της Λιβερίας, και του πρωτοκόλλου εφαρμογής της.

               1.2.Σχετικός(-οί) τομέας(-είς) πολιτικής στη δομή ΔΒΔ/ΠΒΔ
                  2

                  11. – Θαλάσσιες υποθέσεις και Αλιεία

                  11.03 – Υποχρεωτικές εισφορές στις περιφερειακές οργανώσεις διαχείρισης αλιείας (ΠΟΔΑ) και άλλες διεθνείς οργανώσεις και συμφωνίες βιώσιμης αλιείας (ΣΒΑ).

               1.3.Χαρακτήρας της πρότασης/πρωτοβουλίας

               X Η πρόταση/πρωτοβουλία αφορά νέα δράση

               ◻ Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση
                  3

               ◻ Η πρόταση/πρωτοβουλία αφορά την παράταση υφιστάμενης δράσης

               ◻ Η πρόταση/πρωτοβουλία αφορά δράση προσανατολισμένη προς νέα δράση

               1.4.Στόχος(-οι)

               1.4.1.Πολυετής(-είς) στρατηγικός(-οί) στόχος(-οι) της Επιτροπής που αφορά η πρόταση/πρωτοβουλία

                  Η διαπραγμάτευση και η σύναψη συμφωνιών σύμπραξης στον τομέα της βιώσιμης αλιείας (ΣΣΒΑ) με τρίτες χώρες ανταποκρίνονται στον γενικό στόχο της εξασφάλισης πρόσβασης στα αλιευτικά σκάφη της ΕΕ στις αλιευτικές ζώνες τρίτων χωρών και της δημιουργίας σύμπραξης με τις εν λόγω χώρες με σκοπό την ενίσχυση της βιώσιμης εκμετάλλευσης των αλιευτικών πόρων εκτός των υδάτων της ΕΕ.

                  Οι ΣΣΒΑ εξασφαλίζουν επίσης τη συνοχή μεταξύ των αρχών που διέπουν την Κοινή Αλιευτική Πολιτική και των δεσμεύσεων που έχουν αναληφθεί στο πλαίσιο άλλων ευρωπαϊκών πολιτικών (βιώσιμη εκμετάλλευση των πόρων τρίτων χωρών, καταπολέμηση της παράνομης, λαθραίας και άναρχης (ΠΛΑ) αλιείας, ενσωμάτωση των χωρών-εταίρων στην παγκόσμια οικονομία, και καλύτερη πολιτική και οικονομική διαχείριση της αλιείας).

               1.4.2.Ειδικός(-οί) στόχος(-οι) και δραστηριότητα(-ες) ΔΒΔ/ΠΒΔ

                  Ειδικός στόχος:

                  Η συμβολή στη βιώσιμη αλιεία σε ύδατα εκτός της ΕΕ, η διατήρηση της ευρωπαϊκής παρουσίας σε αλιευτικές δραστηριότητες που διεξάγονται σε απομακρυσμένες περιοχές και η προστασία των συμφερόντων του κλάδου της ευρωπαϊκής αλιείας και των καταναλωτών με τη διαπραγμάτευση και σύναψη ΣΣΒΑ με παράκτια κράτη, σύμφωνα με άλλες ευρωπαϊκές πολιτικές.

                  Σχετική(-ές) δραστηριότητα(-ες) ΔΒΔ/ΠΒΔ

                  Θαλάσσιες υποθέσεις και αλιεία, καθιέρωση ενός πλαισίου διαχείρισης των αλιευτικών δραστηριοτήτων που ασκούνται από τα αλιευτικά σκάφη της Ευρωπαϊκής Ένωσης στα ύδατα τρίτων χωρών (ΣΒΑ) (γραμμή του προϋπολογισμού 11.0301).

               1.4.3.Αναμενόμενο(-α) αποτέλεσμα(-τα) και επιπτώσεις

               Να προσδιοριστούν τα αποτελέσματα που θα πρέπει να έχει η πρόταση/πρωτοβουλία όσον αφορά τους(τις) στοχοθετημένους(-ες) δικαιούχους/ομάδες.

                  Η σύναψη της συμφωνίας επιτρέπει την καθιέρωση στρατηγικής σύμπραξης στον τομέα της αλιείας μεταξύ της Ευρωπαϊκής Ένωσης και της Δημοκρατίας της Λιβερίας. Η σύναψη του πρωτοκόλλου θα συντελέσει στη δημιουργία αλιευτικών δυνατοτήτων για τα σκάφη της Ένωσης στην αλιευτική ζώνη της Λιβερίας.

                  Το πρωτόκολλο θα συμβάλλει επίσης στην καλύτερη διαχείριση και διατήρηση των αλιευτικών πόρων, μέσω της χρηματοοικονομικής στήριξης (τομεακή στήριξη) για την εφαρμογή προγραμμάτων που εγκρίνονται σε εθνικό επίπεδο από τη χώρα-εταίρο, ιδίως όσον αφορά τον έλεγχο και την καταπολέμηση της παράνομης αλιείας.

               1.4.4.Δείκτες αποτελεσμάτων και επιπτώσεων

               Να προσδιοριστούν οι δείκτες για την παρακολούθηση της υλοποίησης της πρότασης/πρωτοβουλίας.

                  Ποσοστό χρησιμοποίησης των αλιευτικών δυνατοτήτων (ποσοστό των αδειών αλιείας που χρησιμοποιούνται ετησίως σε σχέση με τη διαθεσιμότητα που προσφέρει το πρωτόκολλο)·

                  Συλλογή και ανάλυση των δεδομένων για τα αλιεύματα και την εμπορική αξία της συμφωνίας·

                  Συμβολή στην απασχόληση και στην προστιθέμενη αξία στην ΕΕ, καθώς και στη σταθεροποίηση της αγοράς της ΕΕ (συγκεντρωτικά, με άλλες συμφωνίες σύμπραξης στον τομέα της βιώσιμης αλιείας)·

                  Αριθμός συνεδριάσεων τεχνικής φύσεως και συνεδριάσεων της μεικτής επιτροπής.

               1.5.Αιτιολόγηση της πρότασης/πρωτοβουλίας

               1.5.1.Βραχυπρόθεσμη ή μακροπρόθεσμη κάλυψη αναγκών

                  Δεν συνήφθη ποτέ συμφωνία σύμπραξης στον τομέα της βιώσιμης αλιείας ή πρωτόκολλο μεταξύ της Ευρωπαϊκής Ένωσης και της Δημοκρατίας της Λιβερίας. Μια προορατική αξιολόγηση που διενεργήθηκε από ανεξάρτητους εμπειρογνώμονες κατέληξε στο συμπέρασμα ότι μια νέα ΣΣΒΑ και ένα νέο πρωτόκολλο μεταξύ της ΕΕ και της Δημοκρατίας της Λιβερίας θα ήταν προς όφελος αμφοτέρων των μερών.

                  Στόχος είναι η νέα συμφωνία και το πρωτόκολλο να εφαρμοστούν προσωρινά από την ημερομηνία της υπογραφής τους, προκειμένου να μην καθυστερήσει η έναρξη των αλιευτικών δραστηριοτήτων.

                  Το νέο πρωτόκολλο θα παρέχει το πλαίσιο για τις αλιευτικές δραστηριότητες του ευρωπαϊκού στόλου στην αλιευτική ζώνη της Λιβερίας και θα επιτρέπει στους ευρωπαίους πλοιοκτήτες να υποβάλλουν αιτήσεις χορήγησης αδειών αλιείας που θα τους επιτρέπουν να αλιεύουν στην εν λόγω ζώνη. Επιπλέον, το νέο πρωτόκολλο ενισχύει τη συνεργασία μεταξύ της ΕΕ και της Δημοκρατίας της Λιβερίας ενόψει της προώθησης της ανάπτυξης βιώσιμης αλιευτικής πολιτικής. Προβλέπει ειδικότερα την παρακολούθηση των σκαφών με ΣΠΣΔ/VMS (σύστημα παρακολούθησης σκαφών μέσω δορυφόρου) και την ηλεκτρονική διαβίβαση των δεδομένων σχετικά με τα αλιεύματα. Η τομεακή στήριξη που διατίθεται δυνάμει του πρωτοκόλλου θα συνδράμει τη Δημοκρατία της Λιβερίας όσον αφορά την εθνική στρατηγική της στον τομέα της αλιείας, συμπεριλαμβανομένης της καταπολέμησης της ΠΛΑ αλιείας.

               1.5.2.Προστιθέμενη αξία της παρέμβασης της ΕΕ

                  Όσον αφορά αυτή τη νέα συμφωνία και το πρωτόκολλο, η απουσία δράσης από την ΕΕ θα οδηγούσε σε σύναψη ιδιωτικών συμφωνιών, οι οποίες δεν θα διασφάλιζαν τη βιωσιμότητα της αλιείας. Η Ευρωπαϊκή Ένωση ελπίζει επίσης ότι, με το παρόν πρωτόκολλο, η Δημοκρατία της Λιβερίας θα συνεχίσει να συνεργάζεται αποτελεσματικά με την ΕΕ, ιδίως όσον αφορά την καταπολέμηση της παράνομης αλιείας.

               1.5.3.Διδάγματα από ανάλογες εμπειρίες του παρελθόντος

                  Η ανάλυση των ιστορικών στοιχείων αλιευμάτων στην αλιευτική ζώνη της Λιβερίας και των πρόσφατων στοιχείων αλιευμάτων στο πλαίσιο παρόμοιων πρωτοκόλλων στην περιοχή, καθώς και των διαθέσιμων αξιολογήσεων και επιστημονικών γνωμοδοτήσεων, οδήγησαν τα μέρη στον καθορισμό του βάρους αναφοράς για τον τόννο και τα θυννοειδή στους 6 500 τόνους ετησίως, με αλιευτικές δυνατότητες για 28 γρι-γρι και 6 παραγαδιάρικα επιφανείας. Η τομεακή στήριξη έχει οριστεί σε σχετικά υψηλό επίπεδο, προκειμένου να ληφθούν υπόψη οι απαιτήσεις όσον αφορά την οικοδόμηση της ικανότητας των αλιευτικών αρχών της Λιβερίας και οι προτεραιότητες της εθνικής στρατηγικής στον τομέα της αλιείας.

               1.5.4.Συμβατότητα και ενδεχόμενη συνέργεια με άλλα κατάλληλα μέσα

                  Τα κονδύλια που καταβάλλονται στο πλαίσιο των ΣΣΒΑ συνιστούν ανταλλάξιμα έσοδα στους προϋπολογισμούς των τρίτων χωρών-εταίρων. Ωστόσο, προϋπόθεση για τη σύναψη και την παρακολούθηση των ΣΣΒΑ είναι ένα μέρος αυτών των κονδυλίων να διατίθεται για την εφαρμογή δράσεων στο πλαίσιο της τομεακής πολιτικής της χώρας. Οι εν λόγω οικονομικοί πόροι είναι συμβατοί με άλλους πόρους χρηματοδότησης από άλλους διεθνείς χορηγούς για την εκτέλεση έργων και/ή προγραμμάτων σε εθνικό επίπεδο στον τομέα της αλιείας.

               1.6.Διάρκεια και δημοσιονομικές επιπτώσεις

               X Πρόταση/Πρωτοβουλία περιορισμένης διάρκειας

               –X
                     Πρόταση/πρωτοβουλία με ισχύ από το 2015 έως το 2020

               –◻
                     Δημοσιονομική επίπτωση από το 2015 έως το 2019

               ◻ Πρόταση/πρωτοβουλία απεριόριστης διάρκειας

               –Περίοδος σταδιακής εφαρμογής από το ΕΕΕΕ έως το ΕΕΕΕ,

               –και στη συνέχεια πλήρης εφαρμογή.

               1.7.Προβλεπόμενος(-οι) τρόπος(-οι) διαχείρισης
                  4

               X Άμεση διαχείριση από την Επιτροπή

               –X από τις υπηρεσίες της, συμπεριλαμβανομένου του προσωπικού της στις αντιπροσωπείες της Ένωσης·

               –◻
                     από τους εκτελεστικούς οργανισμούς

               ◻ Επιμερισμένη διαχείριση με τα κράτη μέλη

               ◻ Έμμεση διαχείριση με ανάθεση καθηκόντων εκτέλεσης του προϋπολογισμού:

               –◻ σε τρίτες χώρες ή οργανισμούς που αυτές έχουν ορίσει·

               –◻ σε διεθνείς οργανισμούς και τις οργανώσεις τους (να προσδιοριστούν)·

               –◻στην ΕΤΕπ και το Ευρωπαϊκό Ταμείο Επενδύσεων·

               –◻ στους οργανισμούς που αναφέρονται στα άρθρα 208 και 209 του δημοσιονομικού κανονισμού·

               –◻ σε οργανισμούς δημοσίου δικαίου·

               –◻ σε οργανισμούς ιδιωτικού δικαίου επιφορτισμένους με δημόσια υπηρεσία στον βαθμό που προσφέρουν επαρκείς οικονομικές εγγυήσεις·

               –◻ σε οργανισμούς που διέπονται από το ιδιωτικό δίκαιο κράτους μέλους, στους οποίους έχει ανατεθεί η εκτέλεση σύμπραξης δημόσιου και ιδιωτικού τομέα και που προσφέρουν επαρκείς οικονομικές εγγυήσεις·

               –◻ σε πρόσωπα στα οποία ανατίθεται η εκτέλεση συγκεκριμένων ενεργειών στον τομέα της ΚΕΠΠΑ δυνάμει του τίτλου V της ΣΕΕ και τα οποία προσδιορίζονται στην αντίστοιχη βασική πράξη.

               –Εάν αναφέρονται περισσότεροι από ένας τρόποι διαχείρισης, να διευκρινιστούν στο τμήμα «Παρατηρήσεις».

               Παρατηρήσεις

               2.MEΤΡΑ ΔΙΑΧΕΙΡΙΣΗΣ

               2.1.Διατάξεις παρακολούθησης και υποβολής εκθέσεων

               Να προσδιοριστούν η συχνότητα και οι όροι των διατάξεων αυτών.

                  Η Επιτροπή (ΓΔ Θαλάσσιας Πολιτικής και Αλιείας /ΓΔ MARE), σε συνεργασία με τον αρμόδιο σε θέματα αλιείας σύμβουλό της που έχει την έδρα του στην περιοχή) θα παρακολουθεί τακτικά την εφαρμογή του πρωτοκόλλου, ιδίως όσον αφορά τη χρήση των αλιευτικών δυνατοτήτων και των στοιχείων αλιευμάτων από τους φορείς εκμετάλλευσης.

                  Στη συμφωνία σύμπραξης στον τομέα της βιώσιμης αλιείας προβλέπεται τουλάχιστον μία ετήσια συνεδρίαση της μεικτής επιτροπής, κατά τη διάρκεια της οποίας η Επιτροπή και η Δημοκρατία της Λιβερίας επανεξετάζουν την εφαρμογή της συμφωνίας και του πρωτοκόλλου και τροποποιούν, εφόσον είναι αναγκαίο, τον προγραμματισμό και, ενδεχομένως, στη χρηματοδοτική συνεισφορά.

               2.2.Σύστημα διαχείρισης και ελέγχου

               2.2.1.Κίνδυνος(-οι) που έχει(-ουν) εντοπιστεί

                  Η σύναψη νέας συμφωνίας και του πρωτοκόλλου στον τομέα της αλιείας ενέχει ορισμένους κινδύνους, ιδίως όσον αφορά τα ποσά που προορίζονται για τη χρηματοδότηση της τομεακής πολιτικής αλιείας (ανεπαρκής προγραμματισμός).

               2.2.2.Πληροφορίες σχετικά με το σύστημα εσωτερικού ελέγχου που έχει καθοριστεί

                  Προγραμματίζεται εκτενής διάλογος σχετικά με τον προγραμματισμό και την υλοποίηση της τομεακής πολιτικής που προβλέπεται από τη συμφωνία και το πρωτόκολλο. Η από κοινού ανάλυση των αποτελεσμάτων που αναφέρεται στο άρθρο 4 του πρωτοκόλλου αποτελεί επίσης μέρος των εν λόγω μεθόδων ελέγχου.

                  Επιπλέον, η συμφωνία και το πρωτόκολλο προβλέπουν ειδικές ρήτρες για την αναστολή τους, υπό ορισμένες προϋποθέσεις και σε δεδομένες συνθήκες.

               2.2.3.Εκτιμώμενο κόστος και όφελος των ελέγχων και αξιολόγηση του εκτιμώμενου επιπέδου του κινδύνου σφάλματος.

               2.3.Μέτρα για την πρόληψη περιπτώσεων απάτης και παρατυπιών

               Να προσδιοριστούν τα ισχύοντα ή τα προβλεπόμενα μέτρα πρόληψης και προστασίας.

                  Η Επιτροπή δεσμεύεται να καθιερώσει πολιτικό διάλογο και τακτικές διαβουλεύσεις με τη Δημοκρατία της Λιβερίας, ώστε να καταστεί δυνατή η βελτίωση της διαχείρισης της συμφωνίας και του πρωτοκόλλου, και να ενισχυθεί η συμβολή της ΕΕ στη βιώσιμη διαχείριση των πόρων. Εν πάση περιπτώσει, κάθε πληρωμή που πραγματοποιεί η Επιτροπή στο πλαίσιο συμφωνίας σύμπραξης στον τομέα της βιώσιμης αλιείας υπόκειται στους συνήθεις κανόνες και δημοσιονομικές και χρηματοοικονομικές διαδικασίες της Επιτροπής. Αυτό επιτρέπει ιδίως την πλήρη ταυτοποίηση των τραπεζικών λογαριασμών των τρίτων χωρών στους οποίους κατατίθεται η χρηματοδοτική συνεισφορά. Όσον αφορά το υπόψη πρωτόκολλο, το άρθρο 3 παράγραφος 8 ορίζει ότι το σύνολο της χρηματοδοτικής συνεισφοράς πρέπει να καταβάλλεται σε λογαριασμό του Δημόσιου Ταμείου που έχει ανοιχθεί στην Κεντρική Τράπεζα της Λιβερίας.

               3.ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ

               3.1.Τομέας(-είς) του πολυετούς δημοσιονομικού πλαισίου και γραμμή(-ές) δαπανών του προϋπολογισμού που επηρεάζονται

               Υφιστάμενες γραμμές του προϋπολογισμού

               Κατά σειρά τομέων του πολυετούς δημοσιονομικού πλαισίου και γραμμών του προϋπολογισμού.

                        Τομέας του πολυετούς δημοσιονομικού πλαισίου

                        Γραμμή προϋπολογισμού

                        Είδος
                        δαπάνης

                        Συμμετοχή

                        Αριθμός
                        [Τομέας………………………...………]

                        ΔΠ/ΜΔΠ
                           5
                        .

                        χωρών ΕΖΕΣ
                           6

                        υποψηφίων για ένταξη χωρών
                           7

                        τρίτων χωρών

                        κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού

                        2

                        11.03.01

                        Καθιέρωση ενός πλαισίου διακυβέρνησης για τις αλιευτικές δραστηριότητες που ασκούνται από αλιευτικά σκάφη της Ευρωπαϊκής Ένωσης σε ύδατα τρίτων χωρών (ΣΒΑ)

                        ΔΠ

                        ΟΧΙ

                        ΟΧΙ

                        ΟΧΙ

                        ΟΧΙ

                        2

                        11.010401

                        Δαπάνες στήριξης για τις θαλάσσιες υποθέσεις και την αλιεία — Μη επιχειρησιακή διοικητική και τεχνική βοήθεια

                        ΜΔΠ

                        ΟΧΙ

                        ΟΧΙ

                        ΟΧΙ

                        ΟΧΙ

               Νέες γραμμές του προϋπολογισμού, των οποίων έχει ζητηθεί η δημιουργία

               Κατά σειρά τομέων του πολυετούς δημοσιονομικού πλαισίου και γραμμών του προϋπολογισμού.

                        Τομέας του πολυετούς δημοσιονομικού πλαισίου

                        Γραμμή προϋπολογισμού

                        Είδος
                        δαπάνης

                        Συμμετοχή

                        Αριθμός
                        [Τομέας………………………………………]

                        ΔΠ/ΜΔΠ

                        χωρών ΕΖΕΣ

                        υποψηφίων για ένταξη χωρών

                        τρίτων χωρών

                        κατά την έννοια του άρθρου 21 παράγραφος 2 στοιχείο β) του δημοσιονομικού κανονισμού

                        [XX.YY.YY.YY]

                        ΝΑΙ/ΟΧΙ

                        ΝΑΙ/ΟΧΙ

                        ΝΑΙ/ΟΧΙ

                        ΝΑΙ/ΟΧΙ

               3.2.Εκτιμώμενες επιπτώσεις στις δαπάνες

               3.2.1.Συνοπτική παρουσίαση των εκτιμώμενων επιπτώσεων στις δαπάνες

               σε εκατ. ευρώ (τρία δεκαδικά ψηφία)

                        Τομέας του πολυετούς δημοσιονομικού
                        πλαισίου

                        Αριθμός 2

                        Βιώσιμη ανάπτυξη: φυσικοί πόροι

                        ΓΔ: <…….>

                        Έτος
                        N
                           8

                        2015

                        Έτος
                        N+1

                        2016

                        Έτος
                        N+2

                        2017

                        Έτος
                        N+3

                        2018

                        Έτος
                        N+4

                        2019

                        ΣΥΝΟΛΟ

                        • Επιχειρησιακές πιστώσεις

                        Αριθμός γραμμής του προϋπολογισμού 11.0301

                        Αναλήψεις υποχρεώσεων

                        (1)

                        0,715

                        0,650

                        0,650

                        0,650

                        0,585

                        3,250

                        Πληρωμές

                        (2)

                        0,715

                        0,650

                        0,650

                        0,650

                        0,585

                        3,250

                        Αριθμός γραμμής του προϋπολογισμού

                        Αναλήψεις υποχρεώσεων

                        (1α)

                        Πληρωμές

                        (2α)

                        Πιστώσεις διοικητικού χαρακτήρα χρηματοδοτούμενες από το κονδύλιο ειδικών προγραμμάτων
                           9

                        Αριθμός γραμμής του προϋπολογισμού 11.010401

                        (3)

                        0,037

                        0,037

                        0,037

                        0,037

                        0,097

                        0,245

                        ΣΥΝΟΛΟ πιστώσεων
                        για τη ΓΔ<…….>

                        Αναλήψεις υποχρεώσεων

                        =1+1α +3

                        0,752

                        0,687

                        0,687

                        0,687

                        0,682

                        3,495

                        Πληρωμές

                        =2+2α

                        +3

                        0,752

                        0,687

                        0,687

                        0,687

                        0,682

                        3,495

                        • ΣΥΝΟΛΟ επιχειρησιακών πιστώσεων

                        Αναλήψεις υποχρεώσεων

                        (4)

                        0,715

                        0,650

                        0,650

                        0,650

                        0,585

                        3,250

                        Πληρωμές

                        (5)

                        0,715

                        0,650

                        0,650

                        0,650

                        0,585

                        3,250

                        • ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων

                        (6)

                        0,037

                        0,037

                        0,037

                        0,037

                        0,097

                        0,245

                        ΣΥΝΟΛΟ πιστώσεων
                        του ΤΟΜΕΑ 2>
                        του πολυετούς δημοσιονομικού πλαισίου

                        Αναλήψεις υποχρεώσεων

                        =4+ 6

                        0,752

                        0,687

                        0,687

                        0,687

                        0,682

                        3,495

                        Πληρωμές

                        =5+ 6

                        0,752

                        0,687

                        0,687

                        0,687

                        0,682

                        3,495

               Αν η πρόταση/πρωτοβουλία επηρεάζει περισσότερους του ενός τομείς:

                        • ΣΥΝΟΛΟ επιχειρησιακών πιστώσεων

                        Αναλήψεις υποχρεώσεων

                        (4)

                        Πληρωμές

                        (5)

                        • ΣΥΝΟΛΟ πιστώσεων διοικητικού χαρακτήρα χρηματοδοτούμενων από το κονδύλιο ειδικών προγραμμάτων

                        (6)

                        ΣΥΝΟΛΟ πιστώσεων
                        των ΤΟΜΕΩΝ 1 έως 4
                        του πολυετούς δημοσιονομικού πλαισίου
                        (Ποσό αναφοράς)

                        Αναλήψεις υποχρεώσεων

                        =4+ 6

                        Πληρωμές

                        =5+ 6

                        Τομέας του πολυετούς δημοσιονομικού

                        πλαισίου

                        5

                        «Διοικητικές δαπάνες»

               σε εκατ. ευρώ (τρία δεκαδικά ψηφία)

                        Έτος
                        N

                        2015

                        Έτος
                        N+1

                        2016

                        Έτος
                        N+2

                        2017

                        Έτος
                        N+3

                        2018

                        Έτος
                        N+4

                        2019

                        ΣΥΝΟΛΟ

                        ΓΔ: MARE

                        • Ανθρώπινοι πόροι

                        0,113

                        0,113

                        0,113

                        0,113

                        0,113

                        0,565

                        • Λοιπές διοικητικές δαπάνες

                        0,009

                        0,009

                        0,009

                        0,009

                        0,009

                        0,045

                        ΣΥΝΟΛΟ ΓΔ MARE

                        Πιστώσεις

                        0,122

                        0,122

                        0,122

                        0,122

                        0,122

                        0,610

                        ΣΥΝΟΛΟ πιστώσεων
                        του ΤΟΜΕΑ 5
                        του πολυετούς δημοσιονομικού πλαισίου

                        (Σύνολο ανάληψης υποχρεώσεων = Σύνολο πληρωμών)

                        0,122

                        0,122

                        0,122

                        0,122

                        0,122

                        0,610

               σε εκατ. ευρώ (τρία δεκαδικά ψηφία)

                        Έτος
                        N
                           10

                        2015

                        Έτος
                        N+1

                        2016

                        Έτος
                        N+2

                        2017

                        Έτος
                        N+3

                        2018

                        Έτος
                        N+4

                        2019

                        ΣΥΝΟΛΟ

                        ΣΥΝΟΛΟ πιστώσεων
                        των ΤΟΜΕΩΝ 1 έως 5
                        του πολυετούς δημοσιονομικού πλαισίου

                        Αναλήψεις υποχρεώσεων

                        0,874

                        0,809

                        0,809

                        0,809

                        0,804

                        4,105

                        Πληρωμές

                        0,874

                        0,809

                        0,809

                        0,809

                        0,804

                        4,105

               3.2.2.Εκτιμώμενες επιπτώσεις στις επιχειρησιακές πιστώσεις

               –◻
                     Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων

               –X
                     Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω:

               Πιστώσεις ανάληψης υποχρεώσεων σε εκατ. ευρώ (τρία δεκαδικά ψηφία)

                        Να προσδιοριστούν οι στόχοι και τα αποτελέσματα

                        ⇩

                        Έτος
                        N

                        2015

                        Έτος
                        N+1

                        2016

                        Έτος
                        N+2

                        2017

                        Έτος
                        N+3

                        2018

                        Έτος
                        N+4

                        2019

                        ΣΥΝΟΛΟ

                        AΠOTEΛΕΣΜATA

                        Είδος
                           11

                        Μέσο κόστος

                        Αριθ.

                        Κόστος

                        Αριθ.

                        Κόστος

                        Αριθ.

                        Κόστος

                        Αριθ.

                        Κόστος

                        Αριθ.

                        Κόστος

                        Αριθ.

                        Κόστος

                        Αριθ.

                        Κόστος

                        Συνολικός αριθμός

                        Συνολικό κόστος

                        ΕΙΔΙΚΟΣ ΣΤΟΧΟΣ αριθ. 1
                           12
                        …

                        - άδειες για σκάφη

                        t/έτος

                           13

                        0,357

                        0,325

                        0,325

                        0,325

                        0,292

                        1,625

                        - τομεακή

                        ετήσια

                        0,325

                        0,357

                        0,325

                        0,325

                        0,325

                        0,292

                        1,625

                        Μερικό σύνολο για τον ειδικό στόχο αριθ. 1

                        0,715

                        0,650

                        0,650

                        0,650

                        0,585

                        3,250

                        ΕΙΔΙΚΟΣ ΣΤΟΧΟΣ αριθ. 2 ...

                        - Αποτέλεσμα

                        Μερικό σύνολο για τον ειδικό στόχο αριθ. 2

                        ΣΥΝΟΛΙΚΟ ΚΟΣΤΟΣ

                        0,715

                        0,650

                        0,650

                        0,650

                        0,585

                        3,250

               3.2.3.Εκτιμώμενες επιπτώσεις στις πιστώσεις διοικητικού χαρακτήρα

               3.2.3.1.Συνοπτική παρουσίαση

               –◻
                     Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα

               –X
                     Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω:

               σε εκατ. ευρώ (τρία δεκαδικά ψηφία)

                        Έτος
                        N
                           14

                        2015

                        Έτος
                        N+1

                        2016

                        Έτος
                        N+2

                        2017

                        Έτος
                        N+3

                        2018

                        Έτος
                        N+4

                        2019

                        ΣΥΝΟΛΟ

                        ΤΟΜΕΑΣ 5
                        του πολυετούς δημοσιονομικού πλαισίου

                        Ανθρώπινοι πόροι

                        0,113

                        0,113

                        0,113

                        0,113

                        0,113

                        0,565

                        Λοιπές διοικητικές δαπάνες

                        0,009

                        0,009

                        0,009

                        0,009

                        0,009

                        0,045

                        Μερικό σύνολο του ΤΟΜΕΑ 5
                        του πολυετούς δημοσιονομικού πλαισίου

                        0,122

                        0,122

                        0,122

                        0,122

                        0,122

                        0,610

                        Εκτός του ΤΟΜΕΑ 5
                           15

                        του πολυετούς δημοσιονομικού πλαισίου

                        Ανθρώπινοι πόροι

                        0,031

                        0,031

                        0,031

                        0,031

                        0,031

                        0,155

                        Λοιπές δαπάνες
                        διοικητικού χαρακτήρα

                        0,006

                        0,006

                        0,006

                        0,006

                        0,066

                        0,090

                        Μερικό σύνολο
                        εκτός του ΤΟΜΕΑ 5
                        του πολυετούς δημοσιονομικού πλαισίου

                        0,037

                        0,037

                        0,037

                        0,037

                        0,097

                        0,245

                        ΣΥΝΟΛΟ

                        0,159

                        0,159

                        0,159

                        0,159

                        0,219

                        0,855

               Οι απαιτούμενες πιστώσεις για ανθρώπινους πόρους και άλλες δαπάνες διοικητικού χαρακτήρα θα καλυφθούν από τις πιστώσεις της ΓΔ που έχουν ήδη διατεθεί για τη διαχείριση της δράσης και/ή έχουν ανακατανεμηθεί στο εσωτερικό της ΓΔ και οι οποίες θα συμπληρωθούν, κατά περίπτωση, με πρόσθετα κονδύλια που ενδέχεται να χορηγηθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.

               3.2.3.2.Εκτιμώμενες ανάγκες σε ανθρώπινους πόρους

               –◻
                     Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων.

               –X
                     Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω:

               Εκτίμηση που εκφράζεται σε μονάδες ισοδυνάμων πλήρους απασχόλησης

                        Έτος
                        N

                        2015

                        Έτος
                        N+1

                        2016

                        Έτος N+2

                        2017

                        Έτος N+3

                        2018

                        Έτος N+4

                        2019

                        ΣΥΝΟΛΟ

                        • Θέσεις εργασίας στον πίνακα προσωπικού (θέσεις μόνιμων και έκτακτων υπαλλήλων)

                        11 01 01 01 (Έδρα και γραφεία αντιπροσωπείας της Επιτροπής)

                        0,099

                        0,099

                        0,099

                        0,099

                        0,099

                        0,495

                        11 01 01 02 (Αντιπροσωπείες)

                        XX 01 05 01 (Έμμεση έρευνα)

                        10 01 05 01 (Άμεση έρευνα)

                        • Εξωτερικό προσωπικό (σε μονάδα ισοδυνάμου πλήρους απασχόλησης - ΙΠΑ): ΙΠΑ)
                           16

                        XX 01 02 01 (AC, END, INT από το «συνολικό κονδύλιο»)

                        0,014

                        0,014

                        0,014

                        0,014

                        0,014

                        0,070

                        XX 01 02 02 (AC, AL, END, INT και JED στις αντιπροσωπείες)

                        11 01 04 01
                           17

                        - στην έδρα

                        - σε αντιπροσωπείες

                        0,031

                        0,031

                        0,031

                        0,031

                        0,031

                        0,155

                        XX 01 05 02 (AC, END, INT - Έμμεση έρευνα)

                        10 01 05 02 (AC, END, INT - Άμεση έρευνα)

                        Άλλες γραμμές του προϋπολογισμού (να προσδιοριστούν)

                        ΣΥΝΟΛΟ

                        0,144

                        0,144

                        0,144

                        0,144

                        0,144

                        0,720

               XX είναι ο σχετικός τομέας πολιτικής ή ο σχετικός τίτλος του προϋπολογισμού.

               Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης και/ή έχει ανακατανεμηθεί στο εσωτερικό της ΓΔ και το οποίο θα συμπληρωθεί, εάν χρειαστεί, από πρόσθετους πόρους που μπορεί να διατεθούν στην αρμόδια για τη διαχείριση ΓΔ στο πλαίσιο της ετήσιας διαδικασίας κατανομής και λαμβανομένων υπόψη των υφιστάμενων δημοσιονομικών περιορισμών.

               Περιγραφή των προς εκτέλεση καθηκόντων:

                        Μόνιμοι και έκτακτοι υπάλληλοι

                        Παρακολούθηση και διαχείριση της διαδικασίας (επανα)διαπραγμάτευσης της συμφωνίας σύμπραξης στον τομέα της βιώσιμης αλιείας και έγκρισης των αποτελεσμάτων των διαπραγματεύσεων από τα θεσμικά όργανα· διαχείριση της ισχύουσας συμφωνίας σύμπραξης στον τομέα της βιώσιμης αλιείας, καθώς και της συνεχούς επιχειρησιακής και χρηματοοικονομικής παρακολούθησης· τρέχουσα παρακολούθηση της εφαρμογής της τομεακής στήριξης, διαχείριση αδειών.

                        Αρμόδιος υπάλληλος της ΓΔ MARE + Προϊστάμενος /Αναπληρωτής Προϊστάμενος Διοικητικής Μονάδας + αρμόδιος για τη διαχείριση των αδειών + γραμματεία:

                        γενική εκτίμηση 0,75 ΙΠΑ/έτος

                        Μοναδιαίο κόστος 132 000 ευρώ/έτος

                        Υπολογισμός του κόστους: 0,75 ΙΠΑ x 132 000 ευρώ / έτος

                        Συνολικό κόστος: 99 000 => 0,099 εκατ. ευρώ

                        Εξωτερικό προσωπικό

                        1) Βοηθός στον τομέα των χρηματοοικονομικών ΓΔ MARE:

                        γενική εκτίμηση 0,2 ΙΠΑ/έτος

                        Μοναδιαίο κόστος 70 000 ευρώ

                        Υπολογισμός του κόστους: 0,2 ΙΠΑ x 70 000 ευρώ / έτος

                        Συνολικό κόστος: 14 000 ευρώ => 0,014 εκατ. ευρώ

                        2) Συμβασιούχος υπάλληλος σε αντιπροσωπεία της ΕΕ:

                        γενική εκτίμηση 0,25 ΙΠΑ / έτος

                        Μοναδιαίο κόστος: 125 000 ευρώ

                        Υπολογισμός του κόστους: 0,25 ΙΠΑ x 125 000 ευρώ / έτος

                        Συνολικό κόστος: 31 250 ευρώ => 0,031 εκατ. ευρώ

               3.2.4.Συμβατότητα με το ισχύον πολυετές δημοσιονομικό πλαίσιο

               –X
                     Η πρόταση/πρωτοβουλία είναι συμβατή με τον ισχύον πολυετές δημοσιονομικό πλαίσιο.

               –◻
                     Η πρόταση/πρωτοβουλία απαιτεί αναπρογραμματισμό του σχετικού τομέα του πολυετούς δημοσιονομικού πλαισίου.

                  Να εξηγηθεί ο απαιτούμενος αναπρογραμματισμός και να προσδιοριστούν οι σχετικές γραμμές του προϋπολογισμού και τα αντίστοιχα ποσά.

               –◻
                     Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δημοσιονομικού πλαισίου.

                  Να εξηγηθεί η αναγκαιότητα, με προσδιορισμό των σχετικών τομέων και γραμμών του προϋπολογισμού, καθώς και των αντίστοιχων ποσών.

               3.2.5.Συμμετοχή τρίτων στη χρηματοδότηση

               –Η πρόταση/πρωτοβουλία δεν προβλέπει συγχρηματοδότηση από τρίτους.

               –Η πρόταση/πρωτοβουλία προβλέπει τη συγχρηματοδότηση που εκτιμάται παρακάτω:

               Πιστώσεις σε εκατ. ευρώ (τρία δεκαδικά ψηφία)

                        Έτος
                        N

                        Έτος
                        N+1

                        Έτος
                        N+2

                        Έτος
                        N+3

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        Σύνολο

                        Να προσδιοριστεί ο φορέας συγχρηματοδότησης

                        ΣΥΝΟΛΟ συγχρηματοδοτούμενων πιστώσεων

               3.3.Εκτιμώμενες επιπτώσεις στα έσοδα

               –X
                     Η πρόταση/πρωτοβουλία δεν έχει δημοσιονομικές επιπτώσεις στα έσοδα.

               –◻
                     Η πρόταση/πρωτοβουλία έχει τις ακόλουθες δημοσιονομικές επιπτώσεις:

               –◻
                     στους ιδίους πόρους

               –◻
                     στα διάφορα έσοδα

               σε εκατ. ευρώ (τρία δεκαδικά ψηφία)

                        Γραμμή εσόδων του προϋπολογισμού:

                        Διαθέσιμες πιστώσεις για το τρέχον οικονομικό έτος

                        Επιπτώσεις της πρότασης/πρωτοβουλίας
                           18

                        Έτος
                        N

                        Έτος
                        N+1

                        Έτος
                        N+2

                        Έτος
                        N+3

                        Να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6)

                        Άρθρο ………….

               Για τα διάφορα έσοδα «για ειδικό προορισμό», να προσδιοριστεί(-ούν) η (οι) γραμμή(-ές) δαπανών του προϋπολογισμού που επηρεάζονται.

               Να προσδιοριστεί η μέθοδος υπολογισμού των επιπτώσεων στα έσοδα.

                     (1)
                  Εγκρίθηκαν από την 3324η σύνοδο του Συμβουλίου (ECOFIN) στις 20 Ιουνίου 2014.

                     (2)
                  ΔΒΔ: διαχείριση βάσει δραστηριοτήτων· ΠΒΔ: προϋπολογισμός βάσει δραστηριοτήτων.

                     (3)
                  Όπως αναφέρεται στο άρθρο 54 παράγραφος 2 στοιχεία α) ή β) του δημοσιονομικού κανονισμού.

                     (4)
                  Λεπτομέρειες σχετικά με τους τρόπους διαχείρισης και παραπομπές στον δημοσιονομικό κανονισμό διατίθενται στον ιστότοπο BudgWeb:

                     http://www.cc.cec/budg/man/budgmanag/budgmanag_en.html

                     (5)
                  ΔΠ = Διαχωριζόμενες πιστώσεις/ΜΔΠ = Μη διαχωριζόμενες πιστώσεις.

                     (6)
                  ΕΖΕΣ: Ευρωπαϊκή Ζώνη Ελεύθερων Συναλλαγών.

                     (7)
                  Υποψήφιες για ένταξη χώρες και, ενδεχομένως, δυνάμει υποψήφιες για ένταξη χώρες των Δυτικών Βαλκανίων.

                     (8)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (9)
                  Τεχνική και/ή διοικητική βοήθεια και δαπάνες για την υποστήριξη της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.

                     (10)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (11)
                  Τα αποτελέσματα αφορούν τα προϊόντα και τις υπηρεσίες που θα παρασχεθούν (παράδειγμα: αριθμός ανταλλαγών σπουδαστών που θα χρηματοδοτηθούν, αριθμός χλμ. οδών που θα κατασκευαστούν, κ.λπ.)

                     (12)
                  Όπως περιγράφεται στο σημείο 1.4.2. «Ειδικός(-οί) στόχος(-οι)…».

                     (13)
                  Τιμή ανά τόνο με βάση το βάρος αναφοράς των 6 500 τόνων/έτος: 55 ευρώ το πρώτο έτος (σύνολο 357 500 ευρώ), 50 ευρώ το δεύτερο, το τρίτο και το τέταρτο έτος (σύνολο 325 000 ευρώ ανά έτος), και 45 ευρώ το πέμπτο έτος (σύνολο 292 500 ευρώ).

                     (14)
                  Το έτος N είναι το έτος έναρξης εφαρμογής της πρότασης/πρωτοβουλίας.

                     (15)
                  Τεχνική και/ή διοικητική βοήθεια και δαπάνες για την υποστήριξη της εφαρμογής προγραμμάτων και/ή δράσεων της ΕΕ (πρώην γραμμές «BA»), έμμεση έρευνα, άμεση έρευνα.

                     (16)
                  AC = συμβασιούχος υπάλληλος· AL = τοπικός υπάλληλος· END = αποσπασμένος εθνικός εμπειρογνώμονας· INT = προσωρινό προσωπικό οργανισμού· JED= νέος εμπειρογνώμονας σε αντιπροσωπεία.

                     (17)
                  Επιμέρους ανώτατο όριο εξωτερικού προσωπικού που καλύπτεται από επιχειρησιακές πιστώσεις (πρώην γραμμές «BA»)

                     (18)
                  Όσον αφορά τους παραδοσιακούς ιδίους πόρους (δασμούς, εισφορές ζάχαρης) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25 % για έξοδα είσπραξης.

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 30.9.2015
            COM(2015) 466 final
            ΠΑΡΑΡΤΗΜΑΤΑ
            στην πρόταση για
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας, καθώς και του πρωτοκόλλου εφαρμογής της

               ΠΑΡΑΡΤΗΜΑΤΑ

               στην πρόταση για

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               σχετικά με την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας, καθώς και του πρωτοκόλλου εφαρμογής της

               ΠΑΡΑΡΤΗΜΑ I

               ΣΥΜΦΩΝΙΑ ΣΥΜΠΡΑΞΗΣ ΣΤΟΝ ΤΟΜΕΑ ΤΗΣ ΒΙΩΣΙΜΗΣ ΑΛΙΕΙΑΣ

               μεταξύ της Ευρωπαϊκής Ένωσης και της Δημοκρατίας της Λιβερίας

               Η ΕΥΡΩΠΑΪΚΗ ΕΝΩΣΗ, εφεξής «η Ένωση», και

               Η ΔΗΜΟΚΡΑΤΙΑ ΤΗΣ ΛΙΒΕΡΙΑΣ, εφεξής «Λιβερία»,

               εφεξής καλούμενα «τα συμβαλλόμενα μέρη»,

               ΕΚΤΙΜΩΝΤΑΣ τις στενές σχέσεις συνεργασίας μεταξύ της Ένωσης και της Λιβερίας, ιδίως στο πλαίσιο της συμφωνίας του Κοτονού, καθώς και την κοινή τους επιθυμία να ενισχύσουν τις εν λόγω σχέσεις,

               ΈΧΟΝΤΑΣ ΥΠΟΨΗ τη Σύμβαση των Ηνωμένων Εθνών για το δίκαιο της θάλασσας της 10ης Δεκεμβρίου 1982 (UNCLOS) και τη συμφωνία για τη διατήρηση και τη διαχείριση των αλληλοεπικαλυπτόμενων αποθεμάτων και των άκρως μεταναστευτικών αποθεμάτων υδρόβιων ζώων του 1995,

               ΑΠΟΦΑΣΙΣΜΕΝΕΣ να εφαρμόσουν τις αποφάσεις και τις συστάσεις της Διεθνούς Επιτροπής για τη Διατήρηση του Τόνου του Ατλαντικού (ICCAT) και άλλων συναφών περιφερειακών οργανώσεων στις οποίες συμμετέχουν τα συμβαλλόμενα μέρη,

               ΕΧΟΝΤΑΣ ΕΠΙΓΝΩΣΗ της σημασίας των αρχών που ορίζονται στον Κώδικα Δεοντολογίας για υπεύθυνη αλιεία που εγκρίθηκε στη διάσκεψη του Οργανισμού Επισιτισμού και Γεωργίας των Ηνωμένων Εθνών (FAO) το 1995,

               ΑΠΟΦΑΣΙΣΜΕΝΕΣ να συνεργαστούν, προς το αμοιβαίο συμφέρον, για την προώθηση της καθιέρωσης υπεύθυνης αλιείας, με σκοπό να εξασφαλίσουν τη μακροπρόθεσμη διατήρηση και την αειφόρο εκμετάλλευση των έμβιων θαλάσσιων πόρων,

               ΠΕΠΕΙΣΜΕΝΕΣ ότι η συνεργασία αυτή πρέπει να λάβει τη μορφή πρωτοβουλιών και μέτρων, τα οποία, είτε λαμβάνονται από κοινού είτε χωριστά, είναι συμπληρωματικά και εξασφαλίζουν τη συνέπεια των πολιτικών και τη συνέργεια των προσπαθειών,

               ΠΡΟΤΙΘΕΜΕΝΕΣ, για τους σκοπούς αυτούς, να αρχίσουν διάλογο επί της τομεακής αλιευτικής πολιτικής της κυβέρνησης της Λιβερίας και να προσδιορίσουν τα κατάλληλα μέσα που θα διασφαλίσουν την αποτελεσματική εφαρμογή της εν λόγω πολιτικής και τη συμμετοχή των οικονομικών παραγόντων και της κοινωνίας των πολιτών στη σχετική διαδικασία,

               ΕΠΙΘΥΜΩΝΤΑΣ να καθορίσουν τους όρους και τις συνθήκες που θα διέπουν τις αλιευτικές δραστηριότητες των σκαφών της Ένωσης στην αλιευτική ζώνη της Λιβερίας και την ενωσιακή στήριξη για την ανάπτυξη βιώσιμης αλιείας στην εν λόγω ζώνη,

               ΕΠΙΘΥΜΩΝΤΑΣ να συνάψουν μια συμφωνία αμοιβαίου οφέλους για την Ένωση και τη Λιβερία, συμπεριλαμβανομένης της ανάπτυξης του τοπικού περιεχομένου της Λιβερίας,

               ΑΠΟΦΑΣΙΣΜΕΝΕΣ να προωθήσουν τη στενότερη οικονομική συνεργασία στον τομέα της αλιείας και τις συναφείς δραστηριότητες μεταξύ των δύο συμβαλλομένων μερών,

               ΣΥΜΦΩΝΗΣΑΝ ΣΤΑ ΑΚΟΛΟΥΘΑ:

               Άρθρο 1 - Ορισμοί

               Για τους σκοπούς της παρούσας συμφωνίας νοούνται ως:

               α)«λιβεριανές αρχές»: το Υπουργείο Γεωργίας της Λιβερίας·

               β)«αρχές της Ένωσης»: η Ευρωπαϊκή Επιτροπή·

               γ)«αλιευτική δραστηριότητα»: η αναζήτηση αλιευμάτων, η ρίψη, η πόντιση, η έλξη και η ανάσυρση αλιευτικών εργαλείων και αλιευμάτων επί του σκάφους, η μεταποίηση επί του σκάφους, η μεταφορά, ο εγκλωβισμός, η πάχυνση και η εκφόρτωση ιχθύων και αλιευτικών προϊόντων·

               δ)«αλιευτικό σκάφος»: οποιοδήποτε σκάφος το οποίο είναι εξοπλισμένο για την εμπορική εκμετάλλευση έμβιων θαλάσσιων πόρων·

               ε)«σκάφος υποστήριξης»: κάθε σκάφος της Ένωσης που παρέχει συνδρομή σε αλιευτικά σκάφη·

               στ)«σκάφος της Ένωσης»: αλιευτικό σκάφος που φέρει τη σημαία κράτους μέλους της Ένωσης και είναι νηολογημένο στην Ένωση·

               ζ)«αλιευτική ζώνη της Λιβερίας»: το μέρος των υδάτων που υπάγονται στην κυριαρχία ή τη δικαιοδοσία της Λιβερίας, όπου η Λιβερία επιτρέπει στα σκάφη της Ένωσης να ασκούν αλιευτικές δραστηριότητες·

               η)«ανωτέρα βία»: κάθε αιφνίδιο, απρόβλεπτο και αναπόφευκτο γεγονός που θέτει σε κίνδυνο ή εμποδίζει την άσκηση των κανονικών αλιευτικών δραστηριοτήτων στην αλιευτική ζώνη της Λιβερίας·

               Άρθρο 2 - Πεδίο εφαρμογής

               Η παρούσα συμφωνία καθορίζει τις αρχές, τους κανόνες και τις διαδικασίες που διέπουν:

               α)τις προϋποθέσεις υπό τις οποίες τα σκάφη της Ένωσης μπορούν να ασκούν αλιευτικές δραστηριότητες στην αλιευτική ζώνη της Λιβερίας·

               β)την οικονομική, χρηματοοικονομική, τεχνική και επιστημονική συνεργασία στον τομέα της αλιείας, με σκοπό την προώθηση της βιώσιμης αλιείας στην αλιευτική ζώνη της Λιβερίας και της ανάπτυξης του τομέα της αλιείας της Λιβερίας·

               γ)τη συνεργασία σχετικά με τα μέτρα διαχείρισης, ελέγχου και επιτήρησης στην αλιευτική ζώνη της Λιβερίας, με στόχο τη διασφάλιση της τήρησης των ανωτέρω κανόνων και όρων, την αποτελεσματική εφαρμογή των μέτρων για τη διατήρηση των αλιευτικών αποθεμάτων και τη διαχείριση των αλιευτικών δραστηριοτήτων, ιδίως την καταπολέμηση της παράνομης, λαθραίας και άναρχης αλιείας.

               δ)τις συμπράξεις μεταξύ επιχειρήσεων που αποβλέπουν στην ανάπτυξη, χάριν του κοινού συμφέροντος, οικονομικών δραστηριοτήτων στον τομέα της αλιείας και συναφών δραστηριοτήτων.

               Άρθρο 3 – Αρχές

               1.Με την παρούσα τα συμβαλλόμενα μέρη αναλαμβάνουν να προωθήσουν την υπεύθυνη αλιεία στην αλιευτική ζώνη της Λιβερίας όπως προβλέπεται στον Κώδικα Δεοντολογίας για υπεύθυνη αλιεία του FAO, βάσει της αρχής της μη εισαγωγής διακρίσεων.

               2.Οι λιβεριανές αρχές δεσμεύονται να μην παραχωρήσουν ευνοϊκότερους όρους από εκείνους που παρέχονται βάσει της παρούσας συμφωνίας σε άλλους ξένους στόλους που αλιεύουν στην αλιευτική ζώνη της Λιβερίας, οι οποίοι έχουν τα ίδια χαρακτηριστικά και στοχεύουν τα ίδια είδη με εκείνα που καλύπτονται από την παρούσα συμφωνία και το πρωτόκολλο εφαρμογής της. Οι όροι αυτοί αφορούν τη διατήρηση, την ανάπτυξη και τη διαχείριση των πόρων, οικονομικές ρυθμίσεις, τέλη και δικαιώματα που σχετίζονται με την έκδοση αδειών αλιείας.

               3.Προς το συμφέρον της αμοιβαίας διαφάνειας, η Λιβερία αναλαμβάνει την υποχρέωση να καταστήσει δημόσια οποιαδήποτε συμφωνία που θα επιτρέπει σε ξένους στόλους να αλιεύουν σε ύδατα που υπάγονται στη δικαιοδοσία της.

               4.Τα συμβαλλόμενα μέρη αναλαμβάνουν να εξασφαλίσουν την εφαρμογή της συμφωνίας σύμφωνα με το άρθρο 9 της συμφωνίας του Κοτονού σχετικά με τα ουσιώδη στοιχεία όσον αφορά τα ανθρώπινα δικαιώματα, τις δημοκρατικές αρχές και το κράτος δικαίου, καθώς και τη θεμελιώδη αρχή της χρηστής διακυβέρνησης, σύμφωνα με τη διαδικασία που προβλέπεται στα άρθρα 8 και 96 της συμφωνίας.

               5.Τα συμβαλλόμενα μέρη συνεργάζονται με σκοπό την υλοποίηση της τομεακής αλιευτικής πολιτικής που ενέκρινε η κυβέρνηση της Λιβερίας και προς τούτο θα εγκαινιάσουν πολιτική διαλόγου σχετικά με τις αναγκαίες μεταρρυθμίσεις. Πραγματοποιούν διαβουλεύσεις με στόχο, ενδεχομένως, τη λήψη μέτρων στον εν λόγω τομέα.

               6.Τα συμβαλλόμενα μέρη αναλαμβάνουν να εξασφαλίσουν την εφαρμογή της παρούσας συμφωνίας σύμφωνα με τις αρχές της χρηστής οικονομικής και κοινωνικής διακυβέρνησης, σεβόμενα την κατάσταση των ιχθυαποθεμάτων.

               7.Η Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία εφαρμόζεται πλήρως στους ναυτικούς ΑΚΕ που ναυτολογήθηκαν σε πλοία της Ένωσης, ιδίως όσον αφορά την ελευθερία του συνεταιρίζεσθαι και των συλλογικών διαπραγματεύσεων των εργαζομένων και την κατάργηση των διακρίσεων σε θέματα απασχόλησης και εργασίας.

               8.Τα συμβαλλόμενα μέρη διαβουλεύονται πριν να εκδώσουν αποφάσεις που ενδέχεται να επηρεάσουν τις δραστηριότητες των σκαφών της Ένωσης στο πλαίσιο της παρούσας συμφωνίας.

               Άρθρο 4 – Πρόσβαση στην αλιευτική ζώνη της Λιβερίας

               1.Τα σκάφη της Ένωσης μπορούν να αλιεύουν στην αλιευτική ζώνη της Λιβερίας μόνον εφόσον κατέχουν άδεια αλιείας που έχει εκδοθεί στο πλαίσιο της παρούσας συμφωνίας. Απαγορεύεται οποιαδήποτε εμπορική αλιευτική δραστηριότητα εκτός του πλαισίου της παρούσας συμφωνίας.

               2.Οι λιβεριανές αρχές δεν εκδίδουν άδειες αλιείας σε σκάφη της Ένωσης πλην δυνάμει της παρούσας συμφωνίας. Απαγορεύεται η έκδοση αδειών αλιείας σε σκάφη της Ένωσης εκτός του πλαισίου της παρούσας συμφωνίας, ιδίως υπό μορφή ιδιωτικών αδειών.

               Άρθρο 5 – Ισχύον δίκαιο και εφαρμογή

               1.Οι δραστηριότητες των σκαφών της Ένωσης που αλιεύουν στην αλιευτική ζώνη της Λιβερίας υπόκεινται στους ισχύοντες νόμους και κανονισμούς της Λιβερίας, εκτός εάν ορίζεται διαφορετικά στη συμφωνία, στο πρωτόκολλο και στο παράρτημα. Η Λιβερία διαβιβάζει στις αρχές της Ένωσης τους ισχύοντες νόμους και κανονισμούς.

               2.Η Λιβερία αναλαμβάνει να λάβει όλα τα κατάλληλα μέτρα για την αποτελεσματική εφαρμογή των διατάξεων παρακολούθησης, ελέγχου και επιτήρησης της αλιείας που προβλέπονται στην παρούσα συμφωνία. Τα σκάφη της Ένωσης συνεργάζονται με τις λιβεριανές αρχές που είναι αρμόδιες για τη διενέργεια της παρακολούθησης, του ελέγχου και της επιτήρησης.

               3.Οι λιβεριανές αρχές κοινοποιούν στις αρχές της Ένωσης οποιεσδήποτε αλλαγές στην υφιστάμενη νομοθεσία ή τη νέα νομοθεσία με πιθανές επιπτώσεις στις δραστηριότητες των σκαφών της Ένωσης. Η εν λόγω νομοθεσία είναι εκτελεστή όσον αφορά στα ενωσιακά σκάφη από την 60ή ημέρα μετά την ημέρα κατά την οποία ελήφθη από τις αρχές της Ένωσης η κοινοποίηση της Λιβερίας.

               4.Η Ένωση αναλαμβάνει να λάβει όλα τα κατάλληλα μέτρα προκειμένου να εξασφαλίσει ότι τα σκάφη της συμμορφώνονται με τις διατάξεις της παρούσας συμφωνίας και με τη νομοθεσία που διέπει την αλιεία στα ύδατα που υπάγονται στην κυριαρχία ή στη δικαιοδοσία της Λιβερίας.

               5.Οι αρχές της Ένωσης κοινοποιούν στις λιβεριανές αρχές κάθε τροποποίηση της νομοθεσίας της Ένωσης με ενδεχόμενες συνέπειες στις δραστηριότητες των σκαφών της Ένωσης στο πλαίσιο της παρούσας συμφωνίας.

               Άρθρο 6 - Χρηματοδοτική συνεισφορά

               1.Η Ένωση εξασφαλίζει χρηματοδοτική συνεισφορά στη Λιβερία στο πλαίσιο της παρούσας συμφωνίας προκειμένου:

               α)να στηρίξει μέρος των δαπανών πρόσβασης των σκαφών της Ένωσης στην αλιευτική ζώνη της Λιβερίας και στους αλιευτικούς πόρους, με την επιφύλαξη των δαπανών πρόσβασης που βαρύνουν τους πλοιοκτήτες·

               β)να ενισχύσει την ικανότητα της Λιβερίας να χαράξει μια βιώσιμη αλιευτική πολιτική μέσω τομεακής στήριξης.

               2.Η χρηματοδοτική συνεισφορά για την τομεακή στήριξη αποσυνδέεται από τις πληρωμές όσον αφορά τις δαπάνες πρόσβασης και προσδιορίζεται και εξαρτάται από την επίτευξη των στόχων της τομεακής στήριξης της Λιβερίας σύμφωνα με το πρωτόκολλο και τον ετήσιο και πολυετή προγραμματισμό εφαρμογής του.

               3.Η χρηματοδοτική συνεισφορά που χορηγείται από την Ένωση θα καταβάλλεται κάθε χρόνο, σύμφωνα με το πρωτόκολλο.

               α)Το ποσό της συνεισφοράς που αναφέρεται στην παράγραφο 1 στοιχείο α) μπορεί να αναθεωρηθεί με την εφαρμογή του άρθρου 8 της παρούσας συμφωνίας όσον αφορά:

               i)τη μείωση των αλιευτικών δυνατοτήτων που χορηγούνται στα σκάφη της Ένωσης με σκοπό τη διαχείριση των σχετικών αποθεμάτων, όταν αυτό κρίνεται απαραίτητο για τη διατήρηση και τη βιώσιμη εκμετάλλευση των πόρων βάσει των βέλτιστων διαθέσιμων επιστημονικών γνωμοδοτήσεων·

               ii)την αύξηση των αλιευτικών δυνατοτήτων που χορηγούνται στα σκάφη της Ένωσης, εάν, με βάση τις βέλτιστες διαθέσιμες επιστημονικές γνωμοδοτήσεις, το επιτρέπει η κατάσταση των πόρων·

               β)Το ποσό της συνεισφοράς που αναφέρεται στην παράγραφο 1 στοιχείο β) μπορεί να αναθεωρηθεί κατόπιν επαναξιολόγησης των όρων χορήγησης της χρηματοδοτικής συνεισφοράς για την εφαρμογή της τομεακής αλιευτικής πολιτικής της Λιβερίας, όταν αυτό δικαιολογείται από τα συγκεκριμένα αποτελέσματα του ετήσιου και πολυετούς προγραμματισμού που διαπιστώνουν αμφότερα τα συμβαλλόμενα μέρη·

               γ)Η συνεισφορά μπορεί να ανασταλεί ως αποτέλεσμα:

               i)της εφαρμογής του άρθρου 13 της παρούσας συμφωνίας·

               ii)της εφαρμογής του άρθρου 14 της παρούσας συμφωνίας·

               Άρθρο 7 – Προώθηση της συνεργασίας μεταξύ των οικονομικών φορέων και της κοινωνίας των πολιτών

               1.Τα συμβαλλόμενα μέρη ενθαρρύνουν την οικονομική, επιστημονική και τεχνική συνεργασία στον τομέα της αλιείας και στους συναφείς τομείς. Διαβουλεύονται μεταξύ τους για να συντονίσουν τα διάφορα μέτρα που είναι δυνατόν να ληφθούν για το σκοπό αυτό.

               2.Τα συμβαλλόμενα μέρη αναλαμβάνουν να προωθήσουν την ανταλλαγή πληροφοριών σχετικά με τις τεχνικές αλιείας και τα αλιευτικά εργαλεία, τις μεθόδους διατήρησης και τις βιομηχανικές μεθόδους μεταποίησης αλιευτικών προϊόντων.

               3.Τα συμβαλλόμενα μέρη καταβάλλουν προσπάθειες, όταν πρέπει, για να δημιουργήσουν ευνοϊκές συνθήκες για την προώθηση των σχέσεων μεταξύ των επιχειρήσεών τους στον τεχνικό, οικονομικό και εμπορικό τομέα, ενθαρρύνοντας τη δημιουργία ευνοϊκού περιβάλλοντος για την ανάπτυξη των επιχειρήσεων και των επενδύσεων.

               4.Τα συμβαλλόμενα μέρη δεσμεύονται να υλοποιήσουν ένα σχέδιο δράσεων μεταξύ φορέων εκμετάλλευσης πλοίων της Λιβερίας και της Ένωσης με στόχο την προώθηση της εκφόρτωσης ιχθύων από σκάφη της Ένωσης που αλιεύουν στη Λιβερία.

               5.Τα συμβαλλόμενα μέρη ενθαρρύνουν, εφόσον αυτό ενδείκνυται, τη σύσταση κοινών επιχειρήσεων με στόχο το αμοιβαίο όφελος, με συστηματική τήρηση της νομοθεσίας της Λιβερίας και της Ένωσης.

               Άρθρο 8 – Μεικτή επιτροπή

               1.Συγκροτείται μεικτή επιτροπή, αποτελούμενη από εκπροσώπους της Ένωσης και των λιβεριανών αρχών, η οποία θα είναι υπεύθυνη για την παρακολούθηση της εφαρμογής της παρούσας συμφωνίας. Η μεικτή επιτροπή μπορεί να εγκρίνει τροποποιήσεις του πρωτοκόλλου, του παραρτήματος και των προσαρτημάτων.

               2.Στα καθήκοντα της μεικτής επιτροπής συγκαταλέγονται ιδίως:

               α)ο έλεγχος της εκτέλεσης, της ερμηνείας και της εφαρμογής της παρούσας συμφωνίας, και ιδίως η κατάρτιση του ετήσιου και πολυετούς προγραμματισμού που προβλέπεται στο άρθρο 6 παράγραφος 2, καθώς και η αξιολόγηση της εφαρμογής του,

               β)η διασφάλιση της αναγκαίας επικοινωνίας για ζητήματα αμοιβαίου ενδιαφέροντος στον τομέα της αλιείας, και ιδίως για τη στατιστική ανάλυση δεδομένων για τα αλιεύματα·

               γ)η λειτουργία της ως βήματος για τον φιλικό διακανονισμό των διαφορών που οφείλονται στην ερμηνεία ή την εφαρμογή της συμφωνίας.

               3.Το καθήκον λήψης αποφάσεων της μεικτής επιτροπής συνίσταται στην έγκριση τροποποιήσεων του πρωτοκόλλου, των παραρτημάτων και προσαρτημάτων της παρούσας συμφωνίας σχετικά με

               α)την επανεξέταση των αλιευτικών δυνατοτήτων και, συνεπώς, της σχετικής χρηματοδοτικής συνεισφοράς·

               β)τις διαδικασίες τομεακής στήριξης·

               γ)τις τεχνικές προϋποθέσεις και τους όρους βάσει των οποίων τα σκάφη της Ένωσης ασκούν αλιευτικές δραστηριότητες.

               4.Η μεικτή επιτροπή ασκεί τα καθήκοντά της σύμφωνα με τους στόχους της παρούσας συμφωνίας και τους σχετικούς κανόνες που εκδίδονται από την Διεθνή Επιτροπή για τη Διατήρηση του Τόνου του Ατλαντικού (ICCAT) και άλλες περιφερειακές οργανώσεις αλιείας, κατά περίπτωση.

               5.Η μεικτή επιτροπή συνεδριάζει τουλάχιστον μία φορά ετησίως, εκ περιτροπής στη Λιβερία και στην Ένωση, ή σε άλλο τόπο που καθορίζεται με κοινή συμφωνία, υπό την προεδρία του συμβαλλόμενου μέρους που διοργανώνει τη συνεδρίαση. Συνεδριάζει εκτάκτως κατόπιν αιτήσεως ενός από τα συμβαλλόμενα μέρη. Οι αποφάσεις λαμβάνονται συναινετικά και επισυνάπτονται στα εγκεκριμένα πρακτικά της συνεδρίασης. Αρχίζουν να ισχύουν από την ημερομηνία κατά την οποία τα μέρη κοινοποιούν εκατέρωθεν την ολοκλήρωση των αναγκαίων διαδικασιών για την έγκρισή τους.

               6.Η μεικτή επιτροπή καταρτίζει τον οικείο κανονισμό εσωτερικής λειτουργίας.

               Άρθρο 9 – Συνεργασία στον τομέα της επιτήρησης και της καταπολέμησης της παράνομης, λαθραίας και άναρχης αλιείας

               Τα συμβαλλόμενα μέρη αναλαμβάνουν την υποχρέωση να καταπολεμήσουν, σε στενή συνεργασία, την παράνομη, λαθραία και άναρχη αλιεία, με σκοπό την υλοποίηση υπεύθυνης και βιώσιμης αλιείας.

               Άρθρο 10 - Επιστημονική συνεργασία

               1.Τα συμβαλλόμενα μέρη ενθαρρύνουν την επιστημονική συνεργασία με σκοπό την τακτική αξιολόγηση της κατάστασης των ιχθυαποθεμάτων στα ύδατα της Λιβερίας.

               2.Τα συμβαλλόμενα μέρη αναλαμβάνουν την υποχρέωση να διαβουλεύονται μεταξύ τους, εφόσον είναι αναγκαίο, σε κοινή επιστημονική συνάντηση, στην ICCAT και σε άλλες συναφείς περιφερειακές οργανώσεις αλιείας για την ενίσχυση της διαχείρισης και της διατήρησης των θαλάσσιων έμβιων πόρων στην αλιευτική ζώνη της Λιβερίας, και να συνεργάζονται στο πλαίσιο σχετικών επιστημονικών ερευνών.

               Άρθρο 11 – Γεωγραφική ζώνη εφαρμογής της συμφωνίας

               Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η Συνθήκη για την ίδρυση της Ευρωπαϊκής Ένωσης, υπό τους όρους που προβλέπονται στην εν λόγω Συνθήκη και, αφετέρου, στο έδαφος της Λιβερίας και στα ύδατα υπό τη δικαιοδοσία της Λιβερίας.

               Άρθρο 12 – Διάρκεια και σιωπηρή παράταση

               Η παρούσα συμφωνία εφαρμόζεται για διάστημα 5 ετών από την ημερομηνία έναρξης της προσωρινής εφαρμογής της. Ανανεώνεται με σιωπηρή παράταση, εκτός εάν υπάρξει καταγγελία σύμφωνα με το άρθρο 14.

               Το πρωτόκολλο, το παράρτημα και τα προσαρτήματά του αποτελούν αναπόσπαστο μέρος της παρούσας συμφωνίας.

               Άρθρο 13 - Αναστολή

               1.Η εφαρμογή της παρούσας συμφωνίας μπορεί να ανασταλεί με πρωτοβουλία ενός εκ των μερών:

               α)σε περίπτωση ανωτέρας βίας· ή

               β)σε περίπτωση που προκύψει διαφορά μεταξύ των συμβαλλομένων μερών ως προς την ερμηνεία της παρούσας συμφωνίας ή ως προς την εφαρμογή της· ή

               γ)σε περίπτωση που ένα από τα συμβαλλόμενα μέρη δεν τηρεί τις διατάξεις της παρούσας συμφωνίας και ιδίως το άρθρο 3 παράγραφος 4 σχετικά με τα ανθρώπινα δικαιώματα.

               2.Η αναστολή εφαρμογής της συμφωνίας κοινοποιείται εγγράφως από το ενδιαφερόμενο συμβαλλόμενο μέρος στον αντισυμβαλλόμενο και παράγει αποτελέσματα τρεις μήνες μετά την παραλαβή της κοινοποίησης. Τα συμβαλλόμενα μέρη διαβουλεύονται μεταξύ τους, από τη στιγμή της κοινοποίησης της αναστολής με σκοπό την εξεύρεση λύσης με φιλικό διακανονισμό στη μεταξύ τους διαφορά εντός τριών μηνών. Εφόσον επιτευχθεί ο εν λόγω διακανονισμός, η εφαρμογή της συμφωνίας επαναλαμβάνεται και το ποσό της χρηματοδοτικής συνεισφοράς που προβλέπεται στο άρθρο 6 μειώνεται αναλόγως και pro rata temporis, συναρτήσει της διάρκειας της αναστολής.

               Άρθρο 14 - Καταγγελία

               1.Η παρούσα συμφωνία μπορεί να καταγγελθεί από ένα από τα συμβαλλόμενα μέρη σε περίπτωση:

               α)ανωτέρας βίας·

               β)επιδείνωσης της κατάστασης των σχετικών αποθεμάτων σύμφωνα με την βέλτιστη διαθέσιμη ανεξάρτητη και αξιόπιστη επιστημονική γνωμοδότηση·

               γ)μείωσης του επιπέδου εκμετάλλευσης των αλιευτικών δυνατοτήτων που παρέχονται στα σκάφη της Ένωσης·

               δ)παράβασης των υποχρεώσεων που έχουν αναλάβει τα συμβαλλόμενα μέρη για την καταπολέμηση της παράνομης, λαθραίας και άναρχης αλιείας.

               2.Η καταγγελία της συμφωνίας κοινοποιείται εγγράφως από το ενδιαφερόμενο συμβαλλόμενο μέρος στον αντισυμβαλλόμενο και παράγει αποτελέσματα έξι μήνες μετά την παραλαβή της κοινοποίησης, εκτός εάν τα συμβαλλόμενα μέρη αποφασίσουν από κοινού παράταση της εν λόγω προθεσμίας. Τα συμβαλλόμενα μέρη διαβουλεύονται μεταξύ τους από τη στιγμή της κοινοποίησης της καταγγελίας, με σκοπό την εξεύρεση λύσης με φιλικό διακανονισμό στη μεταξύ τους διαφορά εντός προθεσμίας έξι μηνών.

               3.Σε περίπτωση καταγγελίας, η καταβολή της χρηματοδοτικής συνεισφοράς που προβλέπεται στο άρθρο 6 για το έτος κατά το οποίο η καταγγελία παράγει αποτελέσματα η καταγγελία μειώνεται αναλόγως και pro rata temporis.

               Άρθρο 15 – Προσωρινή εφαρμογή

               Η υπογραφή της παρούσας συμφωνίας από τα συμβαλλόμενα μέρη συνεπάγεται την προσωρινή εφαρμογή της πριν από την έναρξη ισχύος της.

               Άρθρο 16 – Γλώσσα και έναρξη ισχύος

               Η παρούσα συμφωνία συντάσσεται στην αγγλική, βουλγαρική, γαλλική, γερμανική, δανική, ελληνική, εσθονική, ιρλανδική, ισπανική, ιταλική, κροατική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, και όλα τα κείμενα είναι εξίσου αυθεντικά.

               Αρχίζει να ισχύει από την ημερομηνία κατά την οποία τα συμβαλλόμενα μέρη κοινοποιούν εκατέρωθεν την ολοκλήρωση των αναγκαίων προς τούτο διαδικασιών.

               ΠΑΡΑΡΤΗΜΑ II

               Πρωτόκολλο για την εφαρμογή της συμφωνίας σύμπραξης στον τομέα της βιώσιμης αλιείας μεταξύ της Ευρωπαϊκής Ένωσης και της Δημοκρατίας της Λιβερίας

               Άρθρο 1 – Πεδίο εφαρμογής

               1.Οι αλιευτικές δυνατότητες που παραχωρούνται στα σκάφη της Ένωσης σύμφωνα με το άρθρο 4 της συμφωνίας καθορίζονται ως εξής:

               άκρως μεταναστευτικά είδη (είδη που περιλαμβάνονται στο παράρτημα 1 της σύμβασης των Ηνωμένων Εθνών για το δίκαιο της θάλασσας του 1982).

               2.Οι τύποι των σκαφών της Ένωσης που καλύπτονται από το παρόν πρωτόκολλο είναι:

               α)28 θυνναλιευτικά γρι-γρι και

               β)6 παραγαδιάρικα επιφανείας.

               3.Η παράγραφος 1 εφαρμόζεται με την επιφύλαξη των διατάξεων των άρθρων 6 και 7 του παρόντος πρωτοκόλλου.

               4.Σύμφωνα με το άρθρο 4 της συμφωνίας, τα σκάφη της Ένωσης μπορούν να ασκούν αλιευτικές δραστηριότητες στην αλιευτική ζώνη της Λιβερίας μόνον εφόσον διαθέτουν άδεια αλιείας που έχει εκδοθεί στο πλαίσιο του παρόντος πρωτοκόλλου και σύμφωνα με το παράρτημα.

               Άρθρο 2 - Διάρκεια

               Το παρόν πρωτόκολλο και το παράρτημά του εφαρμόζονται για χρονικό διάστημα 5 ετών από την ημερομηνία της προσωρινής εφαρμογής τους.

               Άρθρο 3 - Χρηματοδοτική συνεισφορά

               1.Για την περίοδο που αναφέρεται στο άρθρο 2, η χρηματοδοτική συνεισφορά που προβλέπεται στο άρθρο 2 της συμφωνίας ανέρχεται σε 3 250 000 ευρώ.

               2.Η εν λόγω χρηματοδοτική συνεισφορά περιλαμβάνει:

               α)ένα ετήσιο ποσό για την πρόσβαση στους αλιευτικούς πόρους της αλιευτικής ζώνης της Λιβερίας ύψους 357 500 ευρώ για το πρώτο έτος, 325 000 ευρώ για το δεύτερο, το τρίτο και το τέταρτο έτος και 292 500 ευρώ για το πέμπτο έτος, που αντιστοιχεί σε ποσότητα αναφοράς 6 500 τόνους ετησίως, και

               β)ένα ειδικό ετήσιο ποσό για την υποστήριξη της εφαρμογής της τομεακής αλιευτικής πολιτικής της Λιβερίας 357 500 ευρώ για το πρώτο έτος, 325 000 ευρώ για το δεύτερο, το τρίτο και το τέταρτο έτος, και 292 500 ευρώ για το πέμπτο έτος.

               3.Η παράγραφος 1 εφαρμόζεται με την επιφύλαξη των διατάξεων των άρθρων 4, 5, 6, 7 και 8 του παρόντος πρωτοκόλλου και των άρθρων 13 και 14 της συμφωνίας.

               4.Εάν η ετήσια ποσότητα αλιευμάτων που αλιεύονται από τα σκάφη της Ένωσης στην αλιευτική ζώνη της Λιβερίας υπερβαίνει το ετήσιο βάρος αναφοράς που προβλέπεται στην παράγραφο 2 στοιχείο α), το συνολικό ποσό της ετήσιας χρηματοδοτικής συνεισφοράς θα επαυξάνεται κατά 55 ευρώ για το πρώτο έτος, 50 ευρώ για το δεύτερο, το τρίτο και το τέταρτο έτος και 45 ευρώ για το πέμπτο έτος για κάθε επιπλέον τόνο που αλιεύεται.

               5.Ωστόσο, το συνολικό ετήσιο ποσό που καταβάλλει η Ένωση δεν είναι δυνατόν να υπερβαίνει το διπλάσιο του ποσού που αναφέρεται στην παράγραφο 2 στοιχείο α). Όταν οι ποσότητες που έχουν αλιευθεί από τα σκάφη της Ένωσης υπερβαίνουν τις ποσότητες που αντιστοιχούν στο διπλάσιο του συνολικού ετήσιου ποσού, το οφειλόμενο ποσό για την ποσότητα που υπερβαίνει το εν λόγω όριο καταβάλλεται το επόμενο έτος.

               6.Η καταβολή της χρηματοδοτικής συνεισφοράς που προβλέπεται στην παράγραφο 2 στοιχείο α) για την πρόσβαση των σκαφών της Ένωσης στους αλιευτικούς πόρους της Λιβερίας πραγματοποιείται από την Ένωση το αργότερο τρεις (3) μήνες από την ημερομηνία έναρξης της προσωρινής εφαρμογής του παρόντος πρωτοκόλλου για το πρώτο έτος και, για τα επόμενα έτη, κατά την επέτειο της ημερομηνίας έναρξης της προσωρινής εφαρμογής του παρόντος πρωτοκόλλου.

               7.Η διάθεση της χρηματοδοτικής συνεισφοράς που προβλέπεται στην παράγραφο 2 στοιχείο α) υπάγεται στην αποκλειστική αρμοδιότητα των αρχών της Λιβερίας.

               8.Η χρηματοδοτική συνεισφορά που προβλέπεται στην παράγραφο 2 καταβάλλεται σε λογαριασμό του Δημόσιου Ταμείου που έχει ανοιχθεί στην Κεντρική Τράπεζα της Λιβερίας. Η χρηματοδοτική συνεισφορά που προβλέπεται στην παράγραφο 2 στοιχείο β) τίθεται στη διάθεση του Υπουργείου Γεωργίας της Λιβερίας. Τα στοιχεία του τραπεζικού λογαριασμού παρέχονται ετησίως από τις αρχές της Λιβερίας στις αρχές της Ένωσης.

               Άρθρο 4 - Τομεακή στήριξη

               1.Η μεικτή επιτροπή εγκρίνει, το αργότερο τρεις (3) μήνες μετά την έναρξη ισχύος ή την προσωρινή εφαρμογή του παρόντος πρωτοκόλλου, ένα πολυετές τομεακό πρόγραμμα και τους λεπτομερείς κανόνες εφαρμογής του που περιλαμβάνουν ιδίως:

               α)τις ετήσιες και πολυετείς κατευθυντήριες γραμμές χρήσης του ειδικού ποσού χρηματοδοτικής συνεισφοράς που προβλέπεται στο άρθρο 3 παράγραφος 2 στοιχείο β)·

               β)τους προς επίτευξη στόχους σε ετήσια και πολυετή βάση, ώστε να καταστεί δυνατή, με την πάροδο του χρόνου, η ανάπτυξη υπεύθυνων και βιώσιμων αλιευτικών δραστηριοτήτων, λαμβανομένων υπόψη των προτεραιοτήτων που καθορίζει η Λιβερία στο πλαίσιο της εθνικής πολιτικής της που συνδέεται ή έχει επίπτωση στην προώθηση υπεύθυνης και βιώσιμης αλιείας, ιδίως όσον αφορά τη στήριξη της αλιείας μικρής κλίμακας, την παρακολούθηση, τον έλεγχο και την επιτήρηση και την καταπολέμηση της παράνομης, λαθραίας και άναρχης (ΠΛΑ) αλιείας, καθώς και τις προτεραιότητες για την ενίσχυση των επιστημονικών ικανοτήτων της Λιβερίας στον κλάδο της αλιείας·

               γ)τα κριτήρια και τις διαδικασίες για την αξιολόγηση των αποτελεσμάτων που επιτυγχάνονται σε ετήσια βάση, όπου συμπεριλαμβάνονται, κατά περίπτωση, οι δημοσιονομικοί και χρηματοικονομικοί δείκτες.

               2.Η χρήση του ειδικού ποσού της χρηματοδοτικής συνεισφοράς που προβλέπεται στο άρθρο 3 παράγραφος 2 στοιχείο β) πρέπει να βασίζεται στον καθορισμό από τη μεικτή επιτροπή των στόχων που πρέπει να επιτευχθούν και του ετήσιου και πολυετούς προγραμματισμού για την επίτευξή τους.

               3.Κάθε προτεινόμενη τροποποίηση του πολυετούς τομεακού προγράμματος πρέπει να υποβάλλεται για έγκριση στη μεικτή επιτροπή. Οι επείγουσες αλλαγές στο ετήσιο τομεακό πρόγραμμα που απαιτούνται από τις αρχές της Λιβερίας μπορούν να πραγματοποιούνται από τη μεικτή επιτροπή, μεταξύ άλλων, μέσω ανταλλαγής επιστολών.

               4.Κάθε χρόνο, η Λιβερία θα υποβάλλει έκθεση προόδου σχετικά με τις δράσεις που υλοποιήθηκαν και τα αποτελέσματα που επιτεύχθηκαν με την τομεακή στήριξη, η οποία θα εξετάζεται από τη μεικτή επιτροπή. Η Λιβερία θα υποβάλει επίσης τελική έκθεση πριν από τη λήξη του παρόντος πρωτοκόλλου.

               5.Το ειδικό ποσό της χρηματοδοτικής συνεισφοράς που προβλέπεται στο άρθρο 3 παράγραφος 2 στοιχείο β) καταβάλλεται σε δόσεις. Για το πρώτο έτος εφαρμογής του πρωτοκόλλου, η δόση καταβάλλεται με βάση τις ανάγκες που εντοπίζονται στο πλαίσιο του συμφωνηθέντος προγραμματισμού. Για τα επόμενα έτη εφαρμογής, οι δόσεις καταβάλλονται με βάση τις ανάγκες που εντοπίζονται στο πλαίσιο του συμφωνηθέντος προγραμματισμού και με βάση την ανάλυση των αποτελεσμάτων που επιτεύχθηκαν κατά την υλοποίηση της τομεακής στήριξης.

               6.Η Ένωση διατηρεί το δικαίωμα μερικής ή πλήρους επανεξέτασης ή/και αναστολής της πληρωμής της ειδικής χρηματοδοτικής συνεισφοράς που προβλέπεται στο άρθρο 3 παράγραφος 2 στοιχείο β) του παρόντος πρωτοκόλλου:

               α)εάν τα επιτευχθέντα αποτελέσματα δεν συνάδουν με τον προγραμματισμό κατόπιν αξιολόγησης από τη μεικτή επιτροπή·

               β)σε περίπτωση αποτυχίας υλοποίησης της εν λόγω χρηματοδοτικής συνεισφοράς όπως καθορίστηκε από τη μεικτή επιτροπή.

               7.Η καταβολή της χρηματοδοτικής συνεισφοράς επαναλαμβάνεται μετά από διαβουλεύσεις μεταξύ των συμβαλλομένων μερών και με τη σύμφωνη γνώμη της μεικτής επιτροπής, όταν αυτό αιτιολογείται με βάση τα αποτελέσματα της υλοποίησης του συμφωνηθέντος προγραμματισμού που προβλέπεται στην παράγραφο 1. Παρ’ όλα αυτά, η ειδική χρηματοδοτική συνεισφορά που προβλέπεται στο άρθρο 3 παράγραφος 2 στοιχείο β) δεν καταβάλλεται μετά την παρέλευση έξι (6) μηνών από τη λήξη του πρωτοκόλλου.

               8.Κάθε χρόνο, η Λιβερία μπορεί να διαθέτει ένα επιπλέον ποσό πέραν της χρηματοδοτικής συνεισφοράς που προβλέπεται στο άρθρο 3 παράγραφος 2 στοιχείο β) για την υλοποίηση του πολυετούς προγράμματος. Η διάθεση του εν λόγω ποσού κοινοποιείται στην Ένωση το αργότερο δύο (2) μήνες μετά την επέτειο έναρξης ισχύος του παρόντος πρωτοκόλλου.

               9.Τα δύο συμβαλλόμενα μέρη αναλαμβάνουν την υποχρέωση να διασφαλίσουν την προβολή των δράσεων που υλοποιήθηκαν με την τομεακή στήριξη.

               Άρθρο 5 - Επιστημονική συνεργασία για υπεύθυνη αλιεία

               1.Τα δύο συμβαλλόμενα μέρη αναλαμβάνουν να προωθήσουν την υπεύθυνη αλιεία στην αλιευτική ζώνη της Λιβερίας με βάση την αρχή της μη εισαγωγής διακρίσεων μεταξύ των διαφόρων στόλων που έχουν τα ίδια χαρακτηριστικά και στοχεύουν τα ίδια είδη με εκείνα που καλύπτονται από το παρόν πρωτόκολλο.

               2.Στη διάρκεια της περιόδου που καλύπτεται από το παρόν πρωτόκολλο, τα δύο συμβαλλόμενα μέρη δεσμεύονται να συνεργάζονται για την παρακολούθηση της κατάστασης των αλιευτικών πόρων στην αλιευτική ζώνη της Λιβερίας και να συμβάλλουν στη βιώσιμη διαχείριση της αλιείας.

               3.Τα δύο συμβαλλόμενα μέρη συμμορφώνονται με τις συστάσεις και τα ψηφίσματα της Διεθνούς Επιτροπής για τη Διατήρηση των Θυννοειδών του Ατλαντικού (ICCAT) και λαμβάνουν υπόψη τις επιστημονικές γνωμοδοτήσεις άλλων συναφών περιφερειακών οργανώσεων.

               4.Τα συμβαλλόμενα μέρη αναλαμβάνουν να πραγματοποιούν, ανάλογα με τις ανάγκες, κοινές επιστημονικές συναντήσεις με σκοπό να εξετάζουν κάθε επιστημονικό θέμα που αφορά την εφαρμογή του παρόντος πρωτοκόλλου. Το καταστατικό των εν λόγω κοινών επιστημονικών συναντήσεων μπορεί να καθοριστεί από τη μεικτή επιτροπή.

               5.Με βάση τις συστάσεις και τα ψηφίσματα της ICCAT και τις βέλτιστες διαθέσιμες επιστημονικές γνωμοδοτήσεις και, κατά περίπτωση, τα συμπεράσματα της κοινής επιστημονικής συνάντησης, η μεικτή επιτροπή μπορεί να εκδώσει απόφαση σχετικά με τα μέτρα διασφάλισης της βιώσιμης διαχείρισης των αλιευτικών πόρων που καλύπτονται από το παρόν πρωτόκολλο ως όσον αφορά τις δραστηριότητες των σκαφών Ένωσης.

               Άρθρο 6 - Αναθεώρηση των αλιευτικών δυνατοτήτων και των τεχνικών μέτρων με κοινή συμφωνία

               1.Η μεικτή επιτροπή μπορεί να επανεκτιμήσει και να αποφασίσει την επανεξέταση των αλιευτικών δυνατοτήτων που αναφέρονται στο άρθρο 1, εφόσον οι συστάσεις και τα ψηφίσματα που εγκρίθηκαν από την ICCAT επιβεβαιώνουν ότι η επανεξέταση εξασφαλίζει τη βιώσιμη διαχείριση των αλιευτικών πόρων που καλύπτονται από το παρόν πρωτόκολλο. Στην περίπτωση αυτή, η χρηματοδοτική συνεισφορά που προβλέπεται στο άρθρο 3 παράγραφος 2 στοιχείο α) αναπροσαρμόζεται αναλόγως και pro rata temporis με απόφαση της μεικτής επιτροπής. Ωστόσο, το συνολικό ετήσιο ποσό που καταβάλλει η Ένωση δεν μπορεί να υπερβαίνει το διπλάσιο του ποσού που προβλέπεται στο άρθρο 3 παράγραφος 2 στοιχείο α).

               2.Η μεικτή επιτροπή μπορεί επίσης, εφόσον κριθεί αναγκαίο, να εξετάσει και να αποφασίσει την έγκριση, με αμοιβαία συμφωνία, τεχνικών διατάξεων του παρόντος πρωτοκόλλου και του παραρτήματός του.

               Άρθρο 7 - Πειραματική αλιεία και τις νέες αλιευτικές δυνατότητες

               1.Κατόπιν αιτήσεως ενός εκ των συμβαλλομένων μερών, η μεικτή επιτροπή μπορεί να εξετάσει τη δυνατότητα εξορμήσεων πειραματικής αλιείας στην αλιευτική ζώνη της Λιβερίας, με σκοπό να εξετάσει την τεχνική σκοπιμότητα και την οικονομική βιωσιμότητα της νέας αλιείας που δεν προβλέπεται στο άρθρο 1 του παρόντος πρωτοκόλλου. Για το σκοπό αυτό, η μεικτή επιτροπή καθορίζει, κατά περίπτωση, τα είδη, τους όρους και τις τυχόν άλλες σχετικές παραμέτρους.

               2.Λαμβάνοντας υπόψη τις βέλτιστες διαθέσιμες επιστημονικές γνωμοδοτήσεις και με βάση τα αποτελέσματα των πειραματικών εξορμήσεων, εάν η Ένωση ενδιαφέρεται για νέες αλιευτικές δυνατότητες, η μεικτή επιτροπή συνεδριάζει για να συζητήσει και να καθορίσει τις προϋποθέσεις που θα ισχύουν για τις εν λόγω νέες αλιευτικές δραστηριότητες.

               3.Μετά την εξουσιοδότηση από τη Λιβερία των εν λόγω νέων αλιευτικών δραστηριοτήτων, η μεικτή επιτροπή προβαίνει σε αντίστοιχες τροποποιήσεις του παρόντος πρωτοκόλλου και του παραρτήματός του.

               Άρθρο 8 - Αναστολή

               1.Η εφαρμογή του παρόντος πρωτοκόλλου, συμπεριλαμβανομένης της καταβολής της χρηματοδοτικής συνεισφοράς που προβλέπεται στο άρθρο 3 παράγραφος 2 στοιχεία α) και β), μπορεί να ανασταλεί μονομερώς από οποιοδήποτε από τα συμβαλλόμενα μέρη στις περιπτώσεις και υπό τις προϋποθέσεις που προβλέπονται στο άρθρο 13 της συμφωνίας.

               2.Με την επιφύλαξη των διατάξεων του άρθρου 4 του παρόντος πρωτοκόλλου, η καταβολή των χρηματοδοτικών συνεισφορών επαναλαμβάνεται το ταχύτερο μετά την επάνοδο στην κατάσταση που επικρατούσε πριν από τα γεγονότα που προβλέπονται στο άρθρο 13 της συμφωνίας.

               Άρθρο 9 - Καταγγελία

               Το παρόν πρωτόκολλο μπορεί να καταγγελθεί μονομερώς από οποιοδήποτε από τα συμβαλλόμενα μέρη στις περιπτώσεις και υπό τις προϋποθέσεις που αναφέρονται στο άρθρο 14 της συμφωνίας.

               Άρθρο 10 - Ηλεκτρονικές ανταλλαγές δεδομένων

               1.Η Λιβερία και η Ένωση αναλαμβάνουν να θέσουν σε εφαρμογή τα αναγκαία συστήματα για την ηλεκτρονική ανταλλαγή όλων των πληροφοριών και εγγράφων που σχετίζονται με την εφαρμογή της συμφωνίας και του παρόντος πρωτοκόλλου.

               2.Η ηλεκτρονική μορφή ενός εγγράφου θεωρείται ανά πάσα στιγμή ισοδύναμη της έντυπης μορφής του.

               3.Τα δύο συμβαλλόμενα μέρη αλληλοενημερώνονται για τυχόν διακοπή λειτουργίας του πληροφορικού συστήματος που εμποδίζει τις εν λόγω ανταλλαγές. Σε αυτές τις περιπτώσεις, οι πληροφορίες και τα έγγραφα που αφορούν την υλοποίηση της συμφωνίας και του παρόντος πρωτοκόλλου αντικαθίστανται αυτομάτως από την έντυπη μορφή τους με τον τρόπο που ορίζεται στο παράρτημα.

               Άρθρο 11 – εμπιστευτικότητα

               1.Η Λιβερία και η Ένωση δεσμεύονται να εξασφαλίσουν ότι η επεξεργασία όλων των εμπορικά ευαίσθητων δεδομένων που σχετίζονται με σκάφη της Ένωσης και με τις αλιευτικές δραστηριότητές τους, τα οποία παράγονται στο πλαίσιο της συμφωνίας και του παρόντος πρωτοκόλλου, πραγματοποιείται πάντοτε σύμφωνα με τις αντίστοιχες αρχές εμπιστευτικότητας και προστασίας των δεδομένων.

               2.Αμφότερα τα συμβαλλόμενα μέρη διασφαλίζουν ότι δημοσιοποιούνται μόνο τα συγκεντρωτικά δεδομένα για τις αλιευτικές δραστηριότητες του στόλου της ΕΕ στην αλιευτική ζώνη της Λιβερίας, σύμφωνα με τις αντίστοιχες διατάξεις της ICCAT και άλλων περιφερειακών οργανώσεων διαχείρισης της αλιείας. Δεδομένα που ενδέχεται να θεωρηθούν εμπιστευτικά χρησιμοποιούνται αποκλειστικά για την εφαρμογή της συμφωνίας και για τους σκοπούς της διαχείρισης, της παρακολούθησης, του ελέγχου και της επιτήρησης της αλιείας.

               Άρθρο 12 - Προσωρινή εφαρμογή

               Η υπογραφή του παρόντος πρωτοκόλλου από τα συμβαλλόμενα μέρη συνεπάγεται την προσωρινή εφαρμογή του πριν από την έναρξη ισχύος του.

               Άρθρο 13 - Έναρξη ισχύος

               Το παρόν πρωτόκολλο αρχίζει να ισχύει από την ημερομηνία κατά την οποία τα συμβαλλόμενα μέρη κοινοποιούν εκατέρωθεν την ολοκλήρωση των αναγκαίων προς τούτο διαδικασιών.

               ΠΑΡΑΡΤΗΜΑ

               ΟΡΟΙ ΑΣΚΗΣΗΣ ΤΩΝ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ ΑΠΟ ΤΑ ΣΚΑΦΗ ΤΗΣ ΕΝΩΣΗΣ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΛΙΒΕΡΙΑΣ

               ΚΕΦΑΛΑΙΟ I

               ΓΕΝΙΚΕΣ ΔΙΑΤΑΞΕΙΣ

               Ορισμός αρμόδιων αρχών

               1.Για τους σκοπούς του παρόντος παραρτήματος, εκτός αν ορίζεται διαφορετικά, ως αρμόδια αρχή της Ευρωπαϊκής Ένωσης (η «Ένωση») ή της Λιβερίας νοείται:

               – για την Ένωση: η Ευρωπαϊκή Επιτροπή, κατά περίπτωση μέσω της αντιπροσωπείας της Ευρωπαϊκής Ένωσης στη Λιβερία (αντιπροσωπεία της ΕΕ)·

               – για τη Λιβερία: το Υπουργείο Γεωργίας (ΥΓ).

               Αλιευτική ζώνη της Λιβερίας

               2.Οι γεωγραφικές συντεταγμένες της αλιευτικής ζώνης της Λιβερίας, όπως ορίζονται στο άρθρο 1 στοιχείο ζ) της συμφωνίας και οι βασικές γραμμές που περιγράφονται στο προσάρτημα 5 του παρόντος παραρτήματος.

               3.Στις ζώνες στις οποίες απαγορεύεται η αλιεία, σύμφωνα με την ισχύουσα εθνική νομοθεσία, όπως τα εθνικά πάρκα, οι προστατευόμενες θαλάσσιες περιοχές και οι ζώνες αναπαραγωγής ιχθύων, καθώς και οι ζώνες στις οποίες απαγορεύεται η ναυσιπλοΐα, περιγράφονται στο προσάρτημα 5 του παρόντος παραρτήματος.

               4.Η Λιβερία κοινοποιεί στους πλοιοκτήτες τις συντεταγμένες των εν λόγω ζωνών κατά τη στιγμή έκδοσης της άδειας αλιείας.

               5.Η Λιβερία κοινοποιεί στην Ένωση, τουλάχιστον δύο (2) μήνες πριν από την επιβολή, τυχόν αλλαγές στις ζώνες στις οποίες απαγορεύεται η ναυτιλία και η αλιεία.

               Πληρωμές από πλοιοκτήτες

               6.Η Λιβερία κοινοποιεί στην Ένωση, πριν από την προσωρινή εφαρμογή του πρωτοκόλλου, τα στοιχεία του(των) τραπεζικού(-ών) λογαριασμού(-ών) του Δημοσίου στον(στους) οποίο(-ους) θα πρέπει να καταβάλλονται τα χρηματικά ποσά που οφείλουν τα σκάφη της Ένωσης στο πλαίσιο της συμφωνίας. Το σχετικό κόστος των τραπεζικών εμβασμάτων βαρύνει τους πλοιοκτήτες.

               Επικοινωνία

               7.Τα στοιχεία επικοινωνίας των λιβεριανών αρχών παρατίθενται στο προσάρτημα 7 του παρόντος παραρτήματος.

               ΚΕΦΑΛΑΙΟ II

               ΑΔΕΙΕΣ ΑΛΙΕΙΑΣ

               ΤΜΗΜΑ 1

               ΥΠΟΒΟΛΗ ΑΙΤΗΣΗΣ ΚΑΙ ΕΚΔΟΣΗ ΑΔΕΙΩΝ ΑΛΙΕΙΑΣ

               Προϋποθέσεις απόκτησης άδειας αλιείας

               1.Μόνον τα επιλέξιμα σκάφη μπορούν να λάβουν άδεια αλιείας στην αλιευτική ζώνη της Λιβερίας.

               2.Προκειμένου ένα σκάφος να είναι επιλέξιμο, δεν πρέπει να έχει απαγορευθεί στον πλοιοκτήτη, στον πλοίαρχο και στο ίδιο το σκάφος η άσκηση αλιευτικής δραστηριότητας στη Λιβερία. Πρέπει να πληρούν τις προϋποθέσεις νομιμότητας έναντι των λιβεριανών αρχών, κατά την έννοια ότι πρέπει να έχουν εκπληρώσει όλες τις παλαιότερες υποχρεώσεις τους που προέκυψαν από τις αλιευτικές τους δραστηριότητες στη Λιβερία στο πλαίσιο των αλιευτικών συμφωνιών που έχουν συναφθεί με την Ένωση. Τα σκάφη πρέπει επίσης να περιλαμβάνονται στο μητρώο αλιευτικών σκαφών της ΕΕ, στο μητρώο σκαφών της ICCAT, και όχι στον κατάλογο σκαφών που ασκούν παράνομη, λαθραία και άναρχη (ΠΛΑ) αλιεία της ICCAT ή άλλων περιφερειακών οργανώσεων διαχείρισης της αλιείας.

               Αίτηση για χορήγηση άδειας αλιείας

               3.Η Ένωση υποβάλλει ηλεκτρονικά στη Λιβερία, με κοινοποίηση στην αντιπροσωπεία της ΕΕ στη Λιβερία, αίτηση για κάθε σκάφος που επιθυμεί να ασκήσει αλιευτικές δραστηριότητες δυνάμει της συμφωνίας, τουλάχιστον δεκαπέντε (15) εργάσιμες ημέρες πριν από την ημερομηνία έναρξης ισχύος της αιτούμενης άδειας. Τα πρωτότυπα αποστέλλονται απευθείας από την Ένωση στη Λιβερία με αντίγραφο στην αντιπροσωπεία της ΕΕ στη Λιβερία.

               4.Οι αιτήσεις υποβάλλονται σε έντυπο που καταρτίζεται σύμφωνα με το υπόδειγμα του προσαρτήματος 1 του παρόντος παραρτήματος και συνοδεύονται από τα ακόλουθα έγγραφα:

               i)απόδειξη πληρωμής της προκαταβολής των τελών για την περίοδο ισχύος της αιτούμενης άδειας αλιείας τα οποία δεν επιστρέφονται·

               ii)για κάθε αρχική αίτηση που υποβάλλεται στο πλαίσιο του πρωτοκόλλου ή ύστερα από τεχνική τροποποίηση του οικείου σκάφους, μια πρόσφατη (12 μήνες ή πιο πρόσφατη) ψηφιακή έγχρωμη φωτογραφία του σκάφους με ικανοποιητική ευκρίνεια (μεγέθους τουλάχιστον 15x10 cm), στην οποία εμφαίνονται λεπτομερώς η πλευρική όψη του σκάφους, καθώς και το όνομα και ο αριθμό ταυτοποίησης του σκάφους, τα οποία είναι ορατά επί του κύτους·

               iii)το πιστοποιητικό αξιοπλοΐας του σκάφους·

               iv)το πιστοποιητικό νηολογίου του σκάφους·

               v)το πιστοποιητικό χωρητικότητας·

               vi)το πιστοποιητικό ασφάλισης·

               vii)διάγραμμα και λεπτομερής περιγραφή των χρησιμοποιούμενων αλιευτικών εργαλείων.

               5.Οι πληροφορίες που παρέχονται στο έντυπο της αίτησης που αναφέρεται στο σημείο 4 θα χρησιμοποιηθούν από τις αρμόδιες αρχές της Λιβερίας για τη διεκπεραίωση και έκδοση του πιστοποιητικού νηολόγησης της ναυτιλιακής αρχής της Λιβερίας εντός της προθεσμίας που προβλέπεται στο σημείο 3 ανωτέρω. Το πιστοποιητικό νηολόγησης της ναυτιλιακής αρχής της Λιβερίας πρέπει να εκδίδεται πριν από την έκδοση της άδειας αλιείας από τις αρμόδιες αρχές της Λιβερίας.

               6.Στο πλαίσιο της πρώτης αίτησής τους για χορήγηση άδειας αλιείας βάσει του παρόντος πρωτοκόλλου, όλα τα σκάφη της Ένωσης υποβάλλονται σε προκαταρκτική επιθεώρηση πριν από τη χορήγηση της άδειας. Προϋπόθεση για την έκδοση της πρώτης άδειας αλιείας είναι η επιτυχής ολοκλήρωση της εν λόγω επιθεώρησης, η οποία διενεργείται σε καθορισμένους λιμένες στην υποπεριοχή που συμφωνήθηκε μεταξύ της Ένωσης και της Λιβερίας, με την επιφύλαξη της αδειοδότησης του οικείου κράτους του λιμένα. Οι σχετικές δαπάνες όλων των επιθεωρήσεων που διενεργούνται έξω από τον λιμένα της Μονρόβια βαρύνουν τον πλοιοκτήτη.

               7.Για την ανανέωση της άδειας αλιείας στο πλαίσιο του ισχύοντος πρωτοκόλλου σκάφους του οποίου οι τεχνικές προδιαγραφές δεν έχουν τροποποιηθεί, η αίτηση ανανέωσης συνοδεύεται μόνον από την απόδειξη πληρωμής των τελών, τα οποία δεν επιστρέφονται. Σε περίπτωση που οι τεχνικές προδιαγραφές έχουν τροποποιηθεί, η αίτηση πρέπει να υποβάλλεται εκ νέου με όλα τα σχετικά έγγραφα, όπως ορίζεται στο σημείο 4, και η έκδοση της άδειας αλιείας υπόκειται στην επιτυχή ολοκλήρωση της νέας προκαταρκτικής επιθεώρησης πριν από την έκδοση της άδειας.

               8.Σε περίπτωση που η Λιβερία δεν έχει λάβει άδεια από το οικείο κράτος του λιμένα για τη διενέργεια της επιθεώρησης, ο πλοιοκτήτης απαλλάσσεται αυτόματα από την υποχρέωση να υποβληθεί στην προκαταρκτική επιθεώρηση πριν από την έκδοση άδειας που προβλέπεται στα σημεία 6 και 7.

               Έκδοση άδειας αλιείας

               9.Η Λιβερία εκδίδει τις άδειες αλιείας στους πλοιοκτήτες ή ενημερώνει την Ένωση για την άρνηση έκδοσης εντός δεκαπέντε (15) ημερολογιακών ημερών από την παραλαβή όλων των εγγράφων που αναφέρονται στο σημείο 4 ανωτέρω. Το πρωτότυπο της άδειας αλιείας αποστέλλεται στους πλοιοκτήτες ή στους ναυτιλιακούς τους πράκτορες μέσω της Ένωσης. Σε περίπτωση που τα γραφεία της Ένωσης είναι κλειστά, η Λιβερία μπορεί να αποστείλει την άδεια αλιείας απευθείας στον πλοιοκτήτη ή στον ναυτιλιακό του πράκτορα με αντίγραφο στην Ένωση.

               10.Την ίδια στιγμή, προκειμένου να μην καθυστερήσει η δυνατότητα αλιείας, αντίγραφο της άδειας αλιείας διαβιβάζεται ηλεκτρονικά στην Ένωση, για περαιτέρω διαβίβαση στον πλοιοκτήτη, καθώς και στην αντιπροσωπεία της ΕΕ στη Λιβερία για λόγους πληροφόρησης. Το εν λόγω αντίγραφο μπορεί να χρησιμοποιείται για μέγιστο χρονικό διάστημα εξήντα (60) ημερολογιακών ημερών από την ημερομηνία έκδοσης της άδειας αλιείας. Κατά την περίοδο αυτή, το αντίγραφο της άδειας θεωρείται ισοδύναμο με το πρωτότυπο.

               11.Το πρωτότυπο της άδειας αλιείας φυλάσσεται πάντοτε επί του σκάφους, με την επιφύλαξη των διατάξεων του σημείου 10 ανωτέρω.

               Κατάλογος σκαφών στα οποία επιτρέπεται η αλιεία

               12.Μετά την έκδοση της άδειας αλιείας, η Λιβερία καταχωρίζει αμέσως το σκάφος της Ένωσης στον κατάλογο των σκαφών που επιτρέπεται να αλιεύουν στην αλιευτική ζώνη της Λιβερίας. Ο κατάλογος αυτός διαβιβάζεται αμέσως στη Μονάδα Παρακολούθησης, Ελέγχου και Επιτήρησης (MCSU), στο Εθνικό Κέντρο Παρακολούθησης της Αλιείας (NFMC) και στο Υπουργείο Γεωργίας (ΥΓ) της Λιβερίας και στην Ένωση. Η Λιβερία επικαιροποιεί τακτικά τον κατάλογο των σκαφών στα οποία επιτρέπεται η αλιεία. Ο νέος κατάλογος αποστέλλεται πάραυτα στη MCSU, στο NFMC και στο ΥΓ της Λιβερίας, καθώς και στην Ένωση.

               13.Σε περίπτωση που η άδεια αλιείας δεν εκδίδεται εντός της προθεσμίας που ορίζεται στο σημείο 9 ανωτέρω, το σκάφος περιλαμβάνεται στον κατάλογο σε προσωρινή βάση, εκτός εάν υπάρχει σαφής απόδειξη ότι δεν συμμορφώνεται με τις απαιτήσεις του σημείου 2 ανωτέρω. Κατά τη διάρκεια της εν λόγω περιόδου, το σκάφος επιτρέπεται να αλιεύει.

               Μεταβίβαση της άδειας αλιείας

               14.Η άδεια αλιείας εκδίδεται επ’ ονόματι συγκεκριμένου σκάφους και δεν είναι μεταβιβάσιμη.

               15.Ωστόσο, μετά από αίτημα της Ένωσης και σε περίπτωση αποδεδειγμένης ανωτέρας βίας, ιδίως σε περίπτωση απώλειας ή παρατεταμένης ακινητοποίησης του σκάφους λόγω σοβαρής τεχνικής βλάβης, η άδεια αλιείας αντικαθίσταται από νέα άδεια για άλλο σκάφος της ίδιας κατηγορίας αλιείας με το σκάφος που αντικαθίσταται, με την επιφύλαξη υποβολής νέας αίτησης άδειας αλιείας, όπως απαιτείται σύμφωνα με το σημείο 4 ανωτέρω και επιτυχούς ολοκλήρωσης της προκαταρκτικής επιθεώρησης πριν από την έκδοση άδειας που απαιτείται βάσει του σημείου 6 ανωτέρω, αλλά χωρίς να οφείλονται νέα τέλη. Στην περίπτωση αυτή, για τον υπολογισμό του όγκου των αλιευμάτων προκειμένου να καθορισθεί ενδεχόμενη πρόσθετη πληρωμή, λαμβάνεται υπόψη το άθροισμα του συνόλου των αλιευμάτων των δύο σκαφών.

               16.Ο πλοιοκτήτης ή ο ναυτιλιακός πράκτοράς του παραδίδει την ακυρωθείσα άδεια αλιείας στη Λιβερία μέσω της αντιπροσωπείας της ΕΕ στη Λιβερία. Η ημερομηνία έναρξης ισχύος της νέας άδειας αλιείας είναι η ημερομηνία παράδοσης της ακυρωθείσας άδειας αλιείας. Η αντιπροσωπεία της ΕΕ στη Λιβερία ενημερώνεται σχετικά με τη μεταβίβαση της άδειας αλιείας.

               17.Η Λιβερία ενημερώνει τον κατάλογο των σκαφών που επιτρέπεται να αλιεύουν και τον διαβιβάζει αμελλητί στην MCSU, στο NFMC και στο ΥΓ της Λιβερίας, καθώς και στην Ένωση.

               Περίοδος ισχύος της άδειας αλιείας

               18.Οι άδειες αλιείας ισχύουν για ένα έτος και είναι ανανεώσιμες.

               19.Για τον καθορισμό της έναρξης της περιόδου ισχύος, ως «ετήσια περίοδος» νοείται:

               i)για το πρώτο έτος εφαρμογής του πρωτοκόλλου, η περίοδος μεταξύ της ημερομηνίας προσωρινής εφαρμογής του και της 31ης Δεκεμβρίου του ιδίου έτους·

               ii)στη συνέχεια, κάθε πλήρες ημερολογιακό έτος·

               iii)κατά το τελευταίο έτος εφαρμογής του πρωτοκόλλου, η περίοδος μεταξύ της 1ης Ιανουαρίου και της ημερομηνίας λήξης του πρωτοκόλλου.

               Για το πρώτο και το τελευταίο έτος εφαρμογής του πρωτοκόλλου, η προκαταβολή τελών που αναφέρεται στο τμήμα 2 παρακάτω υπολογίζεται pro rata temporis.

               Έγγραφα που φυλάσσονται επί του σκάφους

               20.Όταν το αλιευτικό σκάφος βρίσκεται στην αλιευτική ζώνη της Λιβερίας ή σε συμφωνημένο καθορισμένο λιμένα της υποπεριοχής, πρέπει να φυλάσσονται πάντοτε επί του σκάφους τα ακόλουθα έγγραφα:

               i)η άδεια αλιείας·

               ii)το πιστοποιητικό νηολόγησης του πλοίου·

               iii)το πιστοποιητικό νηολόγησης της ναυτιλιακής αρχής της Λιβερίας·

               iv)ενημερωμένα επικυρωμένα σχέδια ή περιγραφές της διάταξης του αλιευτικού σκάφους και, ιδίως, ο αριθμός των κυτών αλιευμάτων του αλιευτικού σκάφους, με την χωρητικότητα αποθήκευσης εκφραζόμενη σε κυβικά μέτρα·

               v)σε περίπτωση που τροποποιήθηκαν τα χαρακτηριστικά του αλιευτικού σκάφους σε σχέση με το συνολικό του μήκος, την ολική χωρητικότητά του, την ιπποδύναμη της κύριας μηχανής ή των κύριων μηχανών του ή τη χωρητικότητα του κύτους του, πιστοποιητικό επικυρωμένο από την αρμόδια αρχή του κράτους σημαίας του αλιευτικού σκάφους, το οποίο περιγράφει το είδος της εν λόγω τροποποίησης·

               vi)σε περίπτωση που το αλιευτικό σκάφος είναι εξοπλισμένο με ψυχρές ή ψυχόμενες δεξαμενές θαλάσσιου ύδατος, έγγραφο επικυρωμένο από αρμόδια αρχή του κράτους σημαίας του σκάφους στο οποίο αναγράφεται ο όγκος των δεξαμενών σε κυβικά μέτρα·

               vii)αντίγραφο της ισχύουσας αλιευτικής νομοθεσίας της Λιβερίας, που παρέχεται από τη Λιβερία· και

               viii)τα έγγραφα που αναφέρονται στο σημείο 4 ανωτέρω.

               ΤΜΗΜΑ 2

               ΟΡΟΙ ΕΚΔΟΣΗΣ ΑΔΕΙΑΣ ΑΛΙΕΙΑΣ – ΤΕΛΗ ΚΑΙ ΠΡΟΚΑΤΑΒΟΛΕΣ

               1.Τα τέλη που καταβάλλονται από τους πλοιοκτήτες υπολογίζονται με βάση τον ακόλουθο συντελεστή ανά τόνο ιχθύων που αλιεύονται στην αλιευτική ζώνη της Λιβερίας:

               –55 ευρώ ανά τόνο για το πρώτο έτος εφαρμογής·

               –60 ευρώ ανά τόνο για το δεύτερο και το τρίτο έτος εφαρμογής·

               –65 ευρώ ανά τόνο για το τέταρτο έτος εφαρμογής·

               –70 ευρώ ανά τόνο για το πέμπτο έτος εφαρμογής.

               2.Οι άδειες αλιείας εκδίδονται μετά από προκαταβολή από τους πλοιοκτήτες του ακόλουθου τέλους στις αρμόδιες αρχές της Λιβερίας:

               –Όσον αφορά τα θυνναλιευτικά γρι-γρι:

               –7 150 ευρώ ανά σκάφος, ποσό το οποίο αντιστοιχεί σε οφειλόμενα τέλη για 130 τόνους ετησίως για το πρώτο έτος εφαρμογής του πρωτοκόλλου·

               –7 150 ευρώ ανά σκάφος, ποσό το οποίο αντιστοιχεί σε οφειλόμενα τέλη για 119,17 τόνους ετησίως για το δεύτερο και το τρίτο έτος εφαρμογής του πρωτοκόλλου·

               –7 150 ευρώ ανά σκάφος, ποσό το οποίο αντιστοιχεί σε οφειλόμενα τέλη για 110 τόνους ετησίως για το τέταρτο έτος εφαρμογής του πρωτοκόλλου·

               –7 150 ευρώ ανά σκάφος, ποσό το οποίο αντιστοιχεί σε οφειλόμενα τέλη για 102,14 τόνους ετησίως για το πέμπτο έτος εφαρμογής του πρωτοκόλλου.

               –Όσον αφορά τα παραγαδιάρικα επιφανείας:

               –2 200 ευρώ ανά σκάφος, ποσό το οποίο αντιστοιχεί σε οφειλόμενα τέλη για 40 τόνους ετησίως για το πρώτο έτος εφαρμογής του πρωτοκόλλου·

               –2 200 ευρώ ανά σκάφος, ποσό το οποίο αντιστοιχεί σε οφειλόμενα τέλη για 36,67 τόνους ετησίως για το δεύτερο και το τρίτο έτος εφαρμογής του πρωτοκόλλου·

               –2 200 ευρώ ανά σκάφος, ποσό το οποίο αντιστοιχεί σε οφειλόμενα τέλη για 33,85 τόνους ετησίως για το τέταρτο έτος εφαρμογής του πρωτοκόλλου·

               –2 200 ευρώ ανά σκάφος, ποσό το οποίο αντιστοιχεί σε οφειλόμενα τέλη για 31,43 τόνους ετησίως για το πέμπτο έτος εφαρμογής του πρωτοκόλλου.

               3.Στα τέλη που προκαταβάλλονται περιλαμβάνονται όλοι οι εθνικοί και τοπικοί φόροι, εκτός από τα λιμενικά τέλη και τις δαπάνες παροχής υπηρεσιών.

               4.Σε περίπτωση που η διάρκεια ισχύος της άδειας αλιείας είναι μικρότερη από ένα έτος, το ποσό των προκαταβαλλόμενων τελών προσαρμόζεται pro-rata temporis ανάλογα με τη διάρκεια της αιτούμενης περιόδου ισχύος της άδειας.

               5.Εάν το ποσό της τελικής εκκαθάρισης τελών είναι υψηλότερο από το ποσό της προκαταβολής που καταβλήθηκε από τον πλοιοκτήτη για την απόκτηση της άδειας αλιείας, ο πλοιοκτήτης καταβάλλει το υπόλοιπο στη Λιβερία το αργότερο στις 30 Σεπτεμβρίου του έτους μετά το οποίο πραγματοποιήθηκαν οι αλιεύσεις. Εάν το ποσό της τελικής εκκαθάρισης τελών είναι μικρότερο από το ποσό της προκαταβολής που αναφέρεται στο σημείο 2, το υπόλοιπο δεν ανακτάται από τον πλοιοκτήτη.

               ΤΜΗΜΑ 3

               ΣΚΑΦΗ ΥΠΟΣΤΗΡΙΞΗΣ

               1.Η Λιβερία επιτρέπει στα σκάφη της Ένωσης που διαθέτουν άδεια αλιείας να επικουρούνται από σκάφη υποστήριξης. Τα σκάφη υποστήριξης πρέπει να φέρουν σημαία κράτους μέλους της ΕΕ και δεν επιτρέπεται να φέρουν εξοπλισμό για την αλίευση ιχθύων ή να χρησιμοποιούνται για μεταφόρτωση.

               2.Η Λιβερία ορίζει τις δραστηριότητες υποστήριξης και τις προϋποθέσεις απόκτησης άδειας αλιείας και καταρτίζει κατάλογο σκαφών υποστήριξης που διαθέτουν άδεια και τον κοινοποιεί αμελλητί στον εθνικό φορέα που είναι αρμόδιος για τον έλεγχο της αλιείας και στην Ένωση.

               3.Τα ετήσια τέλη αδείας που ισχύουν για το σκάφος υποστήριξης ανέρχονται σε 3 000 ευρώ ανά σκάφος.

               ΚΕΦΑΛΑΙΟ III

               ΤΕΧΝΙΚΑ ΜΕΤΡΑ ΔΙΑΤΗΡΗΣΗΣ

               1.Τα τεχνικά μέτρα διατήρησης που εφαρμόζονται σε σκάφη που διαθέτουν άδεια αλιείας σχετικά με την αλιευτική ζώνη, τα αλιευτικά εργαλεία και τα παρεμπίπτοντα αλιεύματα, ορίζονται για κάθε κατηγορία αλιείας στα τεχνικά δελτία του προσαρτήματος 2 του παρόντος παραρτήματος.

               2.Τα σκάφη συμμορφώνονται με όλες τις συστάσεις που ενέκρινε η ICCAT (Διεθνής Επιτροπή για τη Διατήρηση των Θυννοειδών του Ατλαντικού) και τις διατάξεις της σχετικής νομοθεσίας της Λιβερίας.

               3.Η χρήση παρασυρόμενων διατάξεων συγκέντρωσης ιχθύων (ΠΔΣΙ) στην αλιευτική ζώνη της Λιβερίας περιορίζεται σε τεχνητά υποστρώματα με υποβρύχιες αναρτώμενες κατασκευές χωρίς εμπλοκή. Η ανάπτυξη και χρήση των εν λόγω τεχνητών παρασυρόμενων ΔΣΙ υπόκειται στην έγκριση σχεδίου διαχείρισης εκ μέρους της Ένωσης σύμφωνα με τις διατάξεις που εγκρίθηκαν από την ICCAT.

               4.Τα σκάφη της Ένωσης διεξάγουν όλες τις αλιευτικές δραστηριότητες κατά τρόπο που δεν διαταράσσει την παραδοσιακή, τοπική αλιεία και απελευθερώνουν όλες τις χελώνες, τα θαλάσσια θηλαστικά, τα θαλάσσια πτηνά και τα ψάρια των υφάλων, κατά τρόπο που να παρέχει στα εν λόγω μεικτά αλιεύματα τις μεγαλύτερες πιθανότητες επιβίωσης.

               5.Τα σκάφη της Ένωσης, ο πλοίαρχος και ο διαχειριστής τους διεξάγουν όλες τις αλιευτικές δραστηριότητες κατά τρόπο που δεν διαταράσσει τις αλιευτικές δραστηριότητες άλλων αλιευτικών σκαφών και δεν παρεμποδίζει τα αλιευτικά εργαλεία άλλων αλιευτικών σκαφών.

               ΚΕΦΑΛΑΙΟ IV

               ΕΛΕΓΧΟΣ, ΠΑΡΑΚΟΛΟΥΘΗΣΗ ΚΑΙ ΕΠΙΤΗΡΗΣΗ

               ΤΜΗΜΑ 1

               ΑΝΑΦΟΡΑ ΑΛΙΕΥΜΑΤΩΝ

               Ημερολόγιο αλιείας

               1.Κάθε πλοίαρχος σκάφους της Ένωσης που αλιεύει στο πλαίσιο της παρούσας συμφωνίας τηρεί ημερολόγιο αλιείας, υπόδειγμα του οποίου για κάθε κατηγορία αλιείας παρατίθεται στο προσάρτημα 3 του παρόντος παραρτήματος.

               2.Το ημερολόγιο αλιείας συμπληρώνεται από τον πλοίαρχο για κάθε ημέρα παρουσίας του σκάφους στην αλιευτική ζώνη της Λιβερίας.

               3.Ο πλοίαρχος καταγράφει κάθε ημέρα στο ημερολόγιο αλιείας την ποσότητα κάθε είδους, ταυτοποιούμενου βάσει του αντίστοιχου τριψήφιου κωδικού FAO, που έχει αλιευθεί και διατηρείται επί του σκάφους, εκφραζόμενη σε χιλιόγραμμα βάρους ζωντανών ιχθύων ή, ενδεχομένως, σε αριθμό ιχθύων. Για κάθε κύριο είδος ο πλοίαρχος συμπεριλαμβάνει επίσης τα παρεμπίπτοντα αλιεύματα.

               4.Κατά περίπτωση, ο πλοίαρχος καταγράφει επίσης καθημερινά στο ημερολόγιο αλιείας:

               i)την ποσότητα κάθε είδους που απορρίπτεται, η οποία εκφράζεται σε χιλιόγραμμα βάρους ζωντανών ιχθύων ή, ενδεχομένως, σε αριθμό ιχθύων·

               ii)τον τύπο του χρησιμοποιούμενου αλιευτικού εργαλείου·

               iii)τη μεσημβρινή θέση του σκάφους και, ενδεχομένως, το στίγμα πόντισης των αλιευτικών εργαλείων και τον χρόνο πόντισης ή τον αριθμό αγκιστριών και τη θερμοκρασία της επιφάνειας της θάλασσας·

               iv)τον συνολικό αριθμό ανασύρσεων ανά ημέρα, τον συνολικό χρόνο κάθε ανάσυρσης και τον συνολικό αριθμό ημερών αλιείας ανά αλιευτικό ταξίδι· και

               v)κάθε άλλη πληροφορία που μπορεί να αποφασιστεί από τη μεικτή επιτροπή.

               5.Εάν ένα σκάφος δεν πραγματοποίησε ποντίσεις για μια συγκεκριμένη ημέρα ή εάν πραγματοποιήθηκε πόντιση και δεν υπήρξαν αλιεύματα, ο πλοίαρχος υποχρεούται να καταγράψει τις εν λόγω πληροφορίες στο έντυπο ημερήσιας καταγραφής του ημερολογίου πλοίου. Κατά τις ημέρες που δεν διεξάγονται αλιευτικές δραστηριότητες, ο πλοίαρχος του σκάφους υποχρεούνται να καταγράψει, πριν από τα μεσάνυκτα σε τοπική ώρα εκείνης της ημέρας, στο ημερολόγιο πλοίου, το γεγονός ότι δεν διεξήχθησαν αλιευτικές δραστηριότητες.

               6.Η ώρα και η ημερομηνία εισόδου και αναχώρησης από τη αλιευτική ζώνη της Λιβερίας καταγράφονται στο ημερολόγιο του πλοίου αμέσως μετά την είσοδο και την αναχώρηση από την αλιευτική ζώνη της Λιβερίας.

               7.Το ημερολόγιο αλιείας του πλοίου συμπληρώνεται ευανάγνωστα, με κεφαλαία γράμματα και υπογράφεται από τον πλοίαρχο.

               8.Η ακρίβεια των δεδομένων που καταγράφονται στο ημερολόγιο αλιείας αποτελεί ευθύνη του πλοιάρχου.

               Δήλωση αλιευμάτων

               9.Ο πλοίαρχος δηλώνει τα αλιεύματα του σκάφους υποβάλλοντας στο Εθνικό Γραφείο Αλιείας (Bureau of National Fisheries - BNF) τα ημερολόγια αλιείας που αντιστοιχούν στην περίοδο παρουσίας του σκάφους στην αλιευτική ζώνη της Λιβερίας.

               10.Τα ημερολόγια αλιείας υποβάλλονται με έναν από τους ακόλουθους τρόπους:

               i)σε περίπτωση διέλευσης από λιμένα της Λιβερίας, το πρωτότυπο κάθε ημερολογίου αλιείας υποβάλλεται στον τοπικό εκπρόσωπο της Λιβερίας, ο οποίος βεβαιώνει εγγράφως την παραλαβή του·

               ii)σε περίπτωση εξόδου από την αλιευτική ζώνη της Λιβερίας δίχως προηγούμενη διέλευση από λιβεριανό λιμένα, κάθε ημερολόγιο αλιείας αποστέλλεται εντός προθεσμίας δεκατεσσάρων (14) ημερολογιακών ημερών από την άφιξη σε οιονδήποτε άλλο λιμένα, και σε κάθε περίπτωση εντός τριάντα (30) ημερών από την έξοδο από την αλιευτική ζώνη της Λιβερίας.

               α)κατά προτίμηση με αποστολή σαρωμένου αντιγράφου μέσω ηλεκτρονικού ταχυδρομείου, ή

               β)με τηλεομοιοτυπία, ή

               γ)το πρωτότυπο με επιστολή.

               11.Αμφότερα τα συμβαλλόμενα μέρη καταβάλλουν κάθε δυνατή προσπάθεια ώστε να καθιερώσουν ένα σύστημα ηλεκτρονικής ανταλλαγής όλων των δεδομένων με σκοπό την ταχύτερη διαβίβασή τους.

               12.Μόλις είναι δυνατή η διαβίβαση των δηλώσεων αλιευμάτων μέσω ηλεκτρονικού ταχυδρομείου, ο πλοίαρχος αποστέλλει τα ημερολόγια αλιείας στη Λιβερία στην ηλεκτρονική διεύθυνση που δόθηκε από τη Λιβερία. Η Λιβερία βεβαιώνει αμελλητί την παραλαβή με απαντητική ηλεκτρονική επιστολή.

               13.Ο πλοίαρχος αποστέλλει αντίγραφο όλων των ημερολογίων αλιείας στην αντιπροσωπεία της ΕΕ στη Λιβερία. Για κάθε σκάφος, ο πλοίαρχος αποστέλλει επίσης αντίγραφο όλων των ημερολογίων αλιείας στο BNF και σε ένα από τα παρακάτω επιστημονικά ιδρύματα:

               i)Ινστιτούτο Αναπτυξιακής Έρευνας (Institut de Recherche pour le Développement - IRD)·

               ii)Ισπανικό Ωκεανογραφικό Ινστιτούτο (Instituto Español Oceanografia - IEO)·

               iii)Πορτογαλικό Ινστιτούτο Θαλασσών και Ατμόσφαιρας (Instituto Português do Mar e da Atmosfèra - IPMA).

               14.Σε περίπτωση επιστροφής του σκάφους στην αλιευτική ζώνη της Λιβερίας εντός της περιόδου ισχύος της άδειας αλιείας του, το εν λόγω σκάφος οφείλει να υποβάλει νέα δήλωση αλιευμάτων.

               15.Σε περίπτωση μη τήρησης των διατάξεων που αφορούν τη δήλωση αλιευμάτων, η Λιβερία μπορεί να αναστείλει την άδεια αλιείας του σχετικού σκάφους μέχρις ότου υποβληθεί η ζητούμενη δήλωση αλιευμάτων και να επιβάλει στον πλοιοκτήτη τις ποινές που προβλέπονται σύμφωνα με τις σχετικές διατάξεις της κείμενης εθνικής νομοθεσίας. Σε περίπτωση επαναλαμβανόμενης παράβασης, η Λιβερία μπορεί να αρνηθεί την ανανέωση της άδειας αλιείας. Η Λιβερία ενημερώνει αμελλητί την Ένωση σχετικά με οποιεσδήποτε ποινές επιβάλλονται σε αυτό το πλαίσιο.

               Μετάβαση σε ηλεκτρονικό σύστημα

               16.Αμφότερα τα συμβαλλόμενα μέρη δηλώνουν την κοινή βούλησή τους να διασφαλίσουν τη μετάβαση σε ένα ηλεκτρονικό σύστημα δήλωσης των αλιευμάτων βάσει των τεχνικών χαρακτηριστικών που καθορίζονται στο προσάρτημα 6 του παρόντος παραρτήματος. Τα συμβαλλόμενα μέρη συμφωνούν να καθορίσουν από κοινού τους όρους της εν λόγω μετάβασης με σκοπό το σύστημα να αρχίσει να λειτουργεί το συντομότερο δυνατόν. Η Λιβερία ενημερώνει την Ένωση αμέσως μόλις πληρούνται οι προϋποθέσεις για την εν λόγω μετάβαση. Από την ημερομηνία κοινοποίησης της εν λόγω πληροφορίας, τα δύο συμβαλλόμενα μέρη συμφωνούν να τεθεί το σύστημα σε πλήρη λειτουργία εντός δύο μηνών.

               Τριμηνιαίες δηλώσεις αλιευμάτων

               17.Έως ότου το ηλεκτρονικό σύστημα δήλωσης των αλιευμάτων που αναφέρεται στο σημείο 16 ανωτέρω τεθεί σε λειτουργία, τα κράτη μέλη κοινοποιούν στην Ευρωπαϊκή Επιτροπή, το αργότερο δεκαπέντε (15) ημερολογιακές ημέρες από τη λήξη κάθε τριμήνου, τις ποσότητες των αλιευμάτων που αλιεύθηκαν το προηγούμενο τρίμηνο, επικυρωμένες από τις εθνικές διοικήσεις τους και επιβεβαιωμένες από τα επιστημονικά ινστιτούτα που αναφέρονται στο σημείο 13 ανωτέρω. Τα επιστημονικά ιδρύματα προβαίνουν σε ανάλυση των δεδομένων για τα αλιεύματα με διασταύρωση των διαθέσιμων στοιχείων των ημερολογίων αλιείας, των δηλώσεων εκφόρτωσης, των δηλώσεων πώλησης και, κατά περίπτωση, των επιστημονικών εκθέσεων παρατήρησης. Σε αυτή τη βάση, η Ένωση καταρτίζει, για κάθε σκάφος που επιτρέπεται να αλιεύει στην αλιευτική ζώνη της Λιβερίας, τριμηνιαία δήλωση αλιευμάτων με κατανομή ανά είδος και ανά μήνα, σύμφωνα με το υπόδειγμα που παρατίθεται στο προσάρτημα 8 του παρόντος παραρτήματος.

               18.Τα συγκεντρωτικά στοιχεία που προέρχονται από τα ημερολόγια αλιείας θεωρούνται προσωρινά μέχρι την κοινοποίηση από την Ένωση της τελικής εκκαθάρισης τελών που προβλέπεται στο σημείο 23 κατωτέρω.

               Τελική εκκαθάριση τελών

               19.Έως ότου τεθεί σε λειτουργία το ηλεκτρονικό σύστημα δήλωσης αλιευμάτων που προβλέπεται στο σημείο 16 ανωτέρω, τα κράτη μέλη κοινοποιούν στην Ευρωπαϊκή Επιτροπή, το αργότερο στις 15 Μαΐου κάθε έτους, τις ποσότητες αλιευμάτων που αλιεύθηκαν το προηγούμενο έτος, επικυρωμένες από τις οικείες εθνικές διοικήσεις και επιβεβαιωμένες από τα επιστημονικά ιδρύματα που αναφέρονται στο σημείο 13 ανωτέρω.

               20.Τα επιστημονικά ιδρύματα προβαίνουν σε ανάλυση των δεδομένων για τα αλιεύματα με διασταύρωση των διαθέσιμων στοιχείων των ημερολογίων αλιείας, των δηλώσεων εκφόρτωσης, των δηλώσεων πώλησης και, κατά περίπτωση, των επιστημονικών εκθέσεων παρατήρησης.

               21.Η μεθοδολογία που χρησιμοποιείται από τα επιστημονικά ιδρύματα της Ένωσης για την ανάλυση του επιπέδου και της σύνθεσης των αλιευμάτων στην αλιευτική ζώνη της Λιβερίας γνωστοποιείται στο BNF.

               22.Με βάση τις δηλώσεις αλιευμάτων που αναφέρονται στο σημείο 19 ανωτέρω, η Ένωση καταρτίζει για κάθε σκάφος στο οποίο επιτρεπόταν να αλιεύει στην αλιευτική ζώνη της Λιβερίας το προηγούμενο έτος την τελική εκκαθάριση των τελών που οφείλονται για το σκάφος όσον αφορά την ετήσια αλιευτική εξόρμησή του για το προηγούμενο ημερολογιακό έτος.

               23.Η Ένωση αποστέλλει την εν λόγω τελική εκκαθάριση τελών στη Λιβερία και στον πλοιοκτήτη μέσω των κρατών μελών πριν από τις 30 Ιουνίου του τρέχοντος έτους.

               24.Η Λιβερία κοινοποιεί στην Ένωση την παραλαβή της δήλωσης και μπορεί να ζητήσει από την ΕΕ όσες διευκρινίσεις θεωρεί αναγκαίες. Σε αυτή την περίπτωση η Ένωση προβαίνει σε διαβουλεύσεις με τις εθνικές διοικήσεις των κρατών σημαίας και με τα επιστημονικά ιδρύματα της Ένωσης, και καταβάλλει κάθε δυνατή προσπάθεια για την παροχή στη Λιβερία των απαιτούμενων πρόσθετων πληροφοριών. Εφόσον χρειασθεί μπορεί να διοργανωθεί ειδική κοινή επιστημονική συνεδρίαση προκειμένου να εξεταστούν τα δεδομένα των αλιευμάτων και οι χρησιμοποιούμενες μέθοδοι διασταύρωσης πληροφοριών.

               25.Η Λιβερία μπορεί να αμφισβητήσει την τελική ετήσια δήλωση αλιευμάτων και την τελική εκκαθάριση τελών εντός 30 ημερολογιακών ημερών από την κοινοποίηση που αναφέρεται στο σημείο 24, βάσει αποδείξεων. Σε περίπτωση διαφωνίας, τα συμβαλλόμενα μέρη διαβουλεύονται εντός της μεικτής επιτροπής. Εάν η Λιβερία δεν προβάλει αντιρρήσεις εντός της προαναφερθείσας προθεσμίας, η τελική εκκαθάριση τελών θεωρείται ότι έχει εγκριθεί.

               ΤΜΗΜΑ 2

               ΕΚΦΟΡΤΩΣΗ ΚΑΙ ΜΕΤΑΦΟΡΤΩΣΗ

               Διαδικασία εκφόρτωσης

               1.Ο πλοίαρχος σκάφους της Ένωσης που προτίθεται να εκφορτώσει αλιεύματα από την αλιευτική ζώνη της Λιβερίας σε λιβεριανό λιμένα κοινοποιεί στη Λιβερία, τουλάχιστον σαράντα οκτώ (48) ώρες πριν από την εκφόρτωση έως ότου η προβλήτα Mesurado τεθεί σε λειτουργία και, στη συνέχεια, τουλάχιστον είκοσι τέσσερεις (24) ώρες πριν από την εκφόρτωση, τα ακόλουθα:

               α)το όνομα και το διεθνές διακριτικό κλήσεως ασυρμάτου (IRCS) του αλιευτικού σκάφους που πρόκειται να εκφορτώσει,

               β)τον λιμένα εκφόρτωσης,

               γ)την προβλεπόμενη ημερομηνία και ώρα εκφόρτωσης,

               δ)την ποσότητα (εκφραζόμενη σε χιλιόγραμμα βάρους ζωντανών ιχθύων ή, ενδεχομένως, σε αριθμό ιχθύων) κάθε είδους προς εκφόρτωση (ταυτοποιούμενου βάσει του αντίστοιχου τριψήφιου κωδικού FAO).

               ε)την παρουσίαση των προϊόντων.

               2.Η εκφόρτωση πρέπει να πραγματοποιείται στην αλιευτική ζώνη λιμένα της Λιβερίας για τον οποίο έχει χορηγηθεί άδεια για τον σκοπό αυτό.

               3.Η μη τήρηση των διατάξεων σχετικά με τη διαδικασία εκφόρτωσης επισύρει την επιβολή των σχετικών ποινών που προβλέπει η κείμενη νομοθεσία της Λιβερίας.

               Κίνητρα για τις εκφορτώσεις

               4.Τα σκάφη της Ένωσης καταβάλλουν προσπάθειες να εφοδιάζουν με τόνο την τοπική βιομηχανία στις διεθνείς τιμές της αγοράς. Έως ότου η προβλήτα Mesurado της Λιβερίας τεθεί σε λειτουργία, σκάφος της Ένωσης το οποίο διαθέτει άδεια αλιείας σύμφωνα με τους όρους που ορίζονται στο παρόν πρωτόκολλο και το οποίο εκφορτώνει τα θυνναλιεύματα σε καθορισμένο λιβεριανό λιμένα, επωφελείται από οικονομικά κίνητρα υπό μορφή μείωσης του τέλους κατά 10 ευρώ ανά τόνο παρεμπιπτόντων αλιευμάτων που εκφορτώνονται σε περίπτωση πώλησης των αλιευμάτων σε αλιευτική επιχείρηση της Λιβερίας για εφοδιασμό της λιβεριανής αγοράς. Ο εν λόγω μηχανισμός περιορίζεται στο 50% κατ’ ανώτατο όριο των τελικών δηλωθέντων αλιευμάτων.

               5.Όταν αρχίσει να λειτουργεί ο τερματικός αλιευτικός σταθμός του Mesurado, τα ενωσιακά σκάφη αποκτούν οικονομικό κίνητρο υπό μορφή μερικής μείωσης του τέλους των 10 ευρώ ανά εκφορτωθέντα τόνο. Σε περίπτωση πώλησης στην τοπική βιομηχανία εφαρμόζεται πρόσθετη μείωση του τέλους των 10 ευρώ ανά εκφορτωνόμενο τόνο. Όσον αφορά τα παρεμπίπτοντα αλιεύματα, εφαρμόζεται ειδική μείωση του τέλους κατά 25 ευρώ ανά τόνο εκφορτωνόμενων παρεμπιπτόντων αλιευμάτων όταν τα αλιεύματα πωλούνται στην τοπική αγορά. Ο εν λόγω μηχανισμός περιορίζεται στο 50% κατ’ ανώτατο όριο των τελικών δηλωθέντων θυνναλιευμάτων.

               Μεταφορτώσεις

               6.Ο πλοίαρχος σκάφους της Ένωσης που προτίθεται να μεταφορτώσει αλιεύματα από την αλιευτική ζώνη της Λιβερίας σε λιβεριανό λιμένα κοινοποιεί στη Λιβερία, τουλάχιστον σαράντα οκτώ (48) ώρες πριν από τη μεταφόρτωση έως ότου η προβλήτα Mesurado τεθεί σε λειτουργία και, στη συνέχεια, τουλάχιστον είκοσι τέσσερεις (24) ώρες πριν από τη μεταφόρτωση, τα ακόλουθα:

               α)το όνομα και το διεθνές διακριτικό κλήσεως ασυρμάτου (IRCS) του παραδίδοντος αλιευτικού σκάφους,

               β)το όνομα και το διεθνές διακριτικό κλήσεως ασυρμάτου (IRCS) του παραλαμβάνοντος αλιευτικού σκάφους,

               γ)τον λιμένα μεταφόρτωσης,

               δ)την προβλεπόμενη ημερομηνία και ώρα μεταφόρτωσης,

               ε)την ποσότητα (εκφραζόμενη σε χιλιόγραμμα βάρους ζωντανών ιχθύων ή, ενδεχομένως, σε αριθμό ιχθύων) κάθε είδους προς μεταφόρτωση (ταυτοποιούμενου βάσει του αντίστοιχου τριψήφιου κωδικού FAO).

               στ)την παρουσίαση των προϊόντων.

               7.Οι εργασίες μεταφόρτωσης πραγματοποιούνται σε λιμένα της Λιβερίας στον οποίο έχει χορηγηθεί άδεια για τον σκοπό αυτό παρουσία των επιθεωρητών της Λιβερίας. Προκειμένου να αποφευχθούν καθυστερήσεις, σε εξαιρετικές περιπτώσεις όπου η παρουσία επιθεωρητή της Λιβερίας δεν είναι δυνατή, ο πλοίαρχος επιτρέπεται να αρχίσει τη μεταφόρτωση μετά τη λήξη της προθεσμίας που δίνεται σύμφωνα με το σημείο 6. Η μεταφόρτωση εν πλω απαγορεύεται.

               8.Η μεταφόρτωση θεωρείται έξοδος από την αλιευτική ζώνη της Λιβερίας, όπως ορίζεται στο τμήμα 3. Τα σκάφη πρέπει επομένως να υποβάλλουν τις δηλώσεις αλιευμάτων στις αρμόδιες αρχές το αργότερο εντός 24 ωρών μετά την ολοκλήρωση της μεταφόρτωσης ή, εν πάση περιπτώσει, τουλάχιστον 6 ώρες πριν το παραδίδον σκάφος αποπλεύσει από τον λιμένα, ανάλογα με το ποιο από τα δύο συμβεί πρώτο, και ο πλοιοκτήτης πρέπει να αναφέρει εάν προτίθεται να συνεχίσει την αλιευτική δραστηριότητα ή να εξέλθει από την αλιευτική ζώνη της Λιβερίας. Για το παραλαμβάνον σκάφος, εφαρμόζονται οι απαιτήσεις αναφοράς της κείμενης νομοθεσίας της Λιβερίας.

               ΤΜΗΜΑ 3

               EΛΕΓΧΟΣ ΚΑΙ ΕΠΙΘΕΩΡΗΣΗ

               Είσοδος και έξοδος από την αλιευτική ζώνη

               1.Η Λιβερία πρέπει να ειδοποιείται για κάθε σκάφος της Ένωσης που διαθέτει άδεια αλιείας και εισέρχεται ή εξέρχεται από την αλιευτική της ζώνη τουλάχιστον έξι (6) ώρες πριν από την είσοδο ή την έξοδο.

               2.Κατά την αναγγελία της εισόδου ή της εξόδου του, το σκάφος της Ένωσης κοινοποιεί ιδίως:

               i)την ημερομηνία, την ώρα και το προβλεπόμενο σημείο διέλευσής του,

               ii)την ποσότητα όλων των ειδών επί του σκάφους, ταυτοποιούμενων βάσει του αντίστοιχου τριψήφιου κωδικού FAO, η οποία εκφράζεται σε χιλιόγραμμα βάρους ζωντανών ιχθύων ή, ενδεχομένως, σε αριθμό ιχθύων·

               iii)την παρουσίαση των προϊόντων.

               3.Η αναγγελία πραγματοποιείται κατά προτεραιότητα με μήνυμα ηλεκτρονικού ταχυδρομείου ή, σε περίπτωση που δεν υπάρχει αυτή η δυνατότητα, με τηλεομοιοτυπία ή μέσω ασυρμάτου, σε ηλεκτρονική διεύθυνση, σε τηλεφωνικό αριθμό ή σε συχνότητα που κοινοποιούνται από τη Λιβερία, όπως ορίζεται στο προσάρτημα 7. Η Λιβερία βεβαιώνει αμελλητί τη λήψη μέσω απαντητικού μηνύματος ηλεκτρονικού ταχυδρομείου. Η Λιβερία κοινοποιεί τάχιστα στα ενδιαφερόμενα σκάφη και στην Ένωσης κάθε τροποποίηση της ηλεκτρονικής διεύθυνσης, του τηλεφωνικού αριθμού ή της συχνότητας διαβίβασης.

               4.Κάθε σκάφος της Ένωσης το οποίο συλλαμβάνεται να αλιεύει στην αλιευτική ζώνη της Λιβερίας χωρίς να έχει προηγουμένως αναγγείλει την παρουσία του θεωρείται σκάφος που αλιεύει παράνομα.

               Επιθεώρηση εν πλω

               5.Η επιθεώρηση εν πλω στην αλιευτική ζώνη της Λιβερίας σκαφών της Ένωσης που διαθέτουν άδεια αλιείας πραγματοποιείται από σκάφη και επιθεωρητές της Λιβερίας οι οποίοι αναγνωρίζονται σαφώς ως επιθεωρητές αλιείας.

               6.Πριν από την επιβίβασή τους στο σκάφος, οι επιθεωρητές της Λιβερίας προειδοποιούν το σκάφος της Ένωσης για την απόφασή τους να διενεργήσουν επιθεώρηση. Ο πλοίαρχος του σκάφους της Ένωσης επιτρέπει και διευκολύνει την επιβίβαση στο σκάφος και το έργο των επιθεωρητών της Λιβερίας. Η επιθεώρηση διεξάγεται από πέντε (5) επιθεωρητές κατ’ ανώτατο όριο, οι οποίοι οφείλουν να επιδείξουν τα στοιχεία της ταυτότητάς τους και να αποδείξουν ότι έχουν την ιδιότητα του επιθεωρητή πριν από τη διεξαγωγή της επιθεώρησης.

               7.Ο πλοίαρχος συμμορφώνεται αμέσως με όλες τις εύλογες οδηγίες των εξουσιοδοτημένων αξιωματικών, διευκολύνει την ασφαλή επιβίβαση και την επιθεώρηση του σκάφους, των εργαλείων, του εξοπλισμού, των καταγραφών, των ιχθύων, των προϊόντων αλιείας, καθώς και των εγγράφων που αφορούν το πλήρωμα.

               8.Ο πλοίαρχος ή το πλήρωμα του σκάφους δεν επιτρέπεται να βιαιοπραγούν, να παρακωλύουν, να προβάλλουν αντίσταση, να καθυστερούν, να αρνούνται την επιβίβαση, να εκφοβίζουν ή να παρεμβαίνουν στην εκτέλεση των καθηκόντων εξουσιοδοτημένου αξιωματικού κατά την εκτέλεση των καθηκόντων του.

               9.Οι επιθεωρητές της Λιβερίας παραμένουν επί του σκάφους της Ένωσης μόνον για όσο χρονικό διάστημα απαιτείται για την εκτέλεση των καθηκόντων τους που συνδέονται με την επιθεώρηση. Η επιθεώρηση διενεργείται κατά τρόπο που να ελαχιστοποιεί τον αντίκτυπο τόσο για το σκάφος, όσο και για την αλιευτική του δραστηριότητα και το φορτίο του.

               10.Η Λιβερία μπορεί να επιτρέψει στην Ένωση να συμμετέχει στις επιθεωρήσεις ως παρατηρητής.

               11.Μετά την ολοκλήρωση κάθε επιθεώρησης, οι επιθεωρητές της Λιβερίας συντάσσουν έκθεση επιθεώρησης. Ο πλοίαρχος του σκάφους της Ένωσης έχει το δικαίωμα να συμπεριλάβει τις παρατηρήσεις του στην έκθεση επιθεώρησης. Η έκθεση επιθεώρησης υπογράφεται από τον επιθεωρητή ο οποίος συντάσσει την έκθεση και από τον πλοίαρχο του πλοίου της Ένωσης.

               12.Η υπογραφή της έκθεσης επιθεώρησης από τον πλοίαρχο δεν θίγει το δικαίωμα υπεράσπισης του πλοιοκτήτη σχετικά με κάποια παράβαση. Εάν ο πλοίαρχος αρνηθεί να υπογράψει το εν λόγω έγγραφο, πρέπει να διευκρινίσει τους λόγους της άρνησης εγγράφως, ο δε επιθεωρητής σημειώνει σε αυτό την ένδειξη «άρνηση υπογραφής». Οι επιθεωρητές της Λιβερίας εγχειρίζουν αντίγραφο της έκθεσης επιθεώρησης στον πλοίαρχο του σκάφους της Ένωσης πριν από την αναχώρησή τους από το σκάφος. Η Λιβερία αποστέλλει αντίγραφο της έκθεσης επιθεώρησης στην Ένωση εντός προθεσμίας οκτώ (8) ημερολογιακών ημερών μετά την επιθεώρηση.

               Επιθεώρηση σε λιμένα

               13.Η επιθεώρηση εντός ή εκτός λιμένα σκαφών της Ένωσης που διαθέτουν άδεια αλιείας, τα οποία εκφορτώνουν αλιεύματα από την αλιευτική ζώνη της Λιβερίας σε λιμένα στην υποπεριοχή που ορίζεται με κοινή συμφωνία μεταξύ της Ένωσης και της Λιβερίας, θα πρέπει να πραγματοποιείται από σκάφη και επιθεωρητές της Λιβερίας που έχουν σαφώς αναγνωρισθεί ως αρμόδια για τη διεξαγωγή αλιευτικών ελέγχων, με την επιφύλαξη της αδειοδότησης του οικείου κράτους του λιμένα.

               14.Πριν από την επιβίβασή τους στο σκάφος, οι επιθεωρητές της Λιβερίας ενημερώνουν το σκάφος της Ένωσης για την απόφασή τους να διενεργήσουν επιθεώρηση. Ο πλοίαρχος του σκάφους της Ένωσης επιτρέπει και διευκολύνει την επιβίβαση στο σκάφος των επιθεωρητών της Λιβερίας και την εκτέλεση του έργου τους. Η επιθεώρηση διεξάγεται από πέντε (5) επιθεωρητές κατ’ ανώτατο όριο, οι οποίοι οφείλουν να επιδείξουν τα στοιχεία της ταυτότητάς τους και να αποδείξουν ότι έχουν την ιδιότητα του επιθεωρητή πριν από τη διεξαγωγή της επιθεώρησης.

               15.Ο πλοίαρχος συμμορφώνεται αμέσως με όλες τις εύλογες οδηγίες των εξουσιοδοτημένων αξιωματικών, διευκολύνει την ασφαλή επιβίβαση και την επιθεώρηση του σκάφους, των εργαλείων, του εξοπλισμού, των καταγραφών, των ιχθύων, των προϊόντων αλιείας, καθώς και των εγγράφων που αφορούν το πλήρωμα.

               16.Ο πλοίαρχος ή το πλήρωμα του σκάφους δεν επιτρέπεται να βιαιοπραγούν, να παρακωλύουν, να προβάλλουν αντίσταση, να καθυστερούν, να αρνούνται την επιβίβαση, να εκφοβίζουν ή να παρεμβαίνουν στην εκτέλεση των καθηκόντων εξουσιοδοτημένου αξιωματικού.

               17.Οι επιθεωρητές της Λιβερίας παραμένουν επί του σκάφους της Ένωσης μόνον για όσο χρονικό διάστημα απαιτείται για την εκτέλεση των καθηκόντων που συνδέονται με την επιθεώρηση. Η επιθεώρηση διενεργείται κατά τρόπο που να ελαχιστοποιεί τον αντίκτυπο τόσο για το σκάφος, όσο και για την αλιευτική δραστηριότητα και το φορτίο του.

               18.Η Λιβερία μπορεί να επιτρέψει στην Ένωση να συμμετέχει στις επιθεωρήσεις ως παρατηρητής.

               19.Μετά την ολοκλήρωση κάθε επιθεώρησης οι επιθεωρητές της Λιβερίας συντάσσουν έκθεση επιθεώρησης. Ο πλοίαρχος του σκάφους της Ένωσης έχει το δικαίωμα να συμπεριλάβει τις παρατηρήσεις του στην έκθεση επιθεώρησης. Η έκθεση επιθεώρησης υπογράφεται από τον επιθεωρητή ο οποίος συντάσσει την έκθεση και από τον πλοίαρχο του πλοίου της Ένωσης.

               20.Η υπογραφή της έκθεσης επιθεώρησης από τον πλοίαρχο δεν θίγει το δικαίωμα υπεράσπισης του πλοιοκτήτη σχετικά με κάποια παράβαση. Εάν ο πλοίαρχος αρνηθεί να υπογράψει το έγγραφο, πρέπει να διευκρινίσει τους λόγους της άρνησης εγγράφως, ο δε επιθεωρητής σημειώνει σε αυτό την ένδειξη «άρνηση υπογραφής». Οι επιθεωρητές της Λιβερίας υποβάλλουν αντίγραφο της έκθεσης επιθεώρησης στον πλοίαρχο του σκάφους της Ένωσης πριν από την αναχώρησή τους από το σκάφος. Η Λιβερία αποστέλλει αντίγραφο της έκθεσης επιθεώρησης στην Ένωση εντός προθεσμίας οκτώ (8) ημερών μετά την επιθεώρηση.

               Συμμετοχική παρακολούθηση για την καταπολέμηση της παράνομης, λαθραίας και άναρχης (ΠΛΑ) αλιείας

               21.Προκειμένου να ενισχυθεί η καταπολέμηση της ΠΛΑ αλιείας, οι πλοίαρχοι των αλιευτικών σκαφών της Ένωσης πρέπει να δηλώνουν την παρουσία όλων των σκαφών στην αλιευτική ζώνη της Λιβερίας που συμμετέχουν σε δραστηριότητες που ενδέχεται να συνιστούν ΠΛΑ αλιεία, αναζητώντας όσο το δυνατόν περισσότερες πληροφορίες σχετικά με όσα έχουν παρατηρηθεί. Οι εκθέσεις διόπτευσης αποστέλλονται αμελλητί στην MCSU, στο NFMC και στο ΥΓ της Λιβερίας και στην αρμόδια αρχή του κράτους μέλους του διοπτεύοντος σκάφους, το οποίο τις διαβιβάζει στην Ένωση ή στον φορέα που αυτή έχει ορίσει.

               22.Η Λιβερία διαβιβάζει το συντομότερο δυνατόν στην Ένωση κάθε έκθεση διόπτευσης που έχει στη διάθεσή της σχετικά με αλιευτικά σκάφη που ασκούν δραστηριότητες οι οποίες ενδεχομένως συνιστούν ΠΛΑ αλιεία στην αλιευτική ζώνη της Λιβερίας.

               ΤΜΗΜΑ 4

               ΣΥΣΤΗΜΑ ΠΑΡΑΚΟΛΟΥΘΗΣΗΣ ΣΚΑΦΩΝ ΜΕΣΩ ΔΟΡΥΦΟΡΟΥ (ΣΠΣΔ/VMS)

               Μηνύματα στίγματος σκάφους – σύστημα παρακολούθησης σκαφών μέσω δορυφόρου

               1.Όταν βρίσκονται στην αλιευτική ζώνη της Λιβερίας, τα σκάφη της Ένωσης που διαθέτουν άδεια αλιείας οφείλουν να είναι πάντοτε εξοπλισμένα με σύστημα παρακολούθησης σκαφών μέσω δορυφόρου (Vessel Monitoring System - VMS) το οποίο εξασφαλίζει την αυτόματη και συνεχή γνωστοποίηση του στίγματός τους, ανά δίωρο, στο Κέντρο Παρακολούθησης Αλιείας (ΚΠΑ) (Fisheries Monitoring Center – FMC) του οικείου κράτους σημαίας.

               2.Κάθε μήνυμα στίγματος πρέπει να περιέχει:

               α)τα στοιχεία ταυτοποίησης του σκάφους·

               β)το πλέον πρόσφατο γεωγραφικό στίγμα του σκάφους (γεωγραφικό μήκος, γεωγραφικό πλάτος), με σφάλμα στίγματος λιγότερο από 100 μέτρα και ποσοστό ασφάλειας 99%·

               γ)την ημερομηνία και την ώρα καταγραφής του στίγματος·

               δ)την ταχύτητα και την πορεία του σκάφους.

               3.Κάθε μήνυμα στίγματος πρέπει να είναι διαρθρωμένο σύμφωνα με το υπόδειγμα του προσαρτήματος 4 του παρόντος παραρτήματος.

               4.Το πρώτο στίγμα που καταγράφεται μετά από την είσοδο στην αλιευτική ζώνη της Λιβερίας λαμβάνει τον κωδικό «ENT». Όλα τα επόμενα στίγματα λαμβάνουν τον κωδικό «POS», πλην του πρώτου στίγματος που καταγράφεται μετά την έξοδο από την αλιευτική ζώνη της Λιβερίας, το οποίο λαμβάνει τον κωδικό «EXI».

               5.Το Κέντρο Παρακολούθησης Αλιείας (ΚΠΑ) του κράτους σημαίας εξασφαλίζει την αυτόματη επεξεργασία και, ενδεχομένως, την ηλεκτρονική διαβίβαση των μηνυμάτων στίγματος. Τα μηνύματα στίγματος καταγράφονται με ασφαλή τρόπο και φυλάσσονται για χρονικό διάστημα τριών ετών.

               Διαβίβαση από το σκάφος σε περίπτωση βλάβης του συστήματος παρακολούθησης σκαφών μέσω δορυφόρου

               6.Ο πλοίαρχος οφείλει να διασφαλίζει ανά πάσα στιγμή ότι το σύστημα ΣΠΣΔ του σκάφους του είναι απολύτως λειτουργικό και ότι τα μηνύματα στίγματος διαβιβάζονται σωστά στο ΚΠΑ του κράτους σημαίας.

               7.Σε περίπτωση βλάβης, το σύστημα παρακολούθησης σκαφών μέσω δορυφόρου του σκάφους επιδιορθώνεται ή αντικαθίσταται εντός 10 ημερών. Μετά την εκπνοή αυτής της προθεσμίας το σκάφος δεν επιτρέπεται πλέον να αλιεύει στην αλιευτική ζώνη της Λιβερίας.

               8.Τα σκάφη που αλιεύουν στην αλιευτική ζώνη της Λιβερίας με σύστημα παρακολούθησης σκαφών μέσω δορυφόρου που έχει πάθει βλάβη κοινοποιούν τα μηνύματα που αφορούν το γεωγραφικό τους στίγμα με μήνυμα ηλεκτρονικού ταχυδρομείου, μέσω ασυρμάτου ή με τηλεομοιοτυπία στο ΚΠΑ του κράτους σημαίας, τουλάχιστον κάθε τετράωρο, παρέχοντας όλες τις απαιτούμενες πληροφορίες.

               Ασφαλής κοινοποίηση των μηνυμάτων γεωγραφικού στίγματος στη Λιβερία

               9.Το ΚΠΑ του κράτους σημαίας διαβιβάζει αυτομάτως τα μηνύματα γεωγραφικού στίγματος των εμπλεκομένων σκαφών στο ΚΠΑ της Λιβερίας. Τα ΚΠΑ του κράτους σημαίας και της Λιβερίας ανταλλάσσουν τις ηλεκτρονικές διευθύνσεις επικοινωνίας τους και ενημερώνονται αμοιβαία χωρίς καθυστέρηση για κάθε αλλαγή των εν λόγω διευθύνσεων.

               10.Η διαβίβαση των μηνυμάτων γεωγραφικού στίγματος μεταξύ των ΚΠΑ του κράτους σημαίας και της Λιβερίας πραγματοποιείται ηλεκτρονικά με ασφαλές σύστημα επικοινωνίας.

               11.Το ΚΠΑ της Λιβερίας ενημερώνει τάχιστα το ΚΠΑ του κράτους σημαίας και την Ένωση για κάθε διακοπή της διαδοχικής παραλαβής μηνυμάτων στίγματος από σκάφος που διαθέτει άδεια αλιείας, όταν το εμπλεκόμενο σκάφος δεν έχει κοινοποιήσει την έξοδό του από την αλιευτική ζώνη.

               Δυσλειτουργία του συστήματος επικοινωνίας

               12.Η Λιβερία διασφαλίζει τη συμβατότητα του ηλεκτρονικού εξοπλισμού της με αυτόν του ΚΠΑ και του κράτους σημαίας και ενημερώνει τάχιστα την Ένωση για τυχόν δυσλειτουργία στην επικοινωνία και στη λήψη μηνυμάτων στίγματος, ώστε να επιλυθεί το τεχνικό πρόβλημα το συντομότερο δυνατόν. Τυχόν διαφορές που ανακύπτουν εξετάζονται εντός της μεικτής επιτροπής.

               13.Ο πλοίαρχος θεωρείται υπεύθυνος για οιαδήποτε αποδεδειγμένη επέμβαση στο ΣΠΣΔ του σκάφους με στόχο την παρακώλυση της λειτουργίας του ή την παραποίηση των μηνυμάτων στίγματος. Τυχόν παραβάσεις επισύρουν τις ποινές που προβλέπει η κείμενη νομοθεσία της Λιβερίας.

               Αναθεώρηση της συχνότητας αποστολής των μηνυμάτων στίγματος

               14.Με βάση αποδεικτικά στοιχεία τα οποία στοιχειοθετούν παράβαση, η Λιβερία μπορεί να ζητήσει από το ΚΠΑ του κράτους σημαίας, με αντίγραφο στην Ένωση, να μειώσει τη συχνότητα αποστολής μηνυμάτων στίγματος από σκάφος σε τριάντα λεπτά για συγκεκριμένη περίοδο επιθεώρησης. Τα εν λόγω αποδεικτικά στοιχεία διαβιβάζονται αμελλητί από τη Λιβερία στο ΚΠΑ του κράτους σημαίας και στην ΕΕ. Το ΚΠΑ του κράτους σημαίας διαβιβάζει αμελλητί στη Λιβερία τα μηνύματα στίγματος με βάση τη νέα συχνότητα αποστολής.

               15.Στο τέλος της καθορισμένης περιόδου επιθεώρησης, η Λιβερία ενημερώνει πάραυτα το ΚΠΑ του κράτους σημαίας και την Ένωση και ακολούθως τους ενημερώνει για την συνέχεια που ενδεχομένως θα δοθεί στην επιθεώρηση.

               ΤΜΗΜΑ 5

               ΠΑΡΑΤΗΡΗΤΕΣ

               Παρατήρηση αλιευτικών δραστηριοτήτων

               1.Τα σκάφη τα οποία διαθέτουν άδεια αλιείας υπόκεινται σε καθεστώς παρατήρησης των αλιευτικών τους δραστηριοτήτων στο πλαίσιο της συμφωνίας.

               2.Το εν λόγω καθεστώς παρατήρησης συμμορφούται προς τις συστάσεις που έχει εγκρίνει η ICCAT (Διεθνής Επιτροπή για τη Διατήρηση των Θυννοειδών του Ατλαντικού).

               3.Έως ότου τεθεί σε λειτουργία το νέο περιφερειακό πρόγραμμα παρατηρητών της ICCAT, για τους παρατηρητές ισχύουν οι ακόλουθες διατάξεις.

               Ορισμός σκαφών και διορισμός παρατηρητών

               4.Το Εθνικό Γραφείο Αλιείας (BNF) ορίζει τα σκάφη της ΕΕ που οφείλουν να επιτρέπουν την επιβίβαση παρατηρητή και διορίζει τον παρατηρητή που τοποθετείται σε αυτά το αργότερο δεκαπέντε (15) ημερολογιακές ημέρες πριν από την προβλεπόμενη ημερομηνία επιβίβασης του παρατηρητή. Κατόπιν αιτήματος των αρχών της Λιβερίας, στα σκάφη της Ένωσης επιβιβάζεται ένας παρατηρητής με σκοπό να επιτευχθεί το ποσοστό κάλυψης 15% των σκαφών που διαθέτουν άδεια.

               5.Το BNF καταρτίζει κατάλογο των σκαφών που ορίζονται για την επιβίβαση παρατηρητή, καθώς και κατάλογο των παρατηρητών που διορίζονται. Οι κατάλογοι επικαιροποιούνται. Διαβιβάζονται στην Ένωση μόλις καταρτιστούν και, στη συνέχεια, ανά τρίμηνο, μετά την επικαιροποίησή τους.

               6.Κατά την έκδοση της άδειας αλιείας, το BNF ενημερώνει την Ένωση και τον πλοιοκτήτη ή τον ναυτιλιακό του πράκτορα σχετικά με τα οριζόμενα σκάφη και τους παρατηρητές που θα είναι παρόντες σε κάθε σκάφος. Ο χρόνος και ο λιμένας επιβίβασης, που μπορεί να είναι λιμένας εκτός της Λιβερίας, επιλέγονται από τον πλοιοκτήτη. Το BNF ενημερώνει αμελλητί την Ένωση και τον πλοιοκτήτη ή τον ναυτιλιακό του πράκτορα σχετικά με οποιαδήποτε μεταβολή ως προς τα σκάφη που έχουν οριστεί και τους παρατηρητές που έχουν διοριστεί.

               7.Το BNF καταβάλλει κάθε δυνατή προσπάθεια να μην διορίζει παρατηρητές για σκάφη επί των οποίων βρίσκεται ήδη παρατηρητής ή τα οποία υποχρεούνται ήδη επισήμως να επιτρέπουν την επιβίβαση παρατηρητή κατά τη διάρκεια της συγκεκριμένης περιόδου αλιείας στο πλαίσιο των δραστηριοτήτων τους σε άλλες αλιευτικές ζώνες εκτός της αλιευτικής ζώνης της Λιβερίας.

               8.Ο χρόνος που αναλώνει ένας παρατηρητής επί του σκάφους είναι ένα αλιευτικό ταξίδι ή, μετά από ρητό αίτημα του πλοιοκτήτη, περισσότερα του ενός αλιευτικά ταξίδια για συγκεκριμένο σκάφος.

               9.Ο χρόνος παρουσίας του παρατηρητή επί του σκάφους δεν μπορεί να υπερβαίνει το απαραίτητο χρονικό διάστημα για την εκτέλεση των καθηκόντων του.

               Κατ’ αποκοπή χρηματοδοτική συνεισφορά

               10.Κατά τον χρόνο πληρωμής της προκαταβολής του ετήσιου τέλους, ο πλοιοκτήτης καταβάλλει επίσης στη Λιβερία για κάθε σκάφος κατ’ αποκοπή ποσό 400 ευρώ ετησίως.

               Μισθός παρατηρητή

               11.Οι αποδοχές και οι εισφορές κοινωνικής ασφάλισης του παρατηρητή βαρύνουν τη Λιβερία.

               Όροι επιβίβασης

               12.Οι όροι επιβίβασης του παρατηρητή, ιδίως ο χρόνος παρουσίας του επί του σκάφους, ορίζονται κοινή συναινέσει μεταξύ του πλοιοκτήτη ή του ναυτιλιακού του πράκτορα, και του BNF.

               13.Οι παρατηρητές επί του σκάφους αντιμετωπίζονται ως αξιωματικοί. Εντούτοις, για την εγκατάσταση του παρατηρητή επί του σκάφους λαμβάνεται υπόψη η τεχνική δομή του σκάφους.

               14.Ο πλοιοκτήτης βαρύνεται με τις δαπάνες παροχής ενδιαίτησης και διατροφής του παρατηρητή επί του σκάφους, συμπεριλαμβανομένης της πρόσβασης σε εγκαταστάσεις λουτρού και αποχωρητηρίου, το ίδιο καλής ποιότητας με αυτή που παρέχεται στους αξιωματικούς του αλιευτικού σκάφους.

               15.Ο πλοίαρχος λαμβάνει όλα τα μέτρα που εμπίπτουν στην αρμοδιότητά του για να εξασφαλίσει τη σωματική ασφάλεια και τη γενική ευεξία του παρατηρητή.

               16.Ο πλοίαρχος διασφαλίζει ότι ο παρατηρητής έχει πρόσβαση σε εγκαταστάσεις, εργαλεία και εξοπλισμό επί του σκάφους στο οποίο ο παρατηρητής πρέπει να εκτελέσει τα καθήκοντά του, μεταξύ άλλων:

               i)στη γέφυρα και στις επικοινωνίες και στον εξοπλισμό πλοήγησης επί του σκάφους·

               ii)στα έγγραφα και στις καταγραφές, συμπεριλαμβανομένων όλων των ημερολογίων του σκάφους, είτε απαιτείται να τηρούνται και να φυλάσσονται δυνάμει του αλιευτικού κανονισμού της Λιβερίας ή άλλως για τους σκοπούς επιθεώρησης των καταγραφών και αντιγραφής·

               17.Ο πλοίαρχος επιτρέπει στον παρατηρητή ανά πάσα στιγμή:

               i)να λαμβάνει και να διαβιβάζει μηνύματα και να επικοινωνεί με την ξηρά και με άλλα σκάφη μέσω του εξοπλισμού επικοινωνιών του σκάφους·

               ii)να λαμβάνει, να μετρά, να μεταφέρει εκτός σκάφους και να διατηρεί δείγματα ή ολόκληρα είδη διαφόρων ιχθύων·

               iii)να αποθηκεύει δείγματα και ολόκληρα είδη επί του σκάφους, συμπεριλαμβανομένων δειγμάτων και ολόκληρων ειδών που διατηρούνται στις εγκαταστάσεις κατάψυξης του σκάφους·

               iv)να βγάζει φωτογραφίες των αλιευτικών δραστηριοτήτων, συμπεριλαμβανομένων των ιχθύων, των εργαλείων, του εξοπλισμού, των εγγράφων, των χαρτών και των καταγραφών, και να μεταφέρει εκτός σκάφους φωτογραφίες που ενδεχομένως τράβηξε ή ταινίες που ενδεχομένως γύρισε ο παρατηρητής ή χρησιμοποίησε επί του σκάφους.

               Καθήκοντα του παρατηρητή

               18.Καθ’ όλη τη διάρκεια της παρουσίας του επί του σκάφους, ο παρατηρητής:

               α)λαμβάνει όλα τα απαραίτητα μέτρα ώστε να μην διακόψει ή εμποδίσει τις αλιευτικές δραστηριότητες,

               β)σέβεται τα αγαθά και τον εξοπλισμό του σκάφους,

               γ)τηρεί τον εμπιστευτικό χαρακτήρα όλων των εγγράφων που ανήκουν στο εν λόγω σκάφος.

               Επιβίβαση και αποβίβαση του παρατηρητή

               19.Ο πλοιοκτήτης ή ο ναυτιλιακός του πράκτορας κοινοποιεί στη Λιβερία, με προειδοποίηση δέκα (10) ημερολογιακών ημερών πριν από την επιβίβαση, την ημερομηνία, την ώρα και τον λιμένα επιβίβασης του παρατηρητή. Σε περίπτωση που ο παρατηρητής επιβιβαστεί σε αλλοδαπή χώρα, τα έξοδα ταξιδίου του για να μεταβεί στον λιμένα επιβίβασης βαρύνουν τον εφοπλιστή.

               20.Σε περίπτωση που ο παρατηρητής δεν παρουσιαστεί για την επιβίβασή του εντός 12 ωρών από την προβλεπόμενη ημερομηνία και ώρα, ο πλοιοκτήτης απαλλάσσεται αυτόματα από την υποχρέωσή του να τον επιβιβάσει. Το σκάφος είναι ελεύθερο να αναχωρήσει από τον λιμένα και να ξεκινήσει τις αλιευτικές του δραστηριότητες.

               21.Σε περίπτωση που ο παρατηρητής δεν αποβιβαστεί σε λιμένα της Λιβερίας, ο πλοιοκτήτης αναλαμβάνει το συντομότερο δυνατό την κάλυψη των δαπανών επαναπατρισμού του παρατηρητή στη Λιβερία.

               22.Εάν το σκάφος δεν καταπλεύσει στη συμφωνηθείσα χρονική στιγμή σε λιμένα που έχει συμφωνηθεί προηγουμένως για την επιβίβαση του παρατηρητή, ο πλοιοκτήτης καλύπτει τα έξοδα του παρατηρητή κατά τη διάρκεια της αναμονής στον λιμένα (κατάλυμα, διατροφή, κ.λπ.) καταβάλλοντας ημερήσια αποζημίωση διαβίωσης ύψους 80 ευρώ για τις ημέρες της ακινητοποίησής του.

               23.Εάν το σκάφος δεν εμφανιστεί, χωρίς να έχει προειδοποιήσει το BNF και το NFMC, η Λιβερία μπορεί να λάβει κατάλληλη δράση σύμφωνα με την ισχύουσα νομοθεσία της χώρας.

               Καθήκοντα του παρατηρητή

               24.Ο παρατηρητής εκτελεί τα ακόλουθα καθήκοντα:

               α)παρατηρεί την αλιευτική δραστηριότητα του σκάφους·

               β)τα είδη, την ποσότητα, το μέγεθος και την κατάσταση των ιχθύων που αλιεύθηκαν·

               γ)τις μεθόδους αλίευσης, τις περιοχές στις οποίες αλιεύθηκαν οι ιχθύες και το βάθος στο οποίο αλιεύθηκαν·

               δ)τις επιπτώσεις των αλιευτικών μεθόδων στα αλιεύματα και στο περιβάλλον·

               ε)την επεξεργασία, τη μεταφορά, την μεταφόρτωση και την αποθήκευση ή διάθεση κάθε ιχθύος·

               στ)επαληθεύει το στίγμα του σκάφους κατά τη διάρκεια της αλιευτικής του δραστηριότητας

               ζ)προβαίνει σε δειγματοληψίες βιολογικού υλικού στο πλαίσιο επιστημονικού προγράμματος,

               η)καταγράφει τα χρησιμοποιούμενα αλιευτικά εργαλεία·

               θ)επαληθεύει τα στοιχεία αλιευμάτων που αλιεύονται στην αλιευτική ζώνη της Λιβερίας και καταχωρίζονται στο ημερολόγιο πλοίου·

               ι)επαληθεύει τα ποσοστά των παρεμπιπτόντων αλιευμάτων και υπολογίζει κατ’ εκτίμηση τα προς απόρριψη αλιεύματα·

               ια)κοινοποιεί τις παρατηρήσεις του με ασύρματο, τηλεομοιοτυπία ή μήνυμα ηλεκτρονικού ταχυδρομείου τουλάχιστον μια φορά την εβδομάδα, όταν το σκάφος αλιεύει στην αλιευτική ζώνη της Λιβερίας, συμπεριλαμβανομένου του όγκου των κύριων και παρεμπιπτόντων αλιευμάτων επί του σκάφους.

               Έκθεση του παρατηρητή

               25.Πριν αποβιβαστεί από το σκάφος, ο παρατηρητής υποβάλλει συνοπτική έκθεση των παρατηρήσεών του στον πλοίαρχο, το περιεχόμενο της οποίας αποτελεί αντικείμενο συμφωνίας με την μεικτή επιτροπή. Ο πλοίαρχος του σκάφους έχει το δικαίωμα να διατυπώσει τις παρατηρήσεις του στην έκθεση του παρατηρητή. Η έκθεση υπογράφεται από τον παρατηρητή και από τον πλοίαρχο. Ο πλοίαρχος λαμβάνει αντίγραφο της έκθεσης του παρατηρητή.

               26.Ο παρατηρητής υποβάλλει την έκθεσή του στο BNF, το οποίο διαβιβάζει αντίγραφό της στην Ένωση εντός προθεσμίας δεκαπέντε (15) ημερολογιακών ημερών μετά την αποβίβαση του παρατηρητή.

               27.Οι πληροφορίες που περιλαμβάνονται στην έκθεση του παρατηρητή μπορούν να χρησιμοποιούνται για τους σκοπούς της επιστημονικής ανάλυσης και για την ανάλυση της συμμόρφωσης από τις αρμόδιες αρχές της Λιβερίας και της Ένωσης.

               ΤΜΗΜΑ 6

               ΠΑΡΑΒΑΣΕΙΣ

               Χειρισμός των παραβάσεων

               1.Κάθε παράβαση που διαπράττεται από σκάφος της Ένωσης που διαθέτει άδεια αλιείας σύμφωνα με τις διατάξεις του παρόντος παραρτήματος καταγράφεται σε έκθεση παράβασης ή έκθεση επιθεώρησης που συντάσσεται από την αρμόδια αρχή της Λιβερίας.. Η κοινοποίηση της παράβασης και οι σχετικές ισχύουσες ποινές που επιβάλλονται στον πλοίαρχο ή στην αλιευτική εταιρεία αποστέλλονται απευθείας στον πλοιοκτήτη βάσει της διαδικασίας που προβλέπεται στην κείμενη νομοθεσία της Λιβερίας. Αντίγραφο της κοινοποίησης αποστέλλεται στο κράτος σημαίας του σκάφους και στην Ένωση εντός 24 ωρών.

               2.Η υπογραφή της έκθεσης επιθεώρησης από τον πλοίαρχο δεν θίγει το δικαίωμα υπεράσπισης του πλοιοκτήτη όσον αφορά την παράβαση. Ο πλοίαρχος του σκάφους συνεργάζεται κατά την εξέλιξη της διαδικασίας επιθεώρησης.

               Παύση των δραστηριοτήτων του σκάφους – Ενημερωτική συνάντηση

               3.Σε περίπτωση που προβλέπεται από την κείμενη νομοθεσία της Λιβερίας για την καταγγελλόμενη παράβαση, κάθε σκάφος της Ένωσης το οποίο έχει διαπράξει παράβαση μπορεί να υποχρεωθεί να παύσει την αλιευτική του δραστηριότητα και, σε περίπτωση που το σκάφος είναι εν πλω, να επιστρέψει σε λιμένα της Λιβερίας.

               4.Η Λιβερία κοινοποιεί στην Ένωση, εντός προθεσμίας εικοσιτεσσάρων (24) ωρών, οιαδήποτε παύση των αλιευτικών δραστηριοτήτων σκάφους της Ένωσης που διαθέτει άδεια αλιείας. Η εν λόγω κοινοποίηση περιλαμβάνει αποδεικτικά στοιχεία που αιτιολογούν την παύση δραστηριοτήτων του σκάφους.

               5.Πριν από οποιαδήποτε λήψη μέτρων κατά του σκάφους, του πλοιάρχου, του πληρώματος ή του φορτίου, πλην των μέτρων που αποσκοπούν στην προστασία των αποδεικτικών στοιχείων, η Λιβερία συγκαλεί, κατόπιν αιτήματος της Ένωσης, εντός προθεσμίας μίας εργάσιμης ημέρας από την κοινοποίηση της παύσης των αλιευτικών δραστηριοτήτων του σκάφους, ενημερωτική συνάντηση για να διευκρινιστούν τα γεγονότα που οδήγησαν στην παύση των αλιευτικών δραστηριοτήτων σκάφους και να εξετασθούν τα περαιτέρω μέτρα που ενδεχομένως θα ληφθούν. Στην εν λόγω συνάντηση μπορεί να παρίσταται εκπρόσωπος του κράτους σημαίας του σκάφους.

               Ποινές για τις παραβάσεις– Διαδικασία συμβιβασμού

               6.Η επιβολή ποινών για κάθε παράβαση καθορίζεται από τη Λιβερία σύμφωνα με τις διατάξεις της κείμενης εθνικής νομοθεσίας.

               7.Σε περίπτωση που ο πλοίαρχος δεν αποδέχεται το πρόστιμο και υπό την προϋπόθεση ότι η παράβαση δεν συνιστά ποινικό αδίκημα, δρομολογείται διαδικασία συμβιβασμού μεταξύ των λιβεριανών αρχών και του σκάφους της Ένωσης για τον φιλικό διακανονισμό του θέματος πριν από την άσκηση νομικής προσφυγής. Στην εν λόγω διαδικασία συμβιβασμού μπορεί να συμμετέχει εκπρόσωπος του κράτους σημαίας του σκάφους και της Ένωσης. Η διαδικασία συμβιβασμού ολοκληρώνεται το αργότερο τρεις (3) ημερολογιακές ημέρες μετά την κοινοποίηση της παύσης των αλιευτικών δραστηριοτήτων του σκάφους.

               Δικαστική διαδικασία — Τραπεζική εγγύηση

               8.Σε περίπτωση που η διαδικασία συμβιβασμού δεν ευδοκιμήσει και η παράβαση παραπεμφθεί ενώπιον του αρμόδιου δικαστηρίου, ο πλοιοκτήτης του σκάφους που διέπραξε την παράβαση καταθέτει τραπεζική εγγύηση σε τράπεζα που ορίζει η Λιβερία. Το ποσό της εν λόγω εγγύησης, το οποίο καθορίζεται από τη Λιβερία, καλύπτει τις δαπάνες που συνδέονται με την παύση των αλιευτικών δραστηριοτήτων σκάφους, το εκτιμώμενο πρόστιμο και τυχόν αντισταθμιστική αποζημίωση. Η τραπεζική εγγύηση παραμένει δεσμευμένη έως την ολοκλήρωση της δικαστικής διαδικασίας.

               9.Η τραπεζική εγγύηση αποδεσμεύεται και επιστρέφεται άμεσα στον πλοιοκτήτη μετά την έκδοση της απόφασης:

               α)εις το ακέραιο, σε περίπτωση που δεν έχουν επιβληθεί ποινές,

               β)στο ύψος του υπολοίπου, εφόσον η ποινή συνεπάγεται πρόστιμο κατώτερο από το ύψος της τραπεζικής εγγύησης.

               10.Η Λιβερία ενημερώνει την Ένωση σχετικά με την έκβαση της δικαστικής διαδικασίας εντός προθεσμίας οκτώ (8) ημερολογιακών ημερών μετά την έκδοση απόφασης.

               Απελευθέρωση του σκάφους και του πληρώματος

               11.Τόσο το σκάφος όσο και το πλήρωμά του επιτρέπεται να εγκαταλείψουν τον λιμένα μόλις διευθετηθεί το θέμα της ποινής που έχει επιβληθεί στο πλαίσιο διαδικασίας συμβιβασμού ή μόλις καταβληθεί η τραπεζική εγγύηση.

               ΚΕΦΑΛΑΙΟ V

               ΝΑΥΤΟΛΟΓΗΣΗ

               1.Οι πλοιοκτήτες θυνναλιευτικών γρι γρι και παραγαδιάρικων επιφανείας υποχρεούνται να προσλαμβάνουν υπηκόους χωρών ΑΚΕ, υπό τους ακόλουθους όρους και περιορισμούς:

               –για τον στόλο των θυνναλιευτικών γρι-γρι, το 20% τουλάχιστον των ναυτικών που ναυτολογούνται κατά την περίοδο αλιείας τόννου στην αλιευτική ζώνη τρίτων χωρών προέρχεται από χώρες ΑΚΕ,

               –για τον στόλο των παραγαδιάρικων επιφανείας, το 20% τουλάχιστον των ναυτικών που ναυτολογούνται κατά την περίοδο αλιείας τόννου στην αλιευτική ζώνη τρίτων χωρών προέρχεται από χώρες ΑΚΕ.

               2.Οι πλοιοκτήτες προσπαθούν να ναυτολογήσουν τρεις (3) εξειδικευμένους λιβεριανούς ναυτικούς ανά σκάφος. Οι πλοιοκτήτες επιλέγουν ελεύθερα τους ναυτικούς που θα ναυτολογήσουν στα σκάφη τους μεταξύ όσων περιλαμβάνονται σε κατάλογο που υποβάλλεται στην Ένωση από το BNF.

               3.Η Διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία εφαρμόζεται αυτοδικαίως στους ναυτικούς που ναυτολογούνται στα αλιευτικά σκάφη της Ένωσης. Πρόκειται ιδίως για την ελευθερία του συνεταιρίζεσθαι και την ουσιαστική αναγνώριση του δικαιώματος συλλογικών διαπραγματεύσεων, καθώς και την κατάργηση των διακρίσεων σε θέματα απασχόλησης και άσκησης επαγγέλματος.

               4.Οι συμβάσεις απασχόλησης των ναυτικών από χώρες ΑΚΕ συνάπτονται μεταξύ του(των) αντιπροσώπου(-ων) των πλοιοκτητών και των ναυτικών και/ή των συνδικάτων ή των εκπροσώπων τους. Αντίγραφο παραδίδεται στους υπογράφοντες, στο BNF, στην Ναυτιλιακή Αρχή Λιβερίας (LiMA) και στο Υπουργείο Εργασίας της Λιβερίας. Οι συμβάσεις αυτές εγγυώνται στους ναυτικούς τις παροχές του καθεστώτος κοινωνικής ασφάλισης στο οποίο υπάγονται, συμπεριλαμβανομένης της ασφάλισης θανάτου, ασθενείας και ατυχήματος.

               5.Ο μισθός των ναυτικών από χώρες ΑΚΕ καταβάλλεται από τους πλοιοκτήτες. Ο μισθός καθορίζεται πριν από την έκδοση αδειών αλιείας, με κοινή συμφωνία μεταξύ των πλοιοκτητών ή των αντιπροσώπων τους και των ναυτικών και/ή των συνδικάτων τους ή των αντιπροσώπων τους. Εντούτοις, οι αποδοχές των ναυτικών δεν επιτρέπεται να είναι κατώτερες από εκείνες που ισχύουν για ναυτικούς των αντίστοιχων χωρών τους και πάντως όχι κατώτερες από τις προβλεπόμενες από τους κανόνες της ΔΟΕ.

               6.Κάθε ναυτικός που απασχολείται σε σκάφη της Ένωσης οφείλει να παρουσιάζεται στον πλοίαρχο του ορισμένου σκάφους την παραμονή της ημέρας που προτάθηκε για επιβίβαση. Εάν ο ναυτικός δεν παρουσιαστεί την συμφωνηθείσα ημέρα και ώρα προκειμένου να επιβιβαστεί, ο πλοιοκτήτης απαλλάσσεται αυτόματα από την υποχρέωσή του να ναυτολογήσει τον εν λόγω ναυτικό.

               7.Σε περίπτωση που ο λιβεριανός ναυτικός δεν αποβιβαστεί σε λιμένα της Λιβερίας, ο πλοιοκτήτης αναλαμβάνει το κόστος επαναπατρισμού του ναυτικού στη Λιβερία το συντομότερο δυνατόν.

               8.Εάν το σκάφος δεν καταπλεύσει στη συμφωνηθείσα χρονική στιγμή σε λιμένα που έχει συμφωνηθεί προηγουμένως για την επιβίβαση του λιβεριανού ναυτικού, ο πλοιοκτήτης καλύπτει τα έξοδα του του λιβεριανού ναυτικού κατά τη διάρκεια της αναμονής στον λιμένα (κατάλυμα, διατροφή, κ.λπ.) καταβάλλοντας ημερήσια αποζημίωση διαβίωσης ύψους 80 ευρώ για τις ημέρες της ακινητοποίησής του.

               9.Οι πλοιοκτήτες διαβιβάζουν σε ετήσια βάση στοιχεία για τους ναυτικούς που ναυτολογήθηκαν. Τα εν λόγω στοιχεία περιλαμβάνουν τον αριθμό των ναυτικών που είναι υπήκοοι:

               α)της Ένωσης·

               β)χώρας ΑΚΕ, κάνοντας διάκριση μεταξύ Λιβεριανών και άλλων υπηκόων ΑΚΕ· και

               γ)των χωρών που δεν είναι ΑΚΕ και των χωρών που μη μελών της Ένωσης.

               Προσαρτήματα στο παρόν παράρτημα

               Προσάρτημα 1 – Έντυπο αίτησης για την έκδοση άδειας αλιείας

               Προσάρτημα 2 – Τεχνικό δελτίο

               Προσάρτημα 3 – Ημερολόγιο αλιείας πλοίου

               Προσάρτημα 4 – Μορφή του μηνύματος στίγματος VMS

               Προσάρτημα 5 – Όρια της αλιευτικής ζώνης της Λιβερίας

               Προσάρτημα 6 – Ηλεκτρονική αναφορά των αλιευτικών δραστηριοτήτων

               Προσάρτημα 7 – Στοιχεία επικοινωνίας των λιβεριανών αρχών

               Προσάρτημα 8 – Έντυπο δήλωσης αλιευμάτων

               Προσάρτημα 1

               ΑΛΙΕΥΤΙΚΗ ΣΥΜΦΩΝΙΑ ΜΕΤΑΞΥ ΤΗΣ ΛΙΒΕΡΙΑΣ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ

               ΕΝΤΥΠΟ ΑΙΤΗΣΗΣ ΓΙΑ ΤΗΝ ΕΚΔΟΣΗ ΑΔΕΙΑΣ ΑΛΙΕΙΑΣ

               Ι - ΑΙΤΩΝ

               1.
                     Όνομα πλοιοκτήτη: .....................................................................................................................................

               2.
                     Διεύθυνση πλοιοκτήτη: .....................................................................................................................................

               2.
                     Όνομα της ένωσης ή του ναυτιλιακού πράκτορα του πλοιοκτήτη (κατά περίπτωση): .....................................................................................................................................

               3.
                     Διεύθυνση της ένωσης ή του ναυτιλιακού πράκτορα του πλοιοκτήτη (κατά περίπτωση): .....................................................................................................................................

               4.
                     Τηλέφωνο: :.......................... Τηλεομοιοτυπία: :.......................... Διεύθυνση ηλεκτρονικού ταχυδρομείου: :..........................

               5.
                     Ονοματεπώνυμο πλοιοκτήτη: :.......................... Εθνικότητα:....................... Διεύθυνση ηλεκτρονικού ταχυδρομείου: :..........................

               6.
                     Ονοματεπώνυμο και διεύθυνση του ναυτιλιακού πράκτορα που είναι κάτοικος Λιβερίας:

               .....................................................................................................................................

               ΙΙ - ΣΤΟΙΧΕΙΑ ΑΝΑΓΝΩΡΙΣΗΣ ΤΟΥ ΣΚΑΦΟΥΣ

               1.
                     Όνομα του σκάφους: .....................................................................................................................................

               2.
                     Κράτος σημαίας: .....................................................................................................................................

               3.
                     Εξωτερικός αριθμός νηολογίου: .....................................................................................................................................

               4.
                     Λιμένας νηολόγησης: ………………………..…………. Κωδικός αναγνώρισης θαλάσσιας κινητής υπηρεσίας (MMSI/Maritime Mobile Service Identifier): …………….…….

               Αριθμός Διεθνούς Ναυτιλιακού Οργανισμού (IMO):………………………………………..

               5.
                     Ημερομηνία υπαγωγής του σκάφους στην παρούσα σημαία: ........./......../.............

               Προηγούμενη σημαία (εφόσον υπάρχει): ....................

               6.
                     Έτος και τόπος ναυπήγησης: ....../......./.......... στ ..................................................

               Διακριτικό κλήσεως ασυρμάτου: .....................................

               7.
                     Συχνότητα κλήσεως ασυρμάτου: :..........................

               Αριθμός δορυφορικού τηλεφώνου: ..............................

               8.
                     Υλικό κατασκευής κύτους:
                     ◻ Ατσάλι ◻ Ξύλο ◻ Πολυεστέρας ◻ Άλλο

               ΙΙΙ - ΤΕΧΝΙΚΑ ΧΑΡΑΚΤΗΡΙΣΤΙΚΑ ΚΑΙ ΕΞΟΠΛΙΣΜΟΣ

               1.
                     Ολικό μήκος: ..................................................
                     Πλάτος: .....................................

               2.
                     Ολική χωρητικότητα (εκφραζόμενη σε GT) : ..............................
                     Καθαρή χωρητικότητα: …………………...

               3.
                     Ισχύς της κύριας μηχανής σε KW : .......................
                     Εμπορική ονομασία: ...................................... Τύπος: ...........................................

               4.
                     Τύπος σκάφους:
                     ◻ Θυνναλιευτικό γρι-γρι
                     ◻ Παραγαδιάρικο επιφανείας
                     ◻ Σκάφος αλιείας με καλάμια και πετονιές

               5.
                     Τύπος αλιευτικών εργαλείων: ................................................................................................

               6.
                     Αλιευτικές ζώνες : ...........................................
                     Στοχευόμενα είδη : …………………

               7.
                     Ορισθείς λιμένας για τις δραστηριότητες εκφόρτωσης : .......................................................

               8.
                     Συνολικός αριθμός μελών πληρώματος: ..............................................................................

               9.
                     Μέθοδος συντήρησης αλιευμάτων επί του σκάφους:

                  ◻ Ελαφρά ψύξη
                     ◻ Ψύξη
                     ◻ Μεικτή μέθοδος
                     ◻ Κατάψυξη

               10.
                     Ημερήσια ικανότητα κατάψυξης σε τόνους: ............
                     Χωρητικότητα αμπαριών: …….......... Αριθμός: .....

               11.
                     Πομπός VMS:

               Παραγωγός: ............................. Μοντέλο: ........................... Αριθμός σειράς: ........................

               Έκδοση λογισμικού: ................................. Φορέας εκμετάλλευσης δορυφόρου: ......................

               12.
                     Βοηθήματα ναυσιπλοΐας και εντοπισμού στίγματος: …………………………………………………………………………………………..……

               IV – ΛΟΙΠΕΣ ΠΛΗΡΟΦΟΡΙΕΣ

               1.
                     Πλήρες όνομα και διεύθυνση ασφαλιστή: …………………………………………………………………………………………………

               2.
                     Αριθμός καταχώρισης και εμπορική ονομασία του ελικοπτέρου που ενδεχομένως μεταφέρεται επί του σκάφους: …………………………………………………………………………………………………

               3.
                     Αριθμός νηολογίου, εμπορική ονομασία, όνομα και διεύθυνση κάθε φορέα εκμετάλλευσης οποιουδήποτε αεροσκάφους που χρησιμοποιείται σε σχέση με τις αλιευτικές δραστηριότητες: …………………………………………………………………………………………………

               4.
                     Να αναφερθεί εάν ο πλοιοκτήτης ή ο ναυλωτής είναι αφερέγγυος ή βρίσκεται σε διαδικασία χρεωκοπίας βάσει των νόμων οιουδήποτε κράτους: …………………………………………………………………………………………………

               5.
                     Να αναφερθεί εάν ο πλοιοκτήτης, ο φορέας εκμετάλλευσης ή το σκάφος έχει εμπλακεί σε παραβίαση οιουδήποτε νόμου της Δημοκρατίας της Λιβερίας: …………………………………………………………………………………………………

               6.
                     Έτυχε για το σκάφος που ταυτοποιείται ανωτέρω, με το σημερινό του όνομα/τη σημερινή του σημαία, ή οποιαδήποτε προηγούμενα ονόματα/σημαίες, να ανασταλούν ή να ανακληθούν οι πάσης φύσεως άδειές του κατά τα τρία προηγούμενα έτη;

               ΝΑΙ______ ΟΧΙ_______

               Εάν ναι, παραθέστε σε χωριστή κόλλα χαρτιού την οποία θα επισυνάψετε τις συνθήκες υπό τις οποίες συνέβη το περιστατικό, και συμπεριλάβετε εξήγηση της τρέχουσας κατάστασης όσον αφορά την αναστολή ή την ανάκληση.

               7.
                     Περιλαμβάνεται το σκάφος στο ισχύον υγειονομικό μητρώο σκαφών;

               ΝΑΙ______ ΟΧΙ_______

               Ο υπογεγραμμένος βεβαιώνω ότι οι πληροφορίες που περιλαμβάνονται στην παρούσα αίτηση είναι ακριβείς και παρέχονται καλή τη πίστει

               (Τόπος) ..............................................., ……/………/………………

               Ονοματεπώνυμο του αιτούντος ...................................................................

               Προσάρτημα 2

               ΤΕΧΝΙΚΟ ΔΕΛΤΙΟ:

                        (1)Αλιευτική ζώνη:

                        Πέραν των 12 ναυτικών μιλίων από τη γραμμή βάσης, εκτός των ζωνών στις οποίες απαγορεύεται η ναυτιλία και η αλιεία που προβλέπονται στο προσάρτημα 5.

                        (2)Επιτρεπόμενες κατηγορίες:

                        Θυνναλιευτικά γρι-γρι:

                        Παραγαδιάρικα επιφανείας:

                        (3)Παρεμπίπτοντα αλιεύματα:

                        Τήρηση των συστάσεων της ICCAT και του FAO.

                        (4)Τέλη και βάρος:

                        Τέλη ανά τόνο αλιευμάτων

                        Θυνναλιευτικά γρι-γρι και παραγαδιάρικα επιφανείας:

                        - 1ο έτος: 55 ευρώ ανά τόνο

                        - 2ο και 3ο έτος: 60 ευρώ/τόνο

                        - 4ο έτος: 65 ευρώ ανά τόνο

                        - 5ο έτος: 70 ευρώ ανά τόνο

                        Στα ετήσια τέλη που προκαταβάλλονται περιλαμβάνονται όλοι οι εθνικοί και τοπικοί φόροι, εκτός από τα λιμενικά τέλη και τις δαπάνες παροχής υπηρεσιών:

                        - Θυνναλιευτικά γρι-γρι: 7 150 ευρώ ετησίως, κατά τη διάρκεια του πρωτοκόλλου

                        - Παραγαδιάρικα επιφανείας: 2 200 ευρώ ετησίως, κατά τη διάρκεια του πρωτοκόλλου

                        Αριθμός σκαφών με άδεια αλιείας

                        28 θυνναλιευτικά γρι-γρι

                        6 παραγαδιάρικα επιφανείας.

                        (5)Άλλα:

                        Τέλος άδειας σκάφους υποστήριξης: 3 000 ευρώ ανά σκάφος ετησίως·

                        Παρατηρητές επί 15 % των σκαφών τα οποία διαθέτουν άδεια αλιείας·

                        Κατ’ αποκοπή χρηματοδοτική συνεισφορά παρατηρητή 400 ευρώ ανά σκάφος ετησίως·

                        Ναυτικοί: 20% των ναυτικών που ναυτολογούνται είναι υπήκοοι χωρών ΑΚΕ

               Προσάρτημα 3

                        ΗΜΕΡΟΛΟΓΙΟ ΑΛΙΕΙΑΣ ΠΛΟΙΟΥ - ΗΜΕΡΟΛΟΓΙΟ ΠΛΟΙΟΥ ICCAT ΓΙΑ ΤΗΝ ΑΛΙΕΙΑ ΤΟΝΝΟΥ

                        Παραγάδι

                        Ζωντανό δόλωμα

                        Γρι-γρι

                        Τράτα

                        Άλλα εργαλεία

                        Όνομα του σκάφους: …………………………………………………….

                        Κόροι ολικής χωρητικότητας: ………………………………………….

                        ΑΝΑΧΩΡΗΣΗ σκάφους:
                        ΕΠΙΣΤΡΟΦΗ σκάφους:

                        Μήνας

                        Ημέρα

                        Έτος

                        Λιμένας

                        Χώρα σημαίας: ……………………………………………………..

                        Χωρητικότητα – (MT): …………………………………………

                        Αριθ. καταχώρισης: ………………………………………………..

                        Πλοίαρχος: ……………………………………………..

                        Πλοιοκτήτης: ……………………………………………………

                        Αριθ. μελών πληρώματος: ………………………………………………..

                        Διεύθυνση: ………………………………………………….

                        Ημερομηνία έκθεσης: ………………………………………….

                        (Συντάκτης):

                        ……………………………………….................................

                        Αριθ. ημερών εν πλω:

                        Αριθ. ημερών αλιείας:

                        Αριθ. ρίψης εργαλείων στη θάλασσα:

                        Αριθ. αλιευτικού ταξιδιού:

                        Ημερομηνία

                        Τομέας

                        Capturas (Αλιεύματα)

                        Isco usado na pesca
                        (Χρησιμοποιούμενο δόλωμα)

                        Μήνας

                        Ημέρα

                        Γεωγραφικό πλάτος Β/Ν

                        Γεωγραφικό μήκος Α/Δ

                        Θερμοκρασία στην επιφάνεια του νερού
                        (ºC)

                        Αλιευτική προσπάθεια
                        Αριθμ. χρησιμοποιούμενων αγκιστριών

                        Ερυθρός τόνος
                        Thunnus

                        thynnus ή

                        maccoyii

                        Τόνος κιτρινόπτερος
                        Thunnus

                        albacares

                        Τόνος μεγαλόφθαλμος
                        Thunnus

                        obesus

                        Τόνος μακρύπτερος
                        Thunnus

                        alalunga

                        Ξιφίας
                        Xiphias

                        gladius

                        Γραμμωτό μάρλιν

                        Λευκό μάρλιν
                        Tetraptunus

                        audax ή albidus

                        Μαύρο μάρλιν
                        Makaira

                        indica

                        Ιστιοφόρος των Ειρηνικού
                        Istiophorus albicans ή platypterus

                        Παλαμίδα
                        Katsuwonus

                        pelamis

                        Διάφορα αλιεύματα

                        Ημερήσιο σύνολο
                        (βάρος σε κιλά μόνο)

                        Λουτσοζαργάνες

                        Καλαμάρια

                        Ζωντανό δόλωμα

                        (Άλλο)

                        Αριθ.

                        Βάρος kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        Αριθ.

                        kg

                        ΒΑΡΟΣ ΕΚΦΟΡΤΩΣΗΣ (ΣΕ KG)

                        Σημειώσεις

                        1 – Χρησιμοποιήστε ένα φύλλο ανά μήνα και μία γραμμή ανά ημέρα.
                           2 - Στο τέλος κάθε αλιευτικού ταξιδιού, διαβιβάστε αντίγραφο του ημερολογίου πλοίου στον ανταποκριτή σας ή στην ICCAT, Calle Corazón de María, 8, 28002 Madrid, Spain

                        3 - Ως «ημέρα» νοείται η ημέρα πόντισης του παραγαδιού.
                           4 - Η αλιευτική περιοχή αφορά το στίγμα του σκάφους. Στρογγυλοποιείστε τα λεπτά και καταγράψτε τις μοίρες γεωγραφικού πλάτους και γεωγραφικού μήκους. Μην ξεχάσετε να καταγράψετε Β/Ν και Α/Δ.

                        5 - Η τελευταία γραμμή (βάρος εκφόρτωσης) πρέπει να συμπληρώνεται μόνο κατά το τέλος του αλιευτικού ταξιδίου. Πρέπει να καταχωρίζεται το πραγματικό βάρος κατά τον χρόνο της εκφόρτωσης.
                        6 - Όλα τα στοιχεία του παρόντος προσαρτήματος έχουν αυστηρά εμπιστευτικό χαρακτήρα.

               Προσάρτημα 4

               ΔΙΑΒΙΒΑΣΗ ΜΗΝΥΜΑΤΩΝ ΣΠΣΔ (VMS) ΣΤΗ ΛΙΒΕΡΙΑ

               ΑΝΑΦΟΡΑ ΣΤΙΓΜΑΤΟΣ

                        Στοιχείο δεδομένων

                        Κωδικός

                        Υποχρεωτικό ή προαιρετικό

                        Παρατηρήσεις

                        Αρχή εγγραφής

                        SR

                        M

                        Στοιχεία του συστήματος που προσδιορίζουν την έναρξη της καταγραφής

                        Αποδέκτης

                        AD

                        M

                        Στοιχεία μηνύματος – Αποδέκτης, τριψήφιος κωδικός της χώρας (ISO-3166)

                        Από

                        FR

                        M

                        Στοιχεία μηνύματος – Αποστολέας, τριψήφιος κωδικός της χώρας (ISO-3166)

                        Κράτος σημαίας

                        FS

                        M

                        Στοιχεία του μηνύματος – Τριψήφιος κωδικός κράτους σημαίας (ISO-3166)

                        Τύπος μηνύματος

                        TM

                        M

                        Στοιχεία μηνύματος – Τύπος μηνύματος (ENT, POS, EXI)

                        Διακριτικό κλήσεως ασυρμάτου (IRCS)

                        RC

                        M

                        Στοιχεία σκάφους – Διεθνές σήμα κλήσεως ασυρμάτου του σκάφους (IRCS)

                        Εσωτερικός αριθμός αναφοράς του συμβαλλόμενου μέρους

                        IR

                        O

                        Στοιχεία του σκάφους – Μοναδικός αριθμός του συμβαλλόμενου μέρους, τριψήφιος κωδικός (ISO-3166) ακολουθούμενος από τον αριθμό

                        Εξωτερικός αριθμός νηολόγησης

                        XR

                        M

                        Στοιχεία του σκάφους – Αριθμός που εμφαίνεται στην πλευρά του σκάφους (ISO 8859.1)

                        Γεωγραφικό πλάτος

                        LT

                        M

                        Στοιχεία στίγματος του σκάφους – Στίγμα σε μοίρες και δεκαδικές μοίρες Β/Ν ΜΜ.μμμ (WGS84)

                        Γεωγραφικό μήκος

                        LG

                        M

                        Στοιχεία στίγματος του σκάφους – Στίγμα σε μοίρες και δεκαδικές μοίρες Α/Δ ΜΜ.μμμ (WGS84)

                        Πορεία

                        CO

                        M

                        Πορεία του σκάφους σε κλίμακα 360°

                        Ταχύτητα

                        SP

                        M

                        Ταχύτητα του σκάφους σε δεκάδες κόμβων

                        Ημερομηνία

                        DA

                        M

                        Στοιχεία στίγματος του σκάφους – Ημερομηνία καταγραφής του στίγματος UTC (ΕΕΕΕΜΜΗΗ)

                        Χρόνος

                        TI

                        M

                        Στοιχεία στίγματος του σκάφους – Ώρα καταγραφής του στίγματος UTC (ΩΩΛΛ)

                        Τέλος εγγραφής

                        ER

                        M

                        Στοιχεία του συστήματος που προσδιορίζουν το τέλος της καταγραφής

               M = Υποχρεωτικό στοιχείο δεδομένων

               O = Προαιρετικό στοιχείο δεδομένων

               Κάθε διαβίβαση δεδομένων διαρθρώνεται ως εξής:

               (1)Οι χαρακτήρες που χρησιμοποιούνται πρέπει να είναι σύμφωνοι με το πρότυπο ISO 8859.1

               (2)Μια διπλή πλάγια κάθετος (//) και οι χαρακτήρες «SR» υποδηλώνουν την αρχή του μηνύματος.

               (3)Κάθε στοιχείο δεδομένου ταυτοποιείται βάσει του κωδικού του και διαχωρίζεται από τα λοιπά στοιχεία δεδομένων με μια διπλή πλάγια κάθετο (//).

               (4)Μονή πλάγια κάθετος (/) χωρίζει τον κωδικό από τα δεδομένα.

               (5)Ο κωδικός «ER» ακολουθούμενος από διπλή πλάγια κάθετο (//) δηλώνει το τέλος του μηνύματος.

               (6)Τα προαιρετικά στοιχεία δεδομένων πρέπει να παρεμβάλλονται μεταξύ της αρχής και του τέλους του μηνύματος.

               Προσάρτημα 5

               ΟΡΙΑ ΤΗΣ ΑΛΙΕΥΤΙΚΗΣ ΖΩΝΗΣ ΤΗΣ ΛΙΒΕΡΙΑΣ

               ΓΕΩΓΡΑΦΙΚΕΣ ΣΥΝΤΕΤΑΓΜΕΝΕΣ ΤΗΣ ΑΛΙΕΥΤΙΚΗΣ ΖΩΝΗΣ

               Οι αρμόδιες αρχές της Λιβερίας κοινοποιούν στις αρμόδιες υπηρεσίες της Ένωσης, πριν από την προσωρινή εφαρμογή του πρωτοκόλλου, τις γεωγραφικές συντεταγμένες της γραμμής βάσης της Λιβερίας, την αλιευτική ζώνη της Λιβερίας και τις ζώνες στις οποίες απαγορεύονται η ναυτιλία και η αλιεία. Οι αρχές της Λιβερίας αναλαμβάνουν επίσης να κοινοποιούν τουλάχιστον ένα μήνα ενωρίτερα οποιαδήποτε αλλαγή των εν λόγω συντεταγμένων.

               Προσάρτημα 6

               ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗ ΔΙΑΧΕΙΡΙΣΗ ΚΑΙ ΤΗΝ ΕΦΑΡΜΟΓΗ ΤΟΥ ΗΛΕΚΤΡΟΝΙΚΟΥ ΣΥΣΤΉΜΑΤΟΣ ΑΝΑΦΟΡΑΣ ΤΩΝ ΑΛΙΕΥΤΙΚΩΝ ΔΡΑΣΤΗΡΙΟΤΗΤΩΝ (ΗΣΑ)

               Γενικές διατάξεις

               (1)Κάθε αλιευτικό σκάφος της Ένωσης πρέπει να είναι εξοπλισμένο με ηλεκτρονικό σύστημα, εφεξής «σύστημα ERS», με δυνατότητα καταγραφής και διαβίβασης δεδομένων σχετικά με τις αλιευτικές δραστηριότητες του σκάφους, εφεξής «δεδομένα ERS», όταν το σκάφος αλιεύει στην αλιευτική ζώνη της Λιβερίας.

               (2)Σκάφος της Ένωσης το οποίο δεν είναι εξοπλισμένο με σύστημα ERS ή του οποίου το σύστημα ERS δεν λειτουργεί, δεν επιτρέπεται να εισέρχεται στην αλιευτική ζώνη της Λιβερίας προκειμένου να ασκήσει αλιευτικές δραστηριότητες.

               (3)Τα δεδομένα ERS διαβιβάζονται σύμφωνα με τις διαδικασίες του κράτους σημαίας του σκάφους, ήτοι αποστέλλονται αρχικά στο Κέντρο Παρακολούθησης Αλιείας (εφεξής ΚΠΑ) του κράτους σημαίας, το οποίο διασφαλίζει την αυτόματη διάθεσή τους στο ΚΠΑ της Λιβερίας.

               (4)Το κράτος σημαίας και η Λιβερία διασφαλίζουν ότι τα οικεία ΚΠΑ είναι εφοδιασμένα με τον αναγκαίο εξοπλισμό πληροφορικής και το αναγκαίο λογισμικό για την αυτόματη διαβίβαση των δεδομένων ERS σε μορφότυπο XML, και διαθέτουν διαδικασία υποστήριξης με δυνατότητα καταγραφής και αποθήκευσης των δεδομένων ERS σε μορφότυπο αναγνώσιμο από υπολογιστή για χρονικό διάστημα τουλάχιστον τριών (3) ετών.

               (5)Κάθε αλλαγή ή επικαιροποίηση του εν λόγω μορφοτύπου προσδιορίζεται και καταχωρείται η σχετική ημερομηνία, και πρέπει να είναι πλήρως λειτουργική έξι (6) μήνες αφότου τεθεί σε εφαρμογή.

               (6)Η διαβίβαση των δεδομένων ERS πραγματοποιείται με χρήση των ηλεκτρονικών μέσων επικοινωνίας που διαχειρίζεται η Ευρωπαϊκή Επιτροπή εξ ονόματος της ΕΕ, των επονομαζόμενων DEH (Data Exchange Highway).

               (7)Το κράτος σημαίας και η Λιβερία ορίζουν από έναν ανταποκριτή ERS, ο οποίος ενεργεί ως υπεύθυνος επικοινωνίας.

               α)Οι ανταποκριτές ERS διορίζονται για ελάχιστη περίοδο έξι (6) μηνών.

               β)Τα ΚΠΑ του κράτους σημαίας και της Λιβερίας κοινοποιούν αμοιβαία, πριν από την έναρξη παραγωγής του ERS από τον προμηθευτή, τα στοιχεία επικοινωνίας (όνομα, διεύθυνση, αριθμός τηλεφώνου, τηλεομοιοτυπία, διεύθυνση ηλεκτρονικού ταχυδρομείου) του αντίστοιχου ανταποκριτή ERS.

               γ)Οποιαδήποτε μεταβολή των στοιχείων επικοινωνίας του ανταποκριτή ERS πρέπει να κοινοποιείται αμελλητί.

               Δημιουργία και κοινοποίηση δεδομένων ERS

               (8)Κάθε αλιευτικό σκάφος της Ένωσης:

               α)διαβιβάζει καθημερινά τα δεδομένα ERS για κάθε ημέρα παρουσίας στην αλιευτική ζώνη της Λιβερίας·

               β)καταγράφει για κάθε αλιευτική δραστηριότητα τις ποσότητες κάθε είδους που αλιεύεται και διατηρείται επί του σκάφους ως στοχευόμενο είδος ή ως παρεμπίπτον ή απορριπτόμενο αλίευμα·

               γ)δηλώνει τα μηδενικά αλιεύματα κάθε είδους που προσδιορίζεται στην άδεια αλιείας που εξέδωσε η Λιβερία·

               δ)ταυτοποιεί κάθε είδος βάσει του αντίστοιχου τριψήφιου κωδικού FAO·

               ε)εκφράζει την ποσότητα σε χιλιόγραμμα βάρους ζωντανών ιχθύων και, ενδεχομένως, σε αριθμό ιχθύων·

               στ)καταγράφει στα δεδομένα ERS, για κάθε είδος, τις ποσότητες που μεταφορτώνονται και/ή εκφορτώνονται·

               ζ)καταγράφει στα δεδομένα ERS, για κάθε είσοδο (μήνυμα COE) και έξοδο (μήνυμα COX) στην αλιευτική ζώνη της Λιβερίας, ειδικό μήνυμα το οποίο περιλαμβάνει, για κάθε είδος που προσδιορίζεται στην άδεια αλιείας που εξέδωσε η Λιβερία, τις ποσότητες των αλιευμάτων επί του σκάφους κατά τον χρόνο κάθε διέλευσης·

               η)διαβιβάζει καθημερινά τα δεδομένα ERS στο ΚΠΑ του κράτους σημαίας, στον μορφότυπο που προβλέπεται στην παράγραφο 3 ανωτέρω, το αργότερο στις 23:59 UTC.

               (9)Ο πλοίαρχος είναι υπεύθυνος για την ακρίβεια των δεδομένων ERS που καταγράφονται και διαβιβάζονται.

               (10)Το ΚΠΑ του κράτους σημαίας αποστέλλει αυτομάτως και αμέσως τα δεδομένα ERS στο ΚΠΑ της Λιβερίας.

               (11)Το ΚΠΑ της Λιβερίας επιβεβαιώνει τη λήψη των δεδομένων ERS με απαντητικό μήνυμα και χειρίζεται όλα τα δεδομένα ERS με εμπιστευτικότητα.

               Βλάβη του συστήματος ERS επί του σκάφους και/ή διαβίβαση δεδομένων ERS μεταξύ του σκάφους και του ΚΠΑ του κράτους σημαίας

               (12)Το κράτος σημαίας ενημερώνει αμελλητί τον πλοίαρχο και/ή τον πλοιοκτήτη του σκάφους που φέρει τη σημαία του, ή τον ναυτιλιακό του πράκτορα για κάθε τεχνική βλάβη του συστήματος ERS που είναι εγκατεστημένο επί του σκάφους ή για οποιοδήποτε πρόβλημα λειτουργίας στη διαβίβαση των δεδομένων ERS μεταξύ του σκάφους και του ΚΠΑ του κράτους σημαίας.

               (13)Το κράτος σημαίας ενημερώνει τη Λιβερία για την διαπιστωθείσα βλάβη και τα διορθωτικά μέτρα που ελήφθησαν.

               (14)Σε περίπτωση βλάβης του συστήματος ERS επί του σκάφους, ο πλοίαρχος και/ή ο πλοιοκτήτης μεριμνά για την επισκευή ή την αντικατάσταση του συστήματος ERS εντός δέκα (10) ημερολογιακών ημερών. Εάν το σκάφος πραγματοποιήσει ενδιάμεση στάση σε λιμένα εντός της συγκεκριμένης προθεσμίας των δέκα (10) ημερών, δεν επιτρέπεται να συνεχίσει τις αλιευτικές του δραστηριότητες στην αλιευτική ζώνη της Λιβερίας παρά μόνο όταν το οικείο σύστημα ERS θα είναι σε άριστη κατάσταση λειτουργίας, εκτός εάν λάβει σχετική άδεια από τη Λιβερία.

               (15)Μετά από τεχνική βλάβη του συστήματος ERS, ένα αλιευτικό σκάφος δεν επιτρέπεται να αναχωρήσει από λιμένα έως ότου:

               α)το οικείο σύστημα ERS επανέλθει σε κατάσταση λειτουργίας, η οποία βεβαιώνεται από το κράτος σημαίας και τη Λιβερία, ή

               β)εάν λάβει την άδεια του κράτους σημαίας. Στη δεύτερη περίπτωση, το κράτος σημαίας ενημερώνει τη Λιβερία σχετικά με την απόφασή του πριν από την αναχώρηση του σκάφους.

               (16)Κάθε σκάφος της Ένωσης που αλιεύει στην αλιευτική ζώνη της Λιβερίας με σύστημα ERS στο οποίο έχει σημειωθεί βλάβη, οφείλει να διαβιβάζει καθημερινά και το αργότερο έως τις 23:59 UTC όλα τα δεδομένα ERS στο ΚΠΑ του κράτους σημαίας με κάθε άλλο διαθέσιμο ηλεκτρονικό μέσο επικοινωνίας στο οποίο έχει πρόσβαση το ΚΠΑ της Λιβερίας.

               (17)Τα δεδομένα ERS που δεν κατέστη δυνατό να τεθούν στη διάθεση της Λιβερίας μέσω του συστήματος ERS λόγω βλάβης, όπως αναφέρεται στην παράγραφο 12, διαβιβάζονται από το ΚΠΑ του κράτους σημαίας στο ΚΠΑ της Λιβερίας σε άλλη ηλεκτρονική μορφή που συμφωνείται από κοινού. Η εν λόγω εναλλακτική διαβίβαση θεωρείται ότι αποτελεί προτεραιότητα και εξυπακούεται ότι οι προθεσμίες διαβίβασης που ισχύουν συνήθως μπορεί να μην τηρηθούν.

               (18)Εάν το ΚΠΑ της Λιβερίας δεν λάβει τα δεδομένα ERS ενός σκάφους επί τρεις (3) συνεχόμενες ημέρες, η Λιβερία μπορεί να δώσει εντολή στο σκάφος να καταπλεύσει αμέσως σε λιμένα τον οποίο θα επιλέξει η Λιβερία για διεξαγωγή έρευνας.

               Βλάβη στα ΚΠΑ — Αδυναμία λήψης των δεδομένων ERS από το ΚΠΑ της Λιβερίας

               (19)Σε περίπτωση που ένα ΚΠΑ δεν λαμβάνει δεδομένα ERS, o οικείος ανταποκριτής ERS ενημερώνει αμελλητί τον ανταποκριτή ERS του άλλου ΚΠΑ και, εφόσον είναι απαραίτητο, συνεργάζεται μαζί του για την επίλυση του προβλήματος.

               (20)Πριν την έναρξη λειτουργίας του ERS, το ΚΠΑ του κράτους σημαίας και το ΚΠΑ της Λιβερίας συμφωνούν από κοινού σχετικά με τα εναλλακτικά ηλεκτρονικά μέσα επικοινωνίας που θα πρέπει να χρησιμοποιούνται για τη διαβίβαση δεδομένων ERS σε περίπτωση βλάβης των ΚΠΑ, και ενημερώνονται αμοιβαία αμελλητί για οποιεσδήποτε αλλαγές.

               (21)Εάν το ΚΠΑ της Λιβερίας ενημερώσει ότι τα δεδομένα ERS δεν έχουν ληφθεί, το ΚΠΑ του κράτους σημαίας εντοπίζει τα αίτια του προβλήματος και λαμβάνει τα κατάλληλα μέτρα για την επίλυση του προβλήματος. Το ΚΠΑ του κράτους σημαίας ενημερώνει το ΚΠΑ της Λιβερίας και την ΕΕ σχετικά με τα αποτελέσματα των μέτρων που ελήφθησαν εντός εικοσιτεσσάρων (24) ωρών από τη διαπίστωση της βλάβης.

               (22)Εάν για την επίλυση του προβλήματος απαιτείται διάστημα μεγαλύτερο των εικοσιτεσσάρων (24) ωρών, το ΚΠΑ του κράτους σημαίας διαβιβάζει αμελλητί τα ελλείποντα δεδομένα ERS στο ΚΠΑ της Λιβερίας με χρήση ενός από τα εναλλακτικά ηλεκτρονικά μέσα επικοινωνίας που προβλέπονται στο σημείο 20.

               (23)Η Λιβερία ενημερώνει τις οικείες αρμόδιες υπηρεσίες παρακολούθησης (παρακολούθηση, έλεγχος και επιτήρηση/MCS) ώστε να μην θεωρηθεί από το ΚΠΑ της Λιβερίας ότι τα σκάφη της Ένωσης παραβαίνουν τις υποχρεώσεις τους μη διαβιβάζοντας δεδομένα ERS εξαιτίας βλάβης ενός εκ των ΚΠΑ.

               Συντήρηση ενός ΚΠΑ

               (24)Οι προγραμματισμένες εργασίες συντήρησης ενός ΚΠΑ (πρόγραμμα συντήρησης), οι οποίες ενδέχεται να επηρεάσουν την ανταλλαγή δεδομένων ERS πρέπει να κοινοποιούνται στο άλλο ΚΠΑ τουλάχιστον εβδομήντα δύο (72) ώρες πριν από την εκτέλεσή τους, ει δυνατόν με γνωστοποίηση της ημερομηνίας και της διάρκειας των εργασιών συντήρησης. Για τις μη προγραμματισμένες εργασίες συντήρησης, οι εν λόγω πληροφορίες αποστέλλονται το συντομότερο δυνατόν στο άλλο ΚΠΑ.

               (25)Κατά τη διάρκεια της συντήρησης, η διαβίβαση των δεδομένων ERS μπορεί να αναβληθεί έως ότου το σύστημα τεθεί εκ νέου σε λειτουργία. Τα σχετικά δεδομένα ERS διαβιβάζονται αμέσως μετά το πέρας των εργασιών συντήρησης.

               (26)Εάν οι εργασίες συντήρησης διαρκέσουν περισσότερες από εικοσιτέσσερις (24) ώρες, τα δεδομένα ERS διαβιβάζονται στο άλλο ΚΠΑ με χρήση ενός από τα εναλλακτικά ηλεκτρονικά μέσα επικοινωνίας που προβλέπονται στο σημείο 20.

               (27)Η Λιβερία ενημερώνει τις οικείες αρμόδιες υπηρεσίες παρακολούθησης (MCS) ώστε να ώστε να μην θεωρηθεί από το ΚΠΑ της Λιβερίας ότι τα σκάφη της Ένωσης παραβαίνουν τις υποχρεώσεις τους μη διαβιβάζοντας δεδομένα ERS εξαιτίας των εργασιών συντήρησης σε ένα ΚΠΑ.

               Προσάρτημα 7

               ΣΤΟΙΧΕΙΑ ΕΠΙΚΟΙΝΩΝΙΑΣ ΤΩΝ ΛΙΒΕΡΙΑΝΩΝ ΑΡΧΩΝ

               1.
                     Υπουργείο Γεωργίας (Ministry of Agriculture):

               Διεύθυνση: LIBSUCO Compound, LPRC Road, off Somalia Drive, Gardnersville, Liberia

               Ταχυδρομική διεύθυνση: P.O. Box 10-9010, 1000 Monrovia 10, Liberia

               2.
                     Αρχή έκδοσης της άδειας αλιείας: Bureau of National Fisheries (Εθνικό Γραφείο Αλιείας)

               Διεύθυνση: UN Drive, opposite LBDI, Freepoint Branch, Bushrod Island, Monrovia, Liberia

               Ταχυδρομική διεύθυνση: c/o Ministry of Agriculture, P.O. Box 10-9010, 1000 Monrovia, Liberia
                  Διεύθυνση ηλεκτρονικού ταχυδρομείου:

                  bnf@liberiafisheries.net

               ;

                  williamyboeh@gmail.com

               Τηλέφωνο: +231-770-251-983· +231-888-198-006

               3.
                     Fishing Monitoring Centre (Κέντρο Παρακολούθησης Αλιείας):

               Διεύθυνση: Liberia Coast Guard Base, Bong Mines Bridge, Bushrod Island

               Διεύθυνση ηλεκτρονικού ταχυδρομείου:

                  fmc@liberiafisheries.net

               Τηλέφωνο: +231-880-431-581

               4.
                     Γνωστοποίηση εισόδου και εξόδου:

               Διεύθυνση ηλεκτρονικού ταχυδρομείου:

                  fmc@liberiafisheries.net

               Προσάρτημα 8

               ΕΝΤΥΠΟ ΔΗΛΩΣΗΣ ΑΛΙΕΥΜΑΤΩΝ